ഒരു പെണ്‍കുട്ടിയുടെ കാഴ്ചപ്പാട് | Jeevamozhikal\nഅധ്യായം 2:പുതിയ ആരംഭം\nഅധ്യായം 3:സഹായിയും മാര്‍ഗ്ഗദര്‍ശിയും\nഅധ്യായം 4: മനോഭാവത്തില് മാറ്റം\nഅധ്യായം 5: മതിലുകളും വാതിലുകളും\nഅധ്യായം 6: ഹോസ്റ്റല് ജീവിതം നല്‍കിയ പാഠം\nഅധ്യായം 7: സ്‌കൂള് പഠനം പൂര്‍ത്തിയാകുന്നു\nഅധ്യായം 8 : പരിജ്ഞാനത്തിലുള്ള വളര്‍ച്ച\nഅധ്യായം 9: മുന്‍പോട്ട്\nഅധ്യായം 10: ജീവജലനദി\nഅധ്യായം 11: വിവാഹാലോചന\nഅധ്യായം 12: വിവാഹത്തിനായുള്ള ഒരുക്കം\nഅധ്യായം 13 : മനോഹരമായ ഒരു പൂന്തോട്ടം\nഅധ്യായം 14: നനവുള്ള ഒരുതോട്ടം\nഅധ്യായം 15: കൃപയുടെകൂട്ടവകാശികള്\nഅധ്യായം 16: ക്രിസ്തുവിന്റെ ശരീരം\nഅധ്യായം 17 :മനസ്സുകൊണ്ട് ഒരു മടക്കയാത്ര\nഅധ്യായം 18: കൃപമേല് കൃപ\nഎന്റെ മാതാപിതാക്കള് എനിക്കു നല്‍കിയ പേര് എനിക്കു വളരെ ഇഷ്ടമാണ് – കൃപ. അതു പ്രവചനപരമാണെന്ന് എനിക്കു തോന്നാറുണ്ട്. കാരണം എന്റെ ജീവിതകഥ ദൈവത്തിന്റെ ആശ്ചര്യകരമായ കൃപയുടെ നേര് സാക്ഷ്യമാണ്.\nഅങ്ങനെയിരിക്കുമ്പോള് വല്ലപ്പോഴും മമ്മി കുറച്ചു പണം ‘പോക്കറ്റ് മണി’യായി അയച്ചു തരും.ഈ പണം കൊണ്ടു ഞാന് എന്റെ കൊച്ചുകൊച്ച് ആഗ്രഹങ്ങള് നിറവേറ്റി. മടമ്പ് ഉയര്‍ന്ന ഒരു ജോഡി ചെരുപ്പ് എന്റെ സ്വപ്നമായിരുന്നു.അത് ഈ പണം ഉപയോഗിച്ചു ഞാന് വാങ്ങി. ദിവസവും അതു കഴുകിത്തുടച്ച് ഞാന് വൃത്തിയാക്കി വയ്ക്കും.എന്നെ ശുണ്ഠിപിടിപ്പിക്കാന് ഹോസ്റ്റലിലെ കൂട്ടുകാരികള് ചിലപ്പോള് എന്റെ ആ ‘വിലപ്പെട്ട സമ്പാദ്യം’ അങ്ങോട്ടും ഇങ്ങോട്ടും തട്ടിക്കളിക്കും. ഞാന് തത്രപ്പെട്ട് ഓടിയെത്തി ചെരുപ്പ് പൊന്നുപോലെ സൂക്ഷിച്ചെടുത്തുകൊണ്ടു പോകുമ്പോള് അവര് കൂട്ടച്ചിരി മുഴുക്കും.\nപാപം – ഞാന് അതിനെക്കുറിച്ചു ഗൗരവമായി ചിന്തിക്കാന് തുടങ്ങി.എന്റെ ജീവിതത്തിലുടനീളം ഞാനതിന്റെ സാന്നിധ്യം കണ്ടു. ഞാന് എത്ര വലിയ ദുഃഖമാണ് എന്റെ മാതാപിതാക്കള്‍ക്ക് ഉണ്ടാക്കിയിട്ടുള്ളത്! എത്ര സ്വാര്‍ഥമതിയായിരുന്നു ഞാന്!എന്റെ സാധനങ്ങള് മറ്റുള്ളവരുമായി പങ്കുവയ്ക്കുന്നത് എനിക്കു സഹിക്കാനാവുമായിരുന്നില്ല. അതുപോലെ എന്റെ കള്ളത്തരങ്ങള്, മോഷണങ്ങള്, ദേഷ്യസ്വഭാവം, മറ്റു പാപങ്ങള് തുടങ്ങിയവയെല്ലാം ഒരു ചലച്ചിത്രത്തിലെന്നവണ്ണം എന്റെ മനസ്സില് തെളിഞ്ഞു. ഇതിനെല്ലം വേണ്ടിയാണു യേശു ശിക്ഷിക്കപ്പെട്ടതും എനിക്കു പകരം മരിച്ചതും.\nദൈവമാണ് എന്നെ ‘അപകട’ത്തില് പെടാതെ സൂക്ഷിച്ചത്. പിന്നീടു കൂട്ടുകാരികളില് നിന്ന്, അവരില് പലര്‍ക്കും ഗാര്‍ഹിക പീഡനങ്ങള് ബന്ധുക്കളില് നിന്ന് ഉണ്ടായത് അറിഞ്ഞപ്പോള് എന്നെ ദൈവം രക്ഷിച്ചതോര്‍ത്തു ഞാന് നന്ദിപറഞ്ഞു. വീട്ടില് നിന്നു തിരികെ ഹോസ്റ്റലിലേക്കു പോന്നതോടെ ഞാന് വീണ്ടും എന്റെതായ ലോകത്തില് സുരക്ഷിതയായി മടങ്ങിയെത്തി.\nഅവര് ഞങ്ങളോടു ലളിതമായി കാര്യങ്ങള് പറയും. സയന്‍സ് ക്ലാസ്സില് അവര് പൂക്കളെക്കുറിച്ചു പഠിപ്പിക്കുകയാണെന്നിരിക്കട്ടെ. ലില്ലി പുഷ്പങ്ങളെ അവര് വിശുദ്ധിയുടെ പ്രതീകമായി ചിത്രീകരിക്കും. നമ്മുടെ ഭൂമിയിലെ ജീവിതവും ലില്ലി പൂക്കളെപ്പോലെയാണ്. ഇന്നു കാണുന്നു. നാളെ വാടിപ്പോകുന്നു! റോസാപുഷ്പങ്ങള്‍സൗരഭ്യംപരത്തുന്നതു കൂടുതലും രാത്രിയിലാണ്. പരീക്ഷകളുടെ ഇരുണ്ടരാത്രിയിലൂടെ, പോകുമ്പോള് നമുക്കെങ്ങനെ പരിമളം പരത്താന് കഴിയുമെന്നാണു റോസാപുഷ്പം നമ്മെ പഠിപ്പിക്കുന്നതത്രേ! തണലിലും താഴ്‌വരയിലും വിരിയുന്ന പുഷ്പങ്ങള് അവര്‍ക്കു താഴ്മയുടെയും എളിമയുടെയും പ്രതീകങ്ങളാകും. പല പൂക്കളും പലരുടേയും ശ്രദ്ധയില് പെടാത്തസ്ഥലങ്ങളിലാണു വിരിഞ്ഞു പരിമളം പരത്തുന്നത്. ഇതുപോലെ ആളുകളെ കാണിക്കാനല്ല, ദൈവത്തെ മാത്രം പ്രസാദിപ്പിക്കുന്ന ഒരു ജീവിതമാണു നാം നയിക്കേണ്ടത്. മനോഹരങ്ങളായ എത്ര പുഷ്പങ്ങള് കരുതലില്ലാത്ത കാലടികളുടെ ചുവട്ടില് ഞെരിഞ്ഞമരുന്നു! പക്ഷേ ഒരൊറ്റ പുഷ്പംപോലും തന്നെ ചവുട്ടിയരയ്ക്കുന്ന കാലടികള്‍ക്കെതിരെ പ്രതികരിക്കുന്നില്ല. ഇതില്‍നിന്നു നാം ഉള്‍ക്കൊള്ളണ്ട പാഠം എന്താണ്? അപമാനങ്ങളെ മുറുമുറുപ്പ് കൂടാതെ സഹിക്കാനും മറ്റുള്ളവരോടു വേഗത്തില് ക്ഷമിക്കാനും നാം തയ്യാറാകേണ്ടതുണ്ടെന്നാണ് ഇതു നമ്മെ പഠിപ്പിക്കുന്നത്. ഇത്തരം ഉദാഹരണങ്ങള് എന്റെ ഇളം മനസ്സിനെ ആഴത്തില് സ്വാധീനിച്ചു. എന്റെ സ്വഭാവം കരുപ്പിടിപ്പിക്കുന്നതിനും ഇവ നല്‍കിയ സംഭാവന ചില്ലറയല്ല!.\nജീവിതത്തില് എല്ലാം സ്വാഭാവികമായ ലാളിത്യത്തോടെ എടുക്കാന് അവര് ഞങ്ങളെ പഠിപ്പിച്ചു. നടക്കേണ്ടപ്പോള് നടക്കണം. കളിക്കേണ്ടപ്പോള് കളിക്കണം. ശരീരത്തിനു നല്ല വ്യായാമം ഉണ്ടായിരിക്കണം. ഞങ്ങള് മെലിഞ്ഞ് ‘സ്മാര്‍ട്ടാ’യിരിക്കണം. തടിച്ച് മടിയരായിരിക്കരുത് – അവര് പറയും. ഞങ്ങളോടൊപ്പം കളിക്കാനും അവര് കൂടുമായിരുന്നു.\nജോണ് ഹൈഡ് ( ‘പ്രാര്‍ത്ഥനാമനുഷ്യനായ ഹൈഡ്’ എന്നും അദ്ദേഹം അറിയപ്പെട്ടിരുന്നു) എന്ന മിഷനറിയെക്കുറിച്ചും അവര് ഞങ്ങളോടു പറഞ്ഞു. പഞ്ചാബില് പ്രവര്‍ത്തിച്ച അദ്ദേഹം അനേകം ആത്മാക്കളെ ക്രിസ്തുവിനായി ആദായപ്പെടുത്തി.\nഎന്റെ കാടുകയറുന്ന ചിന്തകളെ കര്‍ത്താവിനോടുള്ള അനുസരണത്തിനായി ക്രമേണ പിടിച്ചടക്കിയെങ്കിലും അതു സത്യത്തില് നിരന്തരമായ ഒരു പോരാട്ടമായിരുന്നു. ചില സമയങ്ങളില് പെണ്‍കുട്ടികള് ടിവിയില് വരുന്ന നല്ല പരിപാടികളെക്കുറിച്ച് പറയും. അപ്പോള് ഞാനവശ്രദ്ധിക്കും. ടിവിയില് വരുന്ന എല്ലാ പരിപാടികള്‍ക്കു നേരേയും കണ്ണടയ്ക്കുന്ന ഒരു ‘അതിവിശുദ്ധ’യാകണമെന്ന് എനിക്ക് ആഗ്രഹമില്ലായിരുന്നു. എങ്കിലും മിക്ക ടിവി പരിപാടികളും മനസ്സിനെ മലിനപ്പെടുത്തുന്നതാണെന്നു ഞാന് മനസ്സിലാക്കി.\nചിലപ്പോഴൊക്കെ അവളുടെ പിതാവിന്റെ മാതാവ് – വല്യമ്മച്ചി- അവളെ കാണാന് ഹോസ്റ്റലില് വരും. ചില മധുരപലഹാരങ്ങളും അവര് കൊണ്ടുവരും. എന്നാല് അവള് നിവൃത്തിയുണ്ടെങ്കില് വല്യമ്മച്ചിയോട് മിണ്ടുകയില്ല. വീടു തനിക്കു തന്ന തിക്താനുഭവങ്ങള് അവളുടെ ഹൃദയത്തെ കയ്പും വിദ്വേഷവും കൊണ്ടു നിറച്ചിരുന്നു. അതു തുറന്നു പ്രകടിപ്പിക്കാന് കഴിയാത്തതുമൂലം പലപ്പോഴും അവള് മൗനം കൊണ്ട് പ്രതിരോധം തീര്‍ത്തു.\nഞങ്ങളുടെ ഹോസ്റ്റലില് തന്നെ വൈകല്യങ്ങളുള്ള ചിലകുട്ടികള് ഉണ്ടായിരുന്നു. അവരെ ഗര്‍ഭത്തിലുണ്ടായിരുന്നപ്പോള് അവരുടെ അമ്മമാര് ഗര്‍ഭച്ഛിദ്രത്തിനായി കഴിച്ച മരുന്നുകളായിരുന്നു അവരില് പലരുടെയും ശാരീരിക, മാനസിക വൈകല്യത്തിന്റെ കാരണം. ഇത്തരത്തില് ഹോസ്റ്റലിലുണ്ടായിരുന്ന ഒരു കുട്ടിക്കു പല്ലുകള് ഒന്നും ഉണ്ടായിരുന്നില്ല. ഇതുപോലെ മറ്റൊരു കുട്ടിയുടെ മാനസിക വൈകല്യം അവളെ പഠിത്തത്തില് ശ്രദ്ധകേന്ദ്രീകരിക്കാന് കഴിവില്ലാത്തവളാക്കി. അവളെ സ്ഥിരമായി ഹോസ്റ്റലില് ‘അടുക്കള ഡ്യൂട്ടി’ക്കാണ് ഇട്ടിരുന്നത്.\nഈ വൈകല്യമുള്ള കുട്ടികളെ മറ്റു കുട്ടികള് പരിഹസിക്കും. നിന്ദിക്കും. ഇതെന്നെ ഏറെ വേദനിപ്പിച്ചു. ചിലപ്പോഴൊക്കെ ഞാനവരെക്കുറിച്ചോര്‍ക്കും- ”പാവങ്ങള്, അവരെന്തു പിഴച്ചു? ജീവിതം കാലം മുഴുവന് അവര് അവരുടെ അമ്മമാരുടെ പാപത്തിന്റെ ഫലം അനുഭവിക്കണമല്ലോ! ഇതിന്റെ കാരണമെന്താണ്?” ഈ നിഗൂഢതയ്ക്ക് ഒരു ഉത്തരം എത്ര ആലോചിച്ചിട്ടും എനിക്കു ലഭിച്ചില്ല. പക്ഷേ അവരുടെ സ്‌നേഹിതയാകണമെന്നു ഞാന് തീരുമാനിച്ചു. അങ്ങനെ അവരുടെ ഇരുളടഞ്ഞ ജീവിതത്തില് കുറച്ചെങ്കിലും ആഹ്ലാദംകൊണ്ടുവരാന് കഴിയുമല്ലോ. ഈ കാര്യത്തിനുവേണ്ടിയാണു ദൈവം എന്നെ ഈ ഹോസ്റ്റലില് ആക്കിയിരിക്കുന്നതെന്നും ഞാന് കരുതി.\n‘ഒരു പെണ്‍കുട്ടി വാതില് പോലെ ആകരുത്; മറിച്ച് മതില് പോലെ ആയിരിക്കണം’: ഉത്തമഗീതത്തിലാണു ഞാന് അങ്ങനെ വായിച്ചത് (8:9). എന്നു വച്ചാല് പെണ്‍കുട്ടി അന്യപുരുഷന്മാരെ സംബന്ധിച്ചിടത്തോളം പെരുമാറ്റത്തിലും സ്വാതന്ത്ര്യത്തിലും ഒരു മതില് പോലെ അടഞ്ഞതായിരിക്കണം. ഒരു വാതില് പോലെ എപ്പോഴും തുറന്നു കിടക്കരുത്.\nഞങ്ങളുടേത് ഒരു ‘പെണ്‍കുട്ടികളുടെ ഹോസ്റ്റല്’ ആയിരുന്നു. അതുകൊണ്ടുതന്നെ പുരുഷന്മാര്‍ക്ക് അവിടെ പ്രവേശനം ഉണ്ടായിരുന്നില്ല. ഹോസ്റ്റലിലെ ചില പെണ്‍കുട്ടികള്‍ക്ക് പൊതുവേ പുരുഷന്മാരെക്കുറിച്ചു വന്യമായ ചില സ്വപ്നങ്ങളാണുണ്ടായിരുന്നത്. അതുകൊണ്ടു പള്ളിയിലോ പട്ടണത്തിലോ വച്ച് പുരുഷന്മാരെ കാണാനിടയായാല് അവര് അസ്വസ്ഥരാകും. അല്ലെങ്കില് ഇളകിച്ചിരിക്കും. അല്ലെങ്കില് മടയത്തരമായി പെരുമാറും.\nപുരുഷന്മാരോട് എങ്ങനെ പെരുമാറണമെന്ന് മനസ്സിലാക്കാന് ഞങ്ങളുടെ വാര്‍ഡന് ഞങ്ങളെ സഹായിച്ചു. വാര്‍ഡന് ഞങ്ങളോടു പറഞ്ഞത് അവരോടു സ്വാഭാവികമായി പെരുമാറാനും സംസാരിക്കാനുമാണ് . ഞങ്ങളുടെ ശ്രദ്ധ ഏതെങ്കിലും ഒരു പ്രത്യേക പുരുഷനില് കേന്ദ്രീകരിക്കുന്നത് അപകടകരമാണെന്ന് അവര് ഞങ്ങളോടു പറഞ്ഞു. അത് വിവാഹത്തിന്റെ ഘട്ടത്തില് മതിയെന്നായിരുന്നു അവരുടെ ഉപദേശം. പുരുഷന്മാരോടു സംസാരിക്കുമ്പോള് പൊതുവായ വിഷയങ്ങള് മാത്രം സംസാരിക്കുക. വ്യക്തിപരമായ കാര്യങ്ങള് സംസാരിക്കാതിരിക്കുന്നതാണു വിവേകം. പുരുഷന്മാരോടു സ്വാഭാവികമായി നമ്മള് ഇടപഴകാന് പാടില്ല എന്നല്ല” ഒരു മതില്” ആയിരിക്കുക എന്നതിന്റെ അര്‍ഥം. മറിച്ച് നമ്മള് ജ്ഞാനത്തോടെ, വിനയത്തോടെ, ഇടപെടുകയാണു വേണ്ടത്. വാര്‍ഡന്റെ ഉപദേശങ്ങള്, പുരുഷന്മാരെ കാണുമ്പോള് അവരില് നിന്ന് ഓടിയൊളിക്കുന്നതിനു പകരം അവരോടു സ്വാഭാവികമായി പെരുമാറുന്നതിനു ഞങ്ങളെ സഹായിച്ചു!\nഅവരുടെ ഇടയില് ഒറ്റപ്പെട്ടു നില്ക്കാന് ഞാന് ആഗ്രഹിച്ചില്ല. അതേസമയം അവരെപ്പോലെ വസ്ത്രധാരണം ചെയ്യാനും ഞാന് താത്പര്യപ്പെട്ടില്ല. യേശുവിന്റെ ഒരു ശിഷ്യന് ഈ ലോകത്തില്, “ക്രിസ്ത്യാനികള്” എന്നറിയപ്പെടുന്നവര്‍ക്കിടയിലും, ഇണങ്ങിപ്പോകുകയില്ലെന്നു ഞാന് മനസ്സിലാക്കി. പല പെണ്‍കുട്ടികളും പുരുഷന്മാര്‍ക്ക് ആകര്‍ഷണം തോന്നുവാനാണ് വസ്ത്രധാരണം ചെയ്യുന്നത്. ഇതിനിടയില് ഏതുതരം വസ്ത്രമാണു ഞാന് ധരിക്കേണ്ടതെന്നു തീരുമാനിക്കുക ഏളുപ്പമായിരുന്നില്ല. ഏതായാലും പുരുഷന്മാര് തുറിച്ചുനോക്കുന്ന മട്ടിലുള്ള വസ്ത്രം ധരിക്കുകയില്ലെന്നത് ഇതു സംബന്ധിച്ച അടിസ്ഥാനപ്രമാണമാക്കി ഞാന് മാറ്റി. ഞങ്ങള് പെണ്‍കുട്ടികള് ഒരു സംഘമായി പോകുമ്പോള് എപ്പോഴും ആണ്‍കുട്ടികള് ദുര്‍മ്മോഹത്തോടെ നോക്കുന്നത് എനിക്കു കാണാമായിരുന്നു. ഇതിന്റെ മധ്യത്തില് വസ്ത്രധാരണത്തിന്റെ കാര്യത്തില് കര്‍ത്താവിന്റെ ഉത്തമസാക്ഷിയായിരിക്കാനും അതേസമയം ഒറ്റപ്പെട്ട അവസ്ഥയിലാകാതിരിക്കാനും ഞാന് ജാഗ്രത കാട്ടി.\nചില സന്ദര്‍ഭങ്ങളില് പട്ടണത്തില് പോയി മടങ്ങുമ്പോള് ഏതെങ്കിലും ഒരു ആണ്‍കുട്ടി ഞങ്ങളിലേതെങ്കിലും ഒരു പെണ്‍കുട്ടിയെ പിന്‍തുടര്‍ന്നു വരും. ചിലപ്പോള് അവന് ഇത് ആവര്‍ത്തിക്കും. ചിലപ്പോള് അവന് ധൈര്യം സംഭരിച്ച് അവളോട് ‘ഞാന് നിന്നെ സ്‌നേഹിക്കുന്നു’ എന്നോ മറ്റോ പറയും. ഇത്തരക്കാരെ എങ്ങനെ കൈകാര്യം ചെയ്യണമെന്ന് ഞങ്ങള് വാര്‍ഡനോട് ഉപദേശം ചോദിച്ചു.\nഇത്തരം ‘റോമിയോ’ മാരെ കഠിനമായവാക്കുകള്‍കൊണ്ട് ആക്ഷേപിക്കരുതെന്നായിരുന്നു അവരുടെ ആദ്യത്തെ ഉപദേശം. കാരണം അവരെ നിര്‍ദ്ദയമായി തഴഞ്ഞാല് അവര് ചിലര് ശാരീരികമായി ഉപദ്രവിക്കാനും മടിക്കുകയില്ല. അത്തരം ചില യഥാര്‍ത്ഥസംഭവങ്ങള് അവര് ഞങ്ങളോടു പറഞ്ഞു. തങ്ങളെ ആക്ഷേപിച്ച പെണ്‍കുട്ടികളോടു പകരം വീട്ടാന് ചില ചെറുപ്പക്കാര് പെണ്‍കുട്ടികളുടെ മുഖത്ത് ആസിഡ് ഒഴിച്ചിട്ടുണ്ടത്രേ! ഇതേ സമയം ഇത്തരം റോമിയോമാരെ ഒരു വിധത്തിലും പ്രോത്സാഹിപ്പിക്കരുതെന്നും അവര് ഞങ്ങളോടു പറഞ്ഞു. അത്തരക്കാരെ കൈകാര്യം ചെയ്യാന് ഞങ്ങള്‍ക്കു വലിയ വിവേകം ആവശ്യമുണ്ട്. അവരെ അവഗണിക്കുകയാണു ഭേദം. അവരോട് മറുപടിയായി ഒന്നും സംസാരിക്കുകയോ അവരെ നോക്കുകയോ ചെയ്യാതെ ഒഴിവാക്കുകയായിരിക്കും നല്ലത്.\nഞങ്ങള് പെണ്‍കുട്ടികള്, നിഷ്‌ക്കളങ്കരായ പറവകളെപ്പോലെയാണെന്ന് വാര്‍ഡന് ഞങ്ങളോടു പറഞ്ഞു. ഞങ്ങള്‍ക്കായി സാത്താന് വലകളും കെണികളും ഒളിപ്പിച്ചു വച്ചിരിക്കുന്നു! കൗമാരത്തിലും ഇരുപതുകളുടെ പ്രാരംഭവര്‍ഷങ്ങളിലും ഞങ്ങള് കെണിയില് വീഴാന് സാധ്യത ഏറെയാണ്.ആണ്‍കുട്ടികളില് ആരെങ്കിലും ഞങ്ങളെ ” സ്‌നേഹത്തിന്റെയും പ്രേമത്തിന്റെയും വാക്കുകളുമായി “ സമീപിച്ചാല് അത്തരം വാക്കുകളെ ഗൗരവമായി എടുക്കുകയോ നക്ഷത്രക്കണ്ണുകളോടെ പകല് സ്വപ്നങ്ങളില് മുഴുകുകയോ സങ്കല്പലോകത്തു കൊട്ടാരങ്ങള് കെട്ടുകയോ ചെയ്യരുതെന്ന് വാര്‍ഡന് ഞങ്ങളെ ഉപദേശിച്ചു.\nഇത്തരം കെണികളില് വീഴുന്നതില് നിന്നു രക്ഷിക്കണേ എന്നു ദൈവത്തോട് അപേക്ഷിക്കുകയും പ്രാര്‍ത്ഥിക്കുകയുമാണ് ഏറ്റവും നല്ല വഴിയെന്ന് വാര്‍ഡന് ഞങ്ങളോടു പറഞ്ഞു. ”ദൈവം നമ്മെ കെണികളില് നിന്നും കുടുക്കുകളില് നിന്നും വിടുവിക്കും”- സങ്കീര്‍ത്തനം 91:3 നല്‍കുന്ന വാഗ്ദാനം അതാണ്. ആ വാഗ്ദാനം വിശ്വാസത്തോടെ അവകാശപ്പെടാന് അവര് ഞങ്ങളെ ഉത്സാഹിപ്പിച്ചു.”ദൈവത്തെ എല്ലാറ്റിലും പ്രസാദിപ്പിക്കുക’ ‘നന്നായി പഠിക്കുക’ ഇതു രണ്ടും ജീവിതാഭിലാഷമാക്കാന് അവര് ഞങ്ങളോടു പറഞ്ഞു. നന്നായി പഠിച്ച് ഒരു തൊഴില് നേടുക. ദൈവം എപ്പോഴും ഞങ്ങളെ ശ്രദ്ധിക്കുന്നു. തന്നെ ഞങ്ങള് മാനിച്ചാല് ഞങ്ങള്‍ക്ക് ഏറ്റവും യോജ്യരായ ജീവിതപങ്കാളികളെ കൃത്യസമയത്ത് അവിടുന്നു ഞങ്ങള്‍ക്കു തരും- വാര്‍ഡന് ഞങ്ങളെ ധൈര്യപ്പെടുത്തി.\nഹോസ്റ്റലില് അനാഥരായ കുട്ടികളും ഉണ്ടായിരുന്നു. ആരില് നിന്നും സ്‌നേഹം കിട്ടിയിട്ടില്ലാത്തവര്. ആരോടും അധികം അടുക്കാന് കഴിയാത്തവര്. എനിക്കു പരിചയപ്പെടാനിടയായ ‘നല്ല സ്‌നേഹിതനെ’ക്കുറിച്ച് ഞാന് അവരോടു പറഞ്ഞു. അവിടുന്ന് ഒരു കാലത്തും നമ്മളെ തള്ളിക്കളയുകയില്ല. നമ്മുടെ ഭൂതകാലത്തിലെ ഭാരങ്ങള് കര്‍ത്താവിന്റെ കരങ്ങളില് സമര്‍പ്പിക്കുവാനും അവ അവിടെത്തന്നെ സൂക്ഷിക്കുവാനും നാം പഠിക്കേണ്ടതുണ്ടെന്നു ഞാന് അവരോടു പറഞ്ഞു. ഓരോ തുള്ളി കണ്ണുനീരും തുടയ്ക്കുവാനും എല്ലാ മുറിവും പൊറുപ്പിക്കുവാനും ഭൂതകാലത്തിന്റെ ഓര്‍മ്മകള് പൂര്‍ണമായി തുടച്ചു മാറ്റുവാനും അവിടുത്തേക്കു മാത്രമേ കഴിയുകയുള്ളു.\nസാത്താന്യശക്തികളോടു ബന്ധപ്പെടാന് നടത്തുന്ന ശ്രമമാണ് പെണ്‍കുട്ടികളില് കണ്ട അപകടകരമായ മറ്റൊരു പ്രവണത. ചിലര് കൈരേഖ നോക്കുന്നതിനും ജാതകം വായിക്കുന്നതിനും ഭാവി പറയുന്നവരുടെ അടുത്തുപോകുവാനും പത്രങ്ങളിലെ “നക്ഷത്രഫലം” വിശ്വസിക്കുവാനും ഒക്കെ തയ്യാറാവുമായിരുന്നു. ചിലര്‍ക്കു ഭാവി പ്രവചിക്കുന്ന ഒയൂജ്യബോര്‍ഡുകള് പോലും ഉണ്ടായിരുന്നു. ഇതെല്ലാം തെറ്റാണെന്നും ഇതിലൂടെ അവര് അബോധപൂര്‍വ്വമായി സാത്താനുമായി ബന്ധപ്പെടുകയാണെന്നും ആത്യന്തികമായി ഈ ശീലം അവരെ നശിപ്പിക്കുമെന്നും ഞാന് അവര്‍ക്കു മുന്നറിയിപ്പു നല്‍കി. അവരുടെ പ്രശ്‌നങ്ങള് പരിഹരിക്കുവാന് മന്ത്രവാദത്തെയും ആഭിചാരത്തെയും അഭയം പ്രാപിച്ചാല് അത് അവര് അഴിക്കാന് ശ്രമിച്ച കുരുക്കിനെക്കാള് എത്രയോ ഭയാനകമായ മറ്റു പ്രശ്‌നങ്ങളിലേക്കാണ് അവരെ തള്ളിവിടുന്നത്!-ഞാന് അപകടത്തിലേക്കു വിരല്‍ചൂണ്ടി.\n‘തണുപ്പിക്കുന്നവനു തണുപ്പു കിട്ടും’ എന്ന വചനം വര്‍ഷങ്ങള്‍ക്കുശേഷമാണ് എന്റെ കണ്ണില്‍പ്പെട്ടത് (സദൃശ. 11:25)\nഹയര് സെക്കന്‍ഡറി പരീക്ഷയില് എനിക്കു ലഭിച്ച മാര്‍ക്കുകള് ശരാശരി മാത്രമായിരുന്നു.അതുകൊണ്ട് തുടര്‍ന്ന് എന്തു ചെയ്യണമെന്നതു സംബന്ധിച്ചു ഞാന് എന്റെ വാര്‍ഡന്റെ ഉപദേശം തേടി. നഴ്‌സിങ് പഠനത്തിന് അവര് എന്നെ ഉത്സാഹിപ്പിച്ചു. ഞാന് അവരുടെ ഉപദേശാനുസരണം പല നഴ്‌സിങ് സ്‌കൂളുകളിലേക്ക് അപേക്ഷ അയച്ചു. എന്നാല് ദക്ഷിണേന്ത്യയിലെ പ്രധാനപ്പെട്ട ഓരോ നഴ്‌സിങ് കോളജില് നിന്നും എന്റെ അപേക്ഷ “നിരാകരിച്ചു’കൊണ്ട് മറുപടിക്കത്തു കള് ലഭിക്കാനിടയായി. ഞാന് നിരാശപ്പെട്ടുപോയി. എന്നാല് ദൈവം എന്നെ സ്‌നേഹിക്കുന്നതിനാല് തക്കസമയത്ത് അവിടുന്ന് എനിക്കായി ഒരു വാതില് തുറക്കുമെന്ന് (ഒരു പക്ഷേ അതു പ്രശസ്തമായ ഒരു കോളജായിരിക്കുകയില്ല) ഞാന് വിശ്വസിച്ചു.\nഎനിക്കു ഹിന്ദി സ്വാതന്ത്ര്യമായി സംസാരിക്കാന് കഴിയുമായിരുന്നില്ല. പക്ഷേ അവിടെ വന്നിരുന്ന ഒന്നോ രണ്ടോ നല്ല കുടുംബങ്ങള് എന്റെ ‘പൊട്ടഹിന്ദി’ സഹിച്ച് എന്നോടു സംസാരിക്കുമായിരുന്നു. അവരുടെ വീടുകളിലേക്കും മിക്കപ്പോഴും വിളിക്കും. ഞാന് ആ സഭയില് ഒരു സ്ഥിരാംഗമായിത്തീര്‍ന്നു. ഞാനവിടെ നന്നായി ചേര്‍ന്നു പോകാനും തുടങ്ങി. ജലസ്‌നാനത്തില് ഞാന് കര്‍ത്താവിനെ അനുസരിക്കേണ്ടതുണ്ടെന്നു കുറച്ചു കഴിഞ്ഞപ്പോള് എനിക്കു ബോധ്യപ്പെട്ടു.\nഞാന് എന്റെ വിശ്വാസത്തെക്കുറിച്ചു തീരുമാനത്തെക്കുറിച്ചും വീട്ടിലേക്ക് എഴുതി.പക്ഷേ മമ്മിപോലും എന്നെ കളിയാക്കുകയാണുണ്ടായത്. മമ്മി ഇഷ്ടപ്പെടാത്ത‘ഹലേലൂയ്യാ കൂട്ടത്തില്’ ഞാനും ചേരുന്നതു തനിക്കു താത്പര്യമില്ലെന്നു തന്നെ മമ്മി തുറന്നെഴുതി. അവരെ കുറ്റം പറയുന്നതില് കാര്യമില്ലെന്ന് എനിക്കും തോന്നി.എന്റെ നാട്ടില് പാസ്റ്റര്‍മാര്, ബൈബിളുമായി വരുന്ന സഹോദരിമാര് എന്നിവരില് നിന്നു നല്ല പെരുമാറ്റം അല്ല ഞങ്ങളില് പലര്‍ക്കും ലഭിച്ചിരുന്നത്. അവര് വീടുകള് കയറി ഇറങ്ങി നീണ്ട പ്രാര്‍ത്ഥനകള് നടത്തി ”ദൈവവേലയ്ക്കായി” പണം നല്‍കാന് ആളുകളില് സമ്മര്‍ദ്ദം ചെലുത്തി മതം ആളുകളുടെ തൊണ്ടയില് തള്ളിക്കയറ്റാന് പാടുപെടുന്നവര്. എന്നാല് അവരില് നിന്നു വ്യത്യസ്തയാണു ഞാനെന്നു മമ്മി കാണണമെന്നു ഞാന് ആഗ്രിച്ചു. എന്റെ കത്തുകളല്ല എന്റെ ജീവിതം തന്നെ അവരോടു സംസാരിക്കട്ടെ എന്നു ഞാന് ആഗ്രഹിച്ചു.\nഎന്റെ കുടുംബത്തെ സാമ്പത്തികമായി സഹായിക്കാന് ഞാനാഗ്രഹിച്ചു. ഇതേസമയം ദൈവേഷ്ടം, അതെന്തായാലും, ചെയ്യാനും ഞാന് വാഞ്ഛിച്ചു. എനിക്കുള്ള അല്പത്തെ – അഞ്ചപ്പവും രണ്ടുമീനും അനുഗ്രഹിച്ച് അവിടുന്ന് 5000പേരെ തൃപ്തരാക്കിയപോലെ അവിടുന്ന് വാഴ്ത്തി അനുഗ്രഹിച്ചു തരുമെന്നു ഞാന് വിശ്വസിച്ചു.\n‘ഒരു ചാഞ്ചല്യവുമില്ലാതെ കര്‍ത്താവിനെ സേവിക്കുക’ – എന്റെ ആദര്‍ശവാക്യം അതായിത്തീര്‍ന്നു. ആ ആദര്‍ശവാക്യം കര്‍ത്താവിനെ അടുത്ത് അനുഗമിക്കാന് എന്നെ പ്രചോദിപ്പിച്ചു.\nഞാന് എന്റെ ഭാവിയെക്കുറിച്ചും പ്രാര്‍ത്ഥിക്കുമായിരുന്നു. എന്റെ വിവാഹം സംബന്ധിച്ച് കര്‍ത്താവിന്റെ മാര്‍ഗ്ഗനിര്‍ദ്ദേശം ഉണ്ടാകാന് ഞാനാഗ്രഹിച്ചു. ”രണ്ടു പേര് തമ്മില് ഒത്തിട്ടല്ലാതെ നടക്കാമോ?”……… ”വെളിച്ചത്തിന് ഇരുളിനോടെന്തു കൂട്ടായ്മ?”……….. ”അവിശ്വാസികളോട് ഇണയില്ലാപ്പിണ കൂടരുത്”……… തുടങ്ങിയ വാക്യങ്ങളൊക്കെ ഞാനോര്‍ത്തു. ബൈബിളിലെ ഈ വാക്യങ്ങളുടെയെല്ലാം അര്‍ത്ഥം വളരെ വ്യക്തമാണ്: ഒരു വിശ്വാസി ഒരിക്കലും അവിശ്വാസിയെ വിവാഹം കഴിക്കാന് പാടില്ല.\n“പരദേശി മോക്ഷയാത്ര” – ജോണ് ബനിയന്റെ പ്രശസ്തമായ ക്രിസ്തീയ ക്ലാസ്സിക്. ആ പുസ്തകത്തെ അടിസ്ഥാനമാക്കി ഒരിക്കല് സഭയില് ഞങ്ങള് തുടര്‍ച്ചയായ ഒരു പഠനം നടത്തുകയുണ്ടായി. അതു ഞങ്ങളില് പലരുടേയും ജീവിതത്തില് ഒരു വലിയ ഉണര്‍വ്വു തന്നെ കൊണ്ടുവന്നു. തുടര്‍ന്നു ക്രിസ്തീയജീവിതത്തെ ഞങ്ങള് കൂടുതല് ഗൗരവമായി എടുക്കാന് തുടങ്ങി. ആ കഥയിലെ ക്രിസ്ത്യാനിയെപ്പോലെ എന്റെ ജീവിതത്തിന്റെ അവസാനംവരെ യേശുവിനെ അനുഗമിക്കുന്നതില് വിശ്വസ്തയായിരിക്കാന് ഞാന് ആഗ്രഹിച്ചു.\nഇത്തരുണത്തില് ദൈവം എന്നെ അപ്രതീക്ഷിതമായി കണ്ടുമുട്ടി, അനുഗ്രഹിച്ചു. അതിങ്ങനെയാണ്. ഒരു ദിവസം ഞാന് എന്റെ മുറിയിലിരുന്നു തനിയെ പ്രാര്‍ത്ഥിച്ചുകൊണ്ടിരിക്കുകയാണ്. പൊടുന്നനെ എന്റെ ശരീരത്തില് സന്തോഷത്തിന്റെ അലകള് അടിക്കുന്നതുപോലെ എനിക്കു തോന്നി. ഞാന് നാവുകൊണ്ട് അപരിചിതമായ വാക്കുകള് ഉറക്കെ പറയാന് തുടങ്ങി. എനിക്ക് അതുവരെ അറിഞ്ഞുകൂടാത്ത ഒരു ഭാഷയില് ഞാന് പ്രാര്‍ത്ഥിക്കുന്നത് കര്‍ത്താവ് എന്നെ പരിശുദ്ധാത്മാവിനാല് നിറച്ചതിനാലാണെന്നു ഞാന് തിരിച്ചറിഞ്ഞു. അതു “ഭാഷാവര”മായിരുന്നു. ഈ അനുഭവത്തെക്കുറിച്ച് ആളുകള് സംസാരിക്കുന്നതു ഞാന് കേട്ടിട്ടുണ്ടായിരുന്നു. പക്ഷേ, അതിനെക്കുറിച്ച് എനിക്ക് ഏറെയൊന്നും അറിയില്ലായിരുന്നു.\nഞാന് ബൈബിള് ആഴത്തില് പഠിച്ചിരുന്നില്ല. അതുകൊണ്ടുതന്നെ ഈ അനുഭവത്തിന്റെ വേദശാസ്ത്രപരമായ വിശദീകരണമൊന്നും മറ്റുള്ളവര്‍ക്ക് (എനിക്കു തന്നെയും) നല്‍കുവാന് എനിക്കു കഴിയുമായിരുന്നില്ല. ആകെ എനിക്കു പറയാവുന്നത് ഇത്ര മാത്രമായിരുന്നു: ‘ഞാന് ദൈവത്തിനായി വിശന്നു ദാഹിച്ചു. അവിടുന്ന് എന്നെ സന്ധിച്ചു. കര്‍ത്താവു വാഗ്ദാനം ചെയ്തതുപോലെ എന്റെ ഉള്ളില് നിന്നു ജീവജലത്തിന്റെ നദികള് ഒഴുകുവാന് തുടങ്ങി ‘(യോഹ. 7:37-39).\nപക്ഷേ പെട്ടെന്നൊരു തീരുമാനം എടുക്കാന് ഞാന് ആഗ്രഹിച്ചില്ല. അതുകൊണ്ട് ഈ വിഷയം വച്ചു പ്രാര്‍ത്ഥിക്കാമെന്നു ഞാന് പാസ്റ്ററോടു പറഞ്ഞു. എനിക്കു വളരെ ഉത്സാഹം തോന്നി. എന്നാല് എന്റെ ഉത്സാഹം എന്നെ കയറി ആവേശിക്കാന് ഞാന് അനുവദിച്ചില്ല. അതിരു കടന്ന ഉത്സാഹത്തില് തിടുക്കത്തില് എന്തെങ്കിലും തീരുമാനത്തില് സ്വന്ത താത്പര്യപ്രകാരം എത്തിച്ചേരരുതെന്നു ഞാന് എനിക്കു തന്നെ മുന്നറിയിപ്പു നല്‍കി. ഞാന് ഒരു ദിവസം പ്രാര്‍ത്ഥനയ്ക്കും ഉപവാസത്തിനുമായി വേര്‍തിരിച്ചു- ‘കര്‍ത്താവേ, ഈ കാര്യത്തില് അവിടത്തെ ഹിതം വ്യക്തമായി എനിക്കു വെളിപ്പെടുത്തണമേ.’ തുടര്‍ന്നും ഒരോ ദിവസവും ഞാന് ഈ വിഷയം പ്രാര്‍ത്ഥനയില് ദൈവസന്നിധിയില് കൊണ്ടു ചെന്നു.\nദൈവഹിതം കണ്ടെത്താല് അന്നു വായിച്ച രണ്ടു പുസ്തകങ്ങള് കുറച്ചൊന്നുമല്ല എന്നെ സഹായിച്ചത്. സെക്‌സ്, പ്രേമം, വിവാഹം ( ഒരു ക്രിസ്തീയ സമീപനം ), ‘ദൈവഹിതം കണ്ടെത്തുക’ ( രണ്ടിന്റെയും ഗ്രന്ഥകര്‍ത്താവ്: സാക് പുന്നന് ) എന്നിവയായിരുന്നു ആ പുസ്തകങ്ങള്. വിവാഹത്തെ ദൈവിക കാഴ്ചപ്പാടില് നോക്കിക്കാണാന് ഈ പുസ്തകങ്ങള് എന്നെ പഠിപ്പിച്ചു. ഇതിലെ ആദ്യപുസ്തകം ഭാവി ജീവിതപങ്കാളിയില് എന്താണു നോക്കേണ്ടതെന്നു മനസ്സിലാക്കാന് എന്നെ സഹായിച്ചു. തുടര്‍ന്നു പ്രകാശിനെയും കുടുംബത്തെയും കുറിച്ചു കൂടുതല് വിവരങ്ങള് ഞാന് പാസ്റ്ററില് നിന്നു ചോദിച്ചറിഞ്ഞു.\nഈ വിവാഹാലോചനയെക്കുറിച്ചു ഞാന് എന്റെ മാതാപിതാക്കള്‍ക്കെഴുതി. അവര് ഇതില് സന്തുഷ്ടരായിരിക്കുകയില്ലെന്ന് എനിക്കറിയാമായിരുന്നു. ധനികരും വിദേശത്തു ധാരാളം പണം സമ്പാദിക്കുന്നവരുമായ ആരെയെങ്കിലും ഞാന് വിവാഹം കഴിക്കണമെന്നായിരുന്നു അവരുടെ ആഗ്രഹം. എനിക്കതിനു താത്പര്യമില്ലെങ്കില് അവിവാഹിതയായി ഞാന് ജീവകാലം മുഴുവന് നിന്നു ജോലി നോക്കി കിട്ടുന്ന പണം അവര്‍ക്കു നല്‍കി ജീവിക്കണം-ഇതായിരുന്നു അവരുടെ ആഗ്രഹം! ഞാന് കൂടുതല് പണം സമ്പാദിക്കണമെന്നാണോ അതോ ഞാന് സന്തുഷ്ടയായിരിക്കണമെന്നാണോ അവര് ആഗ്രഹിക്കുന്നതെന്നു തികഞ്ഞ വിനയത്തോടും ആദരവോടും കൂടി ഞാനവര്‍ക്ക് എഴുതി വിശദമായ ഈ കത്ത്, ഏറെ പ്രാര്‍ത്ഥനയോടെ ഒടുവില് ഞാനവര്‍ക്ക് അയച്ചു – ദൈവം അവരുടെ ഹൃദയത്തെ വ്യത്യാസപ്പെടുത്തുമെന്ന വിശ്വാസത്തോടെ.\nഎന്റെ വിവാഹനിശ്ചയത്തിന്റെ വിവരം ഞാന് എന്റെ വാര്‍ഡനായിരുന്ന സ്‌നേഹിതയെ എഴുതി അറിയിച്ചു. അവരുടെ ഉപദേശങ്ങളും പ്രാര്‍ത്ഥനകളുമാണു കഴിഞ്ഞ വര്‍ഷങ്ങളിലെല്ലാം എന്നെ നിലനിര്‍ത്തിയത്. ക്രിസ്തു തുല്യമായ രീതിയില് അവര് എനിക്കു മറുപടി എഴുതി – ‘എന്റെ സന്തോഷത്തില് പങ്കു ചേരുന്നു!’ അതേസമയം അവര് അപ്പോഴും ഒറ്റയ്ക്കു ജീവിക്കുകയാണ്.\nവിവാഹത്തിന്റെ കാര്യത്തില് ദൈവം എനിക്കുവേണ്ടി ചെയ്തതെല്ലാം ഞാന് ഓര്‍ക്കുന്നു. ഒരു വിവാഹത്തെക്കുറിച്ചുള്ള എല്ലാ പ്രതീക്ഷകളും ഞാന് കൈവിട്ട കാലത്ത്, എന്റെ മാതാപിതാക്കള് എന്നെ ഇക്കാര്യത്തില് സഹായിക്കാതിരുന്ന കാലത്ത്, മറിയയുടെ വാക്കുകള് എന്റെ ധ്യാനമായിരുന്ന കാര്യം ഞാന് ഓര്‍ത്തു: ”എന്റെ ആത്മാവ് എന്റെ രക്ഷിതാവായ ദൈവത്തില് ഉല്ലസിക്കുന്നു. അവന് തന്റെ ദാസിയുടെ താഴ്ച കടാക്ഷിച്ചിരിക്കുന്നുവല്ലോ. ഇന്നുമുതല് എല്ലാ തലമുറകളും എന്നെ ഭാഗ്യവതി എന്നു വാഴ്ത്തും” (ലൂക്കൊ. 1:47-49).\nഭയത്തെക്കുറിച്ചു പാസ്റ്റര് പറഞ്ഞപ്പോള് ഞാന് ‘ഉന്നതികളില്‍പേടമാന്‍കാലുകള്’ (ഹന്ന ഹുര്‍നാഡ് എഴുതിയ പുസ്തകം) എന്ന ഗ്രന്ഥത്തില് വായിച്ച ‘കൂടുതല് ഭയം’ എന്ന വികലാംഗയായ പെണ്‍കുട്ടിയെക്കുറിച്ച് ഓര്‍ത്തുപോയി. ദൈവം അവളെ ധീരയായ, ശക്തയായ, ഒരു പെണ്‍കുട്ടിയായി രൂപാന്തരപ്പെടുത്തി. ‘പരദേശി മോക്ഷയാത്ര’യില് വായിച്ച നിരാശ/em> എന്ന മല്ലനെക്കുറിച്ചും ഞാന് ഓര്‍ത്തു. അവന് ക്രിസ്ത്യാനിയെതടവിലാക്കുകയും അവനെ മരണത്തോളം കൊണ്ടെത്തിക്കുകയും ചെയ്തു!\nവാക്കുകളെക്കുറിച്ചു പറഞ്ഞു വന്നപ്പോള് പാസ്റ്റര് ബൈബിള് തുറന്ന് 12-ാം സങ്കീര്‍ത്തനത്തിന്റെ ആറാം വാക്യം ഇങ്ങനെ വായിച്ചു: ”കര്‍ത്താവിന്റെ വാക്കുകള് നിര്‍മ്മല വചനങ്ങള് ആകുന്നു. നിലത്ത് ഉലയില് ഉരുക്കി ഏഴു പ്രാവശ്യം ശുദ്ധി ചെയ്ത വെള്ളിപോലെ തന്നെ.”\nനല്ല മരങ്ങള് വളരാന് വര്‍ഷങ്ങള് എടുക്കും. പക്ഷേ ഒരിക്കല് അവ ഫലം പുറപ്പെടുവിക്കാന് തുടങ്ങിയാല് അവയുടെ തൃപ്തി നല്‍കുന്ന ഫലങ്ങള് അനേകരെ അനുഗ്രഹിക്കും. അവയുടെ ഇലകള് അനേകര്‍ക്കു രോഗശാന്തിക്ക് ഉതകും. പാസ്റ്റര് സദൃശ വാക്യങ്ങള് 15:1ഉം ഈ ഘട്ടത്തില് വായിച്ചു. അതിങ്ങനെ: ‘മൃദുവായ ഉത്തരം ക്രോധത്തെ ശമിപ്പിക്കുന്നു.’\nനമ്മുടെ പൂന്തോട്ടത്തില് അത്യാവശ്യമായും കാണേണ്ട ഒരു ചെടി ‘തന്നെത്തന്നെ വിധിക്കുക’എന്നതാണെന്നു പാസ്റ്റര് പറഞ്ഞു. ഈ വൃക്ഷം നല്ല വെയിലില് അല്ല വളരുന്നത്, മറിച്ച് തണലത്താണ്. ആളുകളുടെ ദൃഷ്ടിയില് ആ ചെടി മറഞ്ഞിരിക്കുന്നു. ആതു വളരെ ദുര്‍ബലമായ ഒരു സസ്യമാണ്. നമ്മള് അതിനെ ശ്രദ്ധാപൂര്‍വ്വം പരിപാലിച്ചില്ലെങ്കില് ഓരോ ദിവസവും അതു മെല്ലെ വാടിപ്പോകും. ഈ ചെടി കാഴ്ചയ്ക്ക് അ ത്ര ആകര്‍ഷകമല്ല. പക്ഷേ അതിനു വളരെ തീഷ്ണവും ഹൃദ്യവുമായ പരിമളം ഉണ്ട്. അതിന്റെ സൗരഭ്യം വേഗം തന്നെ പൂന്തോട്ടത്തിന്റെ എല്ലാ ഭാഗങ്ങളിലും പരക്കും.\nനാം നമ്മെത്തന്നെ വിധിക്കാതിരുന്നാല് നമ്മുടെ വ്യക്തിപരമായ ജീവിതവും നമ്മുടെ വിവാഹജീവിതവും ഏറെ താമസിയാതെ മനുഷ്യനിര്‍മിതമായപ്ലാസ്റ്റിക്ക് പൂക്കള് കൊണ്ടു നിറഞ്ഞതായിത്തീരും – അതു മനുഷ്യദൃഷ്ടിയില് വളരെ നന്നായി തോന്നുമെങ്കിലും അതു ജീവനുള്ളതായിരിക്കുകയില്ല. പലരുടെയും വിവാഹജീവിതമാകുന്ന പൂന്തോപ്പ് ഈ മട്ടില് പ്ലാസ്റ്റിക്ക് പൂക്കളാല് നിറഞ്ഞതാണെന്നും അവ മനുഷ്യരെ കബളിപ്പിക്കുമെങ്കിലും ദൈവത്തെ കബളിപ്പിക്കാനാവില്ലെന്നും പാസ്റ്റര് മുന്നറിയിപ്പു നല്‍കി.\nനല്ല ഒരു പൂന്തോട്ടത്തിന് അവശ്യം വേണ്ട ഒരു ഘടകം പാസ്റ്റര് ആവര്‍ത്തിച്ച് ഇങ്ങനെ പറഞ്ഞു: “എപ്പോഴും അന്യോന്യം ക്ഷമിക്കുവാനും അന്യോന്യം ക്ഷമ ചോദിക്കുവാനുമുള്ള സന്നദ്ധത.”\nഭാര്യയെ സംബന്ധിച്ചിടത്തോളം കീഴടക്കം എന്നതു മൃദുവും അത്യാവശ്യമുള്ളതും അങ്ങേയറ്റം വിലപ്പെട്ടതുമായ ഒരു ചെടിയാണ്. നമുക്കെല്ലാം ശക്തമായ ഒരു ഇച്ഛയാണുള്ളത്. ‘എന്റെ ഇഷ്ടമല്ല നിന്റെ ഇഷ്ടംതന്നെ’ എന്നു സമര്‍പ്പിച്ച യേശുവിനെപ്പോലെ ആ ഇച്ഛയെ നാം വിട്ടുകൊടുക്കാന് തയ്യാറായിരിക്കണം. ക്രിസ്തുവിനു സഭ കീഴടങ്ങിയിരിക്കുന്നതുപോലെ ഭാര്യമാര് ഭര്‍ത്താക്കന്മാര്‍ക്കു കീഴടങ്ങിയിരിക്കണമെന്നാണു ഭാര്യമാരെ സംബന്ധിച്ച ദൈവഹിതം.\nആത്മാവിന്റെ നുറുക്കം ഇതുപോലെ പരിമളം പരത്തുന്ന ഒന്നാണ്. യേശുവിന്റെ പാദത്തില് മറിയ തൈലപാത്രം പൊട്ടിച്ച് ഒഴിച്ചപ്പോള് സംഭവിച്ചതുപോലെ ഭവനത്തെ മുഴുവന് സുരഭിലമാക്കുന്ന ഒന്നാണ് ആത്മാവിന്റെ നുറുക്കം. ‘ഹൃദയം നുറുങ്ങിയവര്‍ക്കു യഹോവ സമീപസ്ഥന്’ (സങ്കീ. 34:18).\nഎന്റെ ജീവിതത്തില് ദൈവം തന്ന എല്ലാ ദാനങ്ങള്‍ക്കായും ഞാന് ദൈവത്തെ പുകഴ്ത്തി. യെശയ്യാവ് 58:11 പല വര്‍ഷങ്ങള്‍ക്കു മുന്‍പ് ദൈവം എനിക്കൊരു വാഗ്ദാനമായി തന്ന വചനമായിരുന്നു! – ‘നീ നനവുള്ള തോട്ടം പോലെയും വെള്ളം വറ്റിപ്പോകാത്ത നീരുറവുപോലെയും ആകും. ദൈവം തന്നെയാണ് എന്റെ സ്രോതസ്സ്.’ ഈ വാഗ്ദാനം ഇപ്പോള് ദൈവം എന്റെ ജീവിതത്തില് യാഥാര്‍ത്ഥ്യമാക്കാന് തുടങ്ങുന്നതു ഞാന് കാണുകയാണ്!\nഞങ്ങള്‍ക്കു മാത്രമായി ഒരു വീടുണ്ടായിരിക്കണം എന്നായിരുന്നു എന്റെ ആഗ്രഹമെന്നു വരികിലും ദൈവം പല നാളുകള് എനിക്കത് അനുവദിച്ചില്ല. ഞങ്ങള് പ്രകാശിന്റെ മാതാപിതാക്കളോടൊത്താണു താമസം ആരംഭിച്ചത്. പ്രകാശും ഞാനും ‘ജീവന്റെ കൃപയുടെ കൂട്ടവകാശികള്’ ആയിരുന്നു. അതുകൊണ്ടു ഞങ്ങള് രാജകീയ ദമ്പതികളാണ്! എല്ലാറ്റിനും ഉപരിയായി ഞങ്ങള് കര്‍ത്താവില് സന്തുഷ്ടരായിരുന്നു!\nഎല്ലാ മനുഷ്യരുടെയും ദാസനാകാനാണു യേശു ഭൂമിയില് വന്നത്. ഞാനും എന്റെ കര്‍ത്താവിനെപ്പോലെ ആകാന് ആഗ്രഹിച്ചു – എന്റെ ജീവിതപാതയില് എതിരേ വരുന്ന എല്ലാവര്‍ക്കും, പ്രത്യേകിച്ചും ആവശ്യക്കാര്‍ക്കും പാവങ്ങള്‍ക്കും, ഒരു ദാസിയായിരിക്കുക.\nഞാന് പ്രകാശിന് ഒരു നല്ല കൂട്ടുകാരിയായിരിക്കാന് ശ്രമിച്ചു. എന്റെ ദൈനംദിന പരിപാടികളെ പ്രകാശിന്റേതിനോടു ചേര്‍ത്തുകൊണ്ടു വരുവാന് ഞാന് ശ്രമിച്ചു. ചില കാര്യങ്ങളെക്കുറിച്ചുള്ള ഞങ്ങളുടെ അഭിപ്രായങ്ങള് വ്യത്യസ്തമാണ്. പക്ഷേ ദിവസങ്ങള് പോക പോകെ അവ അന്യോന്യം ഭംഗിയായി ചേര്‍ന്നു നിന്നു – മഴവില്ലിലെ നിറങ്ങളെപ്പോലെ. ഇതു ഞങ്ങള് ഒന്നിച്ചുള്ള ജീവിതത്തെ കൂടുതല് സമ്പന്നമാക്കി; അര്‍ത്ഥപൂര്‍ണവും.\nപാചകം, തുണിയലക്ക്, വീടു വൃത്തിയാക്കല് എന്നിവയെല്ലാം മിക്കപ്പോഴും വിരസമായ കാര്യങ്ങളായി എനിക്കു തോന്നുമായിരുന്നു എന്നതു വാസ്തവം. പക്ഷേ അപ്പോഴൊക്കെ ഞാന് ബ്രദര് ലോറന്‍സ് തന്റെ ഒരു പുസ്തകത്തില് എഴുതിയത് ഓര്‍ക്കും: ”കര്‍ത്തൃമേശയുടെ സമയത്തു മുഴങ്കാലില് ഇരുന്ന് അപ്പവും വീഞ്ഞും സ്വീകരിക്കുമ്പോഴുള്ള അതേ ദൈവസാന്നിധ്യം അടുക്കളയില് പാത്രങ്ങള് കഴുകുന്ന സമയത്തും എനിക്ക് അനുഭവപ്പെടുമായിരുന്നു.” ഇതേപോലെയാകാന് ഞാനും ആഗ്രഹിച്ചു. ദൈവത്തിനു സ്‌തോത്രം പാടിക്കൊണ്ടു ചെയ്താല് ജോലിയുടെ ഭാരം അറിയില്ലെന്നും ഞാന് കണ്ടെത്തി.\n”അത് എന്റെ കുറ്റമായിരുന്നു. ഞാന് ഖേദിക്കുന്നു. എന്നോടു ദയവായി ക്ഷമിക്കണം.” ഈ വാക്കുകള് പല സാഹചര്യങ്ങളിലും പിന്നെയും പിന്നെയും പ്രശ്‌നം പരിഹരിക്കുവാന് ഇടയാക്കി. അങ്ങനെ പറഞ്ഞിരുന്നില്ലെങ്കില് ഞങ്ങള്‍ക്കിടയില് സമ്മര്‍ദ്ദവും പൊട്ടിത്തെറിയും അതു കൊണ്ടുവരുമായിരുന്നു.!\nസന്തുഷ്ടമായ വിവാഹത്തിന്റെ ഏറ്റവും വലിയ രഹസ്യം ഞാന് പഠിച്ചു – അന്യോന്യം വിലമതിക്കുക, നന്ദിയുള്ളവരായിരിക്കുക. അപ്പോള് പിന്നെ തെറ്റിദ്ധാരണ, അസന്തുഷ്ടി എന്നിവയ്ക്ക് ഇടം ഉണ്ടായിരിക്കുകയില്ല.\nദൈവം എനിക്കൊരു കുഞ്ഞിനെ തന്നാല്, ഞാന് ‘മുഴുവന് സമയ അമ്മ’യായിരിക്കാന് വേണ്ടി ജോലി ഉപേക്ഷിക്കേണ്ടി വന്നേക്കാം. എങ്കില് ഞാന് അതിലും തൃപ്തയായിരിക്കണം.\nസങ്കീര്‍ത്തനം 45:10 വാക്യവും വിവാഹശേഷം മിക്കപ്പോഴും കര്‍ത്താവ് എന്നെ ഓര്‍മിപ്പിക്കുമായിരുന്നു. ഞാന് വിവാഹിതയായിരിക്കുന്നു. അതുകൊണ്ട് ‘ഞാന് എന്റെ പിതൃഭവനത്തെ മറക്കണം.’ യിസഹാക്കുമായി വിവാഹനിശ്ചയത്തിലേക്കു വന്നശേഷം റിബേക്ക തന്റെ ആളുകളുമായി ബന്ധപ്പെട്ടു തുടരാന് ആഗ്രഹിച്ചില്ല. കര്‍ത്താവായ യേശുവിനെ ഞാന് നാഥനും രക്ഷകനുമായി സ്വീകരിച്ചപ്പോള് ഞാന് എന്റെ കൈകള് കലപ്പമേല് വച്ചു. ഒരിക്കലും പിന്നാക്കം നോക്കിയില്ല. അങ്ങനെയെങ്കില് ഭര്‍ത്താവിനെ ഭൂമിയിലെ എന്റെ ശിരസ്സായി ഞാന് അംഗീകരിച്ചപ്പോള് ഞാന് മറ്റൊരു കലപ്പയ്ക്കു കൈവയ്ക്കുകയായിരുന്നു. ഞാന് തിരിഞ്ഞു നോക്കരുത്. ലോത്തിന്റെ ഭാര്യ തിരിഞ്ഞുനോക്കി, അവള് നശിച്ചുപോയി. അതേ തെറ്റ് ആവര്‍ത്തിക്കുവാന് ഞാന് ആഗ്രഹിച്ചില്ല. എനിക്കു മാതാപിതാക്കളെയും കുടുംബാംഗങ്ങളെയും സന്ദര്‍ശിക്കാം. പക്ഷേ എന്റെ ബന്ധം ഇനിമേല് എന്റെ ഭര്‍ത്താവുമായി മാത്രമായിരിക്കണം.\n‘പ്രാദേശിക സഭ’ എന്നതായിരുന്നു പ്രകാശിന്റെയും എന്റേയും“ഹൃദയത്തിന്റെ ഒരേയൊരു താത്പര്യം” ! ദൈവഭവനം ഞങ്ങള്‍ക്കു യഥാര്‍ത്ഥത്തില് സ്വന്ത ഭവനം പോലെയായിരുന്നു.\nഞങ്ങള് അന്യോന്യം കളിയാക്കുകയും ഒന്നിച്ചു ചിരിക്കുകയും ചെയ്യുമായിരുന്നു, മിക്കപ്പോഴും. അന്യോന്യം മുറിപ്പെടുത്തുകയോ അപമാനിക്കുകയോ ചെയ്യാതെ ഇങ്ങനെ അന്യോന്യം തമാശ പറയാന് കഴിയുന്നത് ഞങ്ങള് തമ്മിലുള്ള ബന്ധം ആരോഗ്യകരമാണെന്നാണു വ്യക്തമാക്കിയത്. ഞങ്ങളുടെ ജീവിതം മൊത്തത്തില് രസകരമായിരുന്നു.ഒരു ദിവസം ഞാന് ഇരുന്ന് എന്റെ പ്രത്യേക പ്രശ്‌നങ്ങള് എന്തെല്ലാമാണെന്ന് എഴുതി വച്ചു. അവയ്ക്ക് എങ്ങനെ പരിഹാരം കാണാമെന്നു കാണിച്ചു തരാന് ദൈവത്തോട് അപേക്ഷിച്ചു. അവ ഓരോന്നായി ഇങ്ങനെയായിരുന്നു.\nസ്വാഭാവികമായി ഞാന് വളരെ പേടിയുള്ളവളായിരുന്നു. എനിക്ക് ഇരുട്ടിനെ, ആളുകളെ, ഭാവിയെ എന്നു വേണ്ട പലതിനെയും ഭയമായിരുന്നു. മരണത്തെപ്പോലും ഞാന് ഭയന്നു – മരണകരമായ രോഗമുള്ളവരെ നഴ്‌സെന്ന നിലയില് ശുശ്രൂഷിക്കേണ്ടി വന്നപ്പോള് പ്രത്യേകിച്ചും. എന്നാല് ഒരു ദിവസം, ‘ഭയപ്പെടേണ്ട’ എന്ന വാക്ക് ദൈവം എത്ര വട്ടം പറഞ്ഞിട്ടുണ്ടെന്നു ഞാന് കണ്ടെത്തി. തനിക്കു പ്രിയപ്പെട്ട ആളുകളോടു യഹോവ പഴയ നിയമത്തിലും യേശു പുതിയ നിയമത്തില് തന്റെ ശിഷ്യന്മാരോടും മിക്കപ്പോഴും പറഞ്ഞ വാക്ക് ‘ഭയപ്പെടേണ്ട’ എന്നായിരുന്നു! അത് ഒരേസമയം ഒരു കല്പനയായും സ്‌നേഹവാനായ പിതാവോ സ്‌നേഹിതനോ പറയുന്ന ആശ്വാസ വാക്കായും എനിക്കനുഭപ്പെട്ടു. ഞാനതു പേര്‍ത്തും പേര്‍ത്തും എന്നോടു തന്നെ പറഞ്ഞുകൊണ്ടിരുന്നു. അങ്ങനെ ഭയം വരുന്ന ഉടനെയോ, അല്ലെങ്കില് ഞാന് അതുമായി അല്പസമയം മല്ലുപിടിച്ച ശേഷമോ, കര്‍ത്താവ് ഭയത്തെ എന്നില് നിന്നു പുറത്താക്കുവാന് തുടങ്ങി.\nഎന്റെ ജീവിതത്തിലെ മറ്റൊരു ‘വില്ല’നായിരുന്നു അരക്ഷിതബോധം. ഇതു പല നിലകളിലാണു പ്രകടമായത്. എന്റെ വസ്തുവകകളെയും സുഹൃത്തുക്കളെയും മറ്റാര്‍ക്കും വിട്ടുകൊടുക്കാതെ മുറുകെപ്പിടിക്കാന് എന്നെ പ്രേരിപ്പിക്കുന്നത് എന്റെ ഈ സുരക്ഷിതബോധമില്ലായ്മയാണെന്ന് എനിക്കു വൈകിയാണു മനസ്സിലായത്. മറ്റുള്ളവരാല് സ്‌നേഹിക്കപ്പെടാന് ഞാന് അങ്ങേയറ്റം ആശിച്ചു. എന്റെ സ്‌നേഹിതകള് മറ്റാരോടെങ്കിലും സ്‌നേഹം കാട്ടിയാല് നീരസപ്പെടുന്ന തലത്തിലേക്ക് അതെന്നെ കൊണ്ടു ചെന്ന് എത്തിച്ചു. അവരുടെ സ്‌നേഹവും സൗഹൃദവും എനിക്കുവേണ്ടി മാത്രമുള്ളതായിരിക്കണമെന്നു ഞാന് വാഞ്ഛിച്ചു. ഞാന് ഹോസ്റ്റലില് ആയിരുന്ന കാലത്തു തന്നെ എന്നില് ഈ മനോഭാവം ഉണ്ടായിരുന്നു. ഇതു തെറ്റാണെന്ന് എനിക്കറിയാമായിരുന്നു. പക്ഷേ എനിക്ക് അതു സംബന്ധിച്ചു ഫലപ്രദമായി ഒന്നും ചെയ്യുവാന് കഴിഞ്ഞില്ല.\nപുതിയ ഫാഷനിലുള്ള വസ്ത്രങ്ങള് പ്രകാശ് എനിക്കു വാങ്ങിക്കൊണ്ടു വന്നിരുന്നെങ്കില് എന്നു ഞാന് ചിലപ്പോഴൊക്കെ ആഗ്രഹിച്ചു. പക്ഷേ ആളുകളെ പ്രീതിപ്പെടുത്തുന്നതിനുള്ള ത്വരയില് നിന്നാണ് ഇത്തരം ആഗ്രഹങ്ങളൊക്കെ ഉത്ഭവിക്കുന്നതെന്നു ഞാന് കണ്ടെത്തി. ഞാന് അതെക്കുറിച്ചു അനുതപിച്ചു. ലോക മയത്വത്തെ ഞാന് അകറ്റി നിര്‍ത്തണം; ലോകത്തിന്റെ ഫാഷനുകളെയും. എന്നെക്കാള് പാവപ്പെട്ടവരായ ആളുകളോട് എനിക്കുള്ളതു പങ്കിടാനും ഞാന് പഠിക്കേണ്ടതുണ്ട്. അപ്പോള് ദൈവം എനിക്ക് ആവശ്യമുള്ളതെല്ലാം – ഞാന് ആഗ്രഹിക്കുന്നതെല്ലാമല്ല – എനിക്കു തരും.\nഞാന് ചെറിയ കുട്ടിയായിരുന്നപ്പോള് ഞാനും അമ്മയും കൂടി പോയി കണ്ട ആ സ്ത്രീ അമ്മയ്ക്കു നല്‍കിയ ഉപദേശം ഞാന് ഓര്‍ത്തു. ഭര്‍ത്താവ് അവിശ്വസ്തനായാലും അദ്ദേഹത്തോടു ക്ഷമിച്ച് അദ്ദേഹത്തിനു യഥാര്‍ത്ഥ സ്‌നേഹം കാണിച്ചു കൊടുക്കണമെന്നാണ് അവര് പറഞ്ഞത്. അങ്ങനെ ചെയ്താല് സ്‌നേഹത്തിന്റെ ശക്തി ഭര്‍ത്താവിനെ വീണ്ടും ഭാര്യയിലേക്ക് ആകര്‍ഷിക്കും – ഒരു കാന്തത്തോട് ഇരുമ്പ് ആകര്‍ഷിക്കുമ്പോലെ. അങ്ങനെ പരിജ്ഞാനമുള്ള ഒരു ഭാര്യക്കു തന്റെ ഭര്‍ത്താവിനെ പല പടുകുഴികളില് വീഴുന്നതില് നിന്നു രക്ഷിക്കാന് കഴിയും.\nഎനിക്കെങ്ങനെ ഇത്ര സന്തോഷവതിയായിരിക്കാന് കഴിയുമെന്നു ചിലരെങ്കിലും അത്ഭുതപ്പെടുന്നുണ്ടായിരിക്കും. കാരണം സ്വന്തം എന്നു പറയാന് എനിക്കൊരു വീടില്ല. ഞാന് എന്റെ ഭര്‍ത്താവിന്റെ മാതാപിതാക്കളോടൊപ്പമാണു കഴിയുന്നത്! ഇതിനെല്ലാം ഇടയിലും സന്തുഷ്ടയായിരിക്കാന് എനിക്കു കഴിഞ്ഞതിന് ഒരു കാരണമേയുള്ളു – ഞാന് എന്റെ സന്തോഷം കര്‍ത്താവിലാണ് (സാഹചര്യങ്ങളിലല്ല) കണ്ടെത്തിയത്.” തൃപ്തിയോടുകൂടിയ ദൈവഭക്തി ഒരു വലിയ ആദായമാണല്ലോ”.\nഞാന് പരിശുദ്ധാത്മാവിനാല് നിറയപ്പെട്ട ദിവസം ഞാനെന്താണു കര്‍ത്താവിനോടു പറഞ്ഞതെന്നു ഞാന് വ്യക്തമായി ഓര്‍ക്കുന്നുണ്ട്- ”ഇന്നു മുതല് യേശു കര്‍ത്താവേ ഞാന് ഭൂമിയില് നിന്നെയല്ലാതെ മറ്റൊന്നും ആഗ്രഹിക്കുകയില്ല” (സങ്കീര്‍ത്തനം 73:25). ഞാന് എന്റെ വാക്കു പാലിച്ചോ എന്നു ഞാന് ചിലപ്പോഴൊക്കെ എന്റെ ഹൃദയത്തെ ശോധന ചെയ്യാറുണ്ട്.\nഎന്റെ പേരു പോലെയായിരുന്നു എന്റെ അനുഭവം. ‘ഞാന് കൃപമേല് കൃപ’ കണ്ടെത്തി.\n← കാരാഗൃഹവാസത്തില് നിന്ന് അനുഗ്രഹങ്ങള് – WFTW 19 ഫെബ്രുവരി 2017\nഭവന ബന്ധങ്ങൾ – WFTW 26 ഫെബ്രുവരി 2017 →


ഇന്നലെ ഉച്ചയോടെ തേടിയെത്തിയ ദുരന്ത വാര്‍ത്തയുടെ ഞെട്ടലില്‍നിന്ന് ഞാനിപ്പോഴും മുക്തനായിട്ടില്ല. എന്റെ നാട്ടിലെ പതിനാല് പേരെയാണ് മരണം തട്ടിയെടുത്തത്. കഴിഞ്ഞ വെള്ളിയാഴ്ച്ചയും ഇതേ പോലെ ഒരു ദുരന്തം കേള്‍ക്കാനിട വന്നു. താനൂരിലെ മുക്കോലയില് എട്ടുപേരെയാണ് അന്ന് മരണം കൊണ്ടുപോയത്. വിവാഹസല്‍ക്കാരത്തില് പങ്കെടുത്ത് മടങ്ങുന്ന കുടുംബത്തില് പെട്ടവര് സഞ്ചരിച്ച ഓട്ടോക്ക് മുകളിലൂടെ ബസ് ഓടിക്കയറുകയായിരുന്നു. ഇന്നലെ പെരിന്തല്‍മണ്ണയിലെ തേലക്കാടും പതിനാല് പേരുടെ ജീവന് കവര്‍ന്നത് ബസ് അപകടമാണ്. സ്ത്രീകളും കുട്ടികളുമടക്കമുള്ളവര്‍ക്ക് ജീവന് നഷ്ടമായിരിക്കുന്നു.\nദുരന്തമുണ്ടാകുമ്പോള് ഓടിയെത്തുന്നതിനും ആശ്വസിപ്പിക്കുന്നതിനും ആളുകളുണ്ടാകും. നഷ്ടപ്പെട്ടവര്‍ക്കേ വേര്‍പാടിന്റെ വേദന അറിയൂ. എത്ര നഷ്ടപരിഹാരം നല്‍കിയാലും ഈ വേര്‍പാടിന്റെ വേദനക്ക് ഒന്നും പകരം നല്‍കാനാകില്ല. സര്‍ക്കാറിന് ലക്ഷങ്ങള് നഷ്ടപരിഹാരം നല്‍കാം, ആശ്രിതര്‍ക്ക് ജോലി നല്‍കാം. പക്ഷെ ജീവന് തിരിച്ചുനല്‍കാന് ഈ ലോകത്താര്‍ക്കും കഴിയില്ല. നഷ്ടപ്പെട്ടവര്‍ക്ക് ഒരായുസ് മുഴുവന് കണ്ണീര് മാത്രം ബാക്കി.\nകേരളത്തിലെ ഒരു മന്ത്രിയാണ് ഞാന്. ഈ അപകടങ്ങള് ഞങ്ങളെ പോലുള്ളവരുടെ കണ്ണു തുറപ്പിക്കേണ്ടതുണ്ട്. റോഡുകള് കുരുതിക്കളങ്ങളാകാതിരിക്കുന്നതിനുള്ള നടപടികള് സ്വീകരിക്കാന് അമാന്തം കാണിച്ചുകൂടെന്നാണ് ഓരോ അപകടവും വിളിച്ചുപറയുന്നത്. നമ്മുടെ റോഡുകളുടെ സ്ഥിതി ദയനീയമാണ് എന്ന കാര്യം വിസ്മരിക്കുന്നില്ല. സര്‍ക്കാര് പരമാവധി കാര്യങ്ങള് ചെയ്യുന്നുണ്ട്. എങ്കിലും ഇനിയും ഏറെ പരിഷ്‌കരണങ്ങള് റോഡുകളില് ഏര്‍പ്പെടുത്തിയേ മതിയാകൂ.\nതാനൂരിലും പെരിന്തല്‍മണ്ണയിലും അപകടമുണ്ടാക്കിയത് ബസ്സുകളുടെ അമിതവേഗമാണ്. മരണപ്പാച്ചില് നിയന്ത്രിക്കുന്നതിന് പോലീസ് അടക്കമുള്ളവര് കൂടുതല് ജാഗ്രത കാണിക്കണം. പൊതുജനങ്ങളും ഇക്കാര്യത്തില് കൂടുതല് ഗൗരവം കാണിക്കേണ്ടിയിരിക്കുന്നു. തങ്ങളുടെ മുന്നിലൂടെ ചീറിപ്പായുന്ന ബസ്സുകള് അടക്കമുള്ള വാഹനങ്ങള്‍ക്കെതിരെ അധികാരികളെ ബോധ്യപ്പെടുത്താന് എല്ലാവരും ശ്രദ്ധിക്കണം. മരണപ്പാച്ചില് നടത്തുന്ന ബസ്സുകള്‍ക്കെതിരെ പോലീസ് നടപടി സ്വീകരിക്കുന്നില്ലെങ്കില് ഉയര്‍ന്ന ഉദ്യോഗസ്ഥരുടെ ശ്രദ്ധയില് ഇക്കാര്യങ്ങള് എത്തിക്കുന്നതിനുളള സംവിധാനം സര്‍ക്കാര് ഉണ്ടാക്കും.\nബസപകടങ്ങളില് പൊലിയുന്നത് തികച്ചും സാധാരണക്കാരുടെ ജീവിതമാണ്. ഒരു കുടുംബത്തിന്റെ അത്താണിയാണ് പല അപകടങ്ങളിലും പൊലിഞ്ഞുപോകുന്നത്. ഞാനടക്കമുള്ള മന്ത്രിമാര്‍ക്ക് മുന്നിലും പിന്നിലും പോലീസിന്റെ കാവലുണ്ട്. എന്നാല് സാധാരണക്കാരുടെ ജീവന് ഇത്തരം കാവലുകളില്ല. നിയമത്തിന്റെ കാവല് ഇനിയും ശക്തമാക്കേണ്ടിയിരിക്കുന്നു. അതിനുള്ള നടപടിക്രമങ്ങള് സര്‍ക്കാര് എത്രയും വേഗം ആലോചിക്കും.\nമരണപ്പാച്ചില് നടത്തുന്ന ബസ്സുകള്‍ക്ക് നേരെ ശക്തമായ നടപടി സ്വീകരിച്ചേ മതിയാകൂ. അമിതവേഗം വഴി അപകടമുണ്ടാക്കുന്ന ബസ്സുകളുടെ ഉടമകളുടെ സ്വത്ത് കണ്ട് കെട്ടുന്നത് അടക്കമുള്ള കര്‍ശനമായ നടപടികള് പ്രാബല്യത്തില് വരുത്തണം. ഉടമയെയും ക്രിമിനല് നടപടികളുടെ ഭാഗമാക്കണം. നമ്മുടെ റോഡുകള് മരണക്കളങ്ങളാക്കുന്നവര്‍ക്ക് നേരെ ശക്തമായ നടപടികള് സ്വീകരിച്ചെങ്കില് മാത്രമേ രക്ഷയുള്ളൂ. അനാഥകളാക്കപ്പെടുന്ന കുഞ്ഞുങ്ങളുട കണ്ണീര് ഇനിയും കാണാന് വയ്യ. നഷ്ടപ്പെടുന്നവന്റെ വേദനകള്‍ക്ക് നേരെ മുഖം തിരിഞ്ഞുനില്‍ക്കാനുമാകില്ല.


(നാട്ടുപൊട്ടൻ ചിത്രശലഭം എന്ന താളിൽ നിന്നും തിരിച്ചുവിട്ടതു പ്രകാരം)\nവർഗ്ഗം: ''P. pseudomaesa''\nസഹ്യവനങ്ങളിലും സമതലങ്ങളിലും കാണപ്പെടുന്ന ചിത്രശലഭമാണിത്. ഗ്രാമങ്ങളിലെ കുന്നുകളിലും ചെറുകാടുകളിലും ഇവയെ വല്ലപ്പോഴും കാണാൻ കഴിയും. ഇന്ത്യയുടെ വടക്കു-കിഴക്കൻ വനമേഖലകളും ശ്രീലങ്കയുമാണ് ഇവയുടെ പ്രധാന കേന്ദ്രങ്ങൾ.\n"https://ml.wikipedia.org/w/index.php?title=നാട്ടുപൊട്ടൻ&oldid=2779151" എന്ന താളിൽനിന്നു ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:10, 16 ഏപ്രിൽ 2018.


നീന്തി, നടന്നു, നിരങ്ങിയിറങ്ങി...അങ്ങനെ ദുരിതപര്‍വം താണ്ടി അവസാന കുട്ടിയേയും രക്ഷിച്ച് 'ആ ഹീറോ' ഗുഹയ്ക്ക് പുറത്തിറങ്ങിയപ്പോള് കേട്ടത് അച്ഛന്റെ മരണവാര്‍ത്ത • ഇ വാർത്ത | evartha\nevartha Desk July 11, 2018, 1:09 pm July 11, 2018\nതായ്‌ലന്‍ഡിലെ തുലാങ് ഗുഹയിലെ സാഹസിക രക്ഷാപ്രവര്‍ത്തനത്തിന് ചുക്കാന് പിടിച്ച ഡോ. റിച്ചാര്‍ഡ് ഹാരിസിനെ കാത്തിരുന്നത് അച്ഛന്റെ മരണവാര്‍ത്ത. കുട്ടികളെ മോചിപ്പിച്ചതിന് ഏതാനും മിനിറ്റുകള്‍ക്ക് ശേഷമായിരുന്നു ഹാരിസിന്റെ അച്ഛന്റെ മരണം.\nപതിമൂന്നുപേരെയും ഒരു പോറലുപോലും ഏല്‍ക്കാതെ പുറത്തെത്തിച്ചശേഷം തുലാങ് ഗുഹയില് നിന്ന് ഏറ്റവും ഒടുവില് പുറത്തെത്തിയത് ഓസ്‌ട്രേലിയക്കാരനായ ഡോ. റിച്ചാര്‍ഡ് ഹാരിസായിരുന്നു. അതും ഫുട്‌ബോള് പരിശീലകനും പുറത്തെത്തി മണിക്കൂറുകള്‍ക്ക് ശേഷം.\nദിവസങ്ങള് നീണ്ട സാഹസികദൗത്യത്തിന്റെ ആഹ്ലാദം പ്രകടിപ്പിക്കാന്‍പോലും ആകും മുന്‍പ് അച്ഛന്റെ മരണവാര്‍ത്ത ഡോ. ഹാരിസിനെ തേടിയെത്തി. അവധി ഉപേക്ഷിച്ച് രക്ഷാദൗത്യത്തിന് എത്തിയതായിരുന്നു അദ്ദേഹം. ഗുഹയിലെ രക്ഷാപ്രവര്‍ത്തനം സംബന്ധിച്ച് ആശയക്കുഴപ്പം നീങ്ങിയത് ഡോ. ഹാരിസ് സംഘത്തില്‍ചേര്‍ന്നതോടെയാണ്.\nകുട്ടികളെയും പരിശീലകനെയും പരിശോധിച്ച് പുറത്തെത്തിക്കാനുള്ള ക്രമം നിശ്ചയിച്ചതും അദ്ദേഹം തന്നെയാണ്. രക്ഷാപ്രവര്‍ത്തനത്തിനെത്തിയ ബ്രിട്ടീഷ് സംഘമാണ് അനസ്‌ത്യേഷ വിദഗ്ധന് കൂടിയായ ഡോ. ഹാരിസിന്റെ സേവനം അനിവാര്യമാണെന്ന് ആദ്യം അറിയിച്ചത്.\nവിളിച്ചയുടനെ അദ്ദേഹവും ഡൈവിങ് പങ്കാളി ക്രേഗ് ചെല്ലനും 20 രക്ഷാപ്രവര്‍ത്തകരും അടങ്ങിയ സംഘം ചിയാങ് റായിലെത്തുകയായിരുന്നു. ദക്ഷിണ ഓസ്‌ട്രേലിയയില് ടാങ്ക് ഗുഹയില് കുടുങ്ങി മരിച്ച സാഹസിക ഡ്രൈവര് ആഗ്‌നസ് മിലൗക്കയുടെ മൃതദേഹം കണ്ടെത്തി പുറത്തെത്തിച്ചതോടെയാണ് ഹാരിസ് ശ്രദ്ധേയനായത്.\nഅതേസമയം ലുവാങ് നാം ഗുഹയില് പെട്ട പന്ത്രണ്ട് ഫുട്‌ബോള് ടീം അംഗങ്ങളേയും കോച്ചിനേയും പുറത്തെത്തിച്ച ചരിത്രദൗത്യത്തിന്റെ ഭാഗമായവരില് ഇന്ത്യന് സംഘവും ഉണ്ട്. പുണെ ആസ്ഥാനമായുള്ള വാട്ടര് പമ്പ് കമ്പനിയായ കിര്‍ലോസ്‌കറാണ് ഗുഹയില് നിന്നും വെള്ളം പമ്പ് ചെയ്ത് പുറത്ത് കളയാനായി തങ്ങളുടെ സാങ്കേതിക വിദഗ്ധരെ അയച്ചത്.\nതായി ഇന്ത്യന് എംബസിയുടെ നിര്‍ദേശ പ്രകാരം കമ്പനിയുടെ ഇന്ത്യ, തായ്‌ലന്‍ഡ്, യു.കെ എന്നിവിടങ്ങളിലുള്ളവരാണ് സഹായത്തിനായി എത്തിയത്. മഹാരാഷ്ട്രയിലെ കിര്‍ലോസ്‌കര് വാടി പ്ലാന്റില് നിന്നുള്ള അതിനൂതനമായ മോട്ടോര് പമ്പുകളും വിമാനമാര്‍ഗം വഴി തായി ഗുഹയിലേക്കെത്തിച്ചിരുന്നുവെന്ന് കമ്പനി അധികൃതര് അറിയിച്ചു. ചൊവ്വാഴ്ചയാണ് മുഴുവന് പേരെയും പുറത്തെത്തിച്ച് ദൗത്യം വിജയകരമായി പൂര്‍ത്തീകരിച്ചത്.\nഅതേസമയം, തായ്‌ലന്റിലെ ഗുഹയ്ക്കുള്ളില് കുടുങ്ങിയ കോച്ചും കുട്ടികളും ഉള്‍പ്പെടെയുള്ള പതിമൂന്നുപേരുടെ ആത്മധൈര്യവും പ്രതീക്ഷയോടെയുള്ള കാത്തിരിപ്പുമൊക്കെ ഇനി സിനിമയിലും കാണാം. ലോകം കണ്ട വലിയ രക്ഷാദൗത്യങ്ങളില് ഒന്നിന്റെ ചൂടും ചൂരും നഷ് ടപ്പെടാതെ ഒപ്പിയെടുക്കാനുള്ള തീവ്രശ്രമത്തിലായിരുന്നു ഹോളിവുഡില് നിന്നുള്ള സിനിമാ പ്രവര്‍ത്തകര്.\nഇത്തരം ഒരു ഘട്ടത്തില് സ്‌കോട്ടും സ്മിത്തും ചെയ്യുന്നത് മനുഷ്യത്വപരമല്ലെന്നു പറയുന്നവരോട് ഇരുവര്‍ക്കും പറയാനുള്ളത് ഇതാണ്, ” മറ്റു പ്രൊഡക്ഷന് കമ്പനികള് രംഗത്തെത്താനുള്ള സാധ്യത കൂടുതലാണ്, അപ്പോള് ഞങ്ങള്‍ക്കു പെട്ടെന്നു തീരുമാനം എടുത്തേ തീരൂ. അത്ഭുതകരമായൊരു സംഭവമാണിത്, ലോകമെമ്പാടുമുള്ള ജനങ്ങള്‍ക്ക് ഇതൊരു പ്രചോദനമാകുമെന്ന് ഞങ്ങള് കരുതുന്നു”. 2019 അവസാനത്തോടെ സിനിമയുടെ പ്രൊഡക്ഷന് സംബന്ധിച്ചുള്ള കാര്യങ്ങള് നടക്കുമെന്നാണ് പ്രതീക്ഷിക്കുന്നതെന്നും സ്‌കോട്ട് പറയുന്നു.\n17 ദിവസത്തെ ആശങ്കയ്ക്കും മൂന്നു ദിവസത്തെ അതിസാഹസികമായ രക്ഷാ ദൗത്യത്തിനുമൊടുവിലാണ് 12 കുട്ടികളും കോച്ചും സുരക്ഷിതരാണെന്ന് തായ് നേവി സീല് യൂണിറ്റ് സ്ഥിരീകരിച്ചത്. രക്ഷപ്പെട്ട കുട്ടികളെല്ലാം ആശുപത്രിയില് ചികിത്സയിലാണുള്ളത്. ഇവരുടെ ആരോഗ്യനില തൃപ്തികരമാണെന്നും അധികൃതര് വ്യക്തമാക്കി.


ജാഗ്രത: അനശ്വരനായ നേതാജി\nഇന്ത്യൻ സ്വാതന്ത്ര്യസമര ചരിത്രത്തിലെ ഏറ്റവും തീക്ഷ്‌ണവും ഉജ്വലവുമായ അധ്യായമാണ് നേതാജി സുഭാഷ് ചന്ദ്രബോസ്. 1930കളിൽ ഇന്ത്യൻ നാഷണൽ കോൺഗ്രസിൽ ഗാന്ധിജിക്കൊപ്പം സ്വാധീനവും സമ്മതിയും അദ്ദേഹത്തിനുണ്ടായിരുന്നു. പുരോഗമനവാദികൾ, റാഡിക്കൽ സോഷ്യലിസ്റ്റുകൾ, കമ്യൂണിസ്റ്റുകൾ, സാമ്രാജ്യത്വ വിരുദ്ധർ എന്നിങ്ങനെ ബ്രിട്ടീഷ് വാഴ്ചയ്ക്കെതിരെ നിശിതമായ പോരാട്ടത്തിനു തയ്യാറായ ദേശസ്നേഹികളുടെ വിപുലമായ കൂട്ടായ്മ രൂപപ്പെടുത്താൻ അദ്ദേഹത്തിനു കഴിഞ്ഞു. ഗാന്ധിജിയെ അങ്ങേയറ്റം ബഹുമാനിക്കുകയും രാഷ്ട്രപിതാവ് എന്ന് അഭിസംബോധന ചെയ്യുമ്പോഴും ഗാന്ധിയൻ മാർഗം സ്വീകാര്യമായിരുന്നില്ല. അഹിംസാ സിദ്ധാന്തവും സന്ധിയും ചർച്ചകളും ഇന്ത്യയുടെ മോചനത്തിന് സഹായകമാകുമെന്ന് അദ്ദേഹം വിശ്വസിച്ചില്ല. “ചരിത്രത്തിലെ യഥാർഥ മാറ്റങ്ങൾ ഒന്നുംതന്നെ സാധ്യമാക്കിയത് ചർച്ചകളിലൂടെ ആയിരുന്നില്ല’ എന്ന് പ്രഖ്യാപിച്ചു. സന്ധികളില്ലാത്ത പോരാട്ടമായിരുന്നു സുഭാഷ് ചന്ദ്രബോസിന്റെ മാർഗം. രാജ്യത്തോടും ജനങ്ങളോടുമുള്ള കറകളഞ്ഞ ഐക്യദാർഢ്യവും അടിയുറച്ച ദേശസ്നേഹവുമാണ് നേതാജിയെന്ന പോരാളിയെ രൂപപ്പെടുത്തിയത്.\nകേംബ്രിഡ്ജിൽനിന്ന് പഠനം പൂർത്തിയാക്കി ഇന്ത്യയിൽ എത്തിയ നേതാജി സ്വാതന്ത്ര്യസമരത്തിൽ പങ്കെടുക്കാൻ സിവിൽ സർവീസ് (ഐസിഎസ്) ഉപേക്ഷിച്ച് ഇന്ത്യൻ നാഷണൽ കോൺഗ്രസിൽ ചേർന്നു. ഗാന്ധിജിയുടെ അഹിംസാ സിദ്ധാന്തത്തോടുള്ള വിയോജിപ്പുമൂലം കൽക്കത്തയിലേക്ക് പോയി ചിത്തരഞ്ജൻ ദാസിനൊപ്പം പ്രവർത്തിച്ചു. 1924- ഏപ്രിലിൽ രൂപീകൃതമായ കൽക്കട്ട കോർപറേഷന്റെ ചീഫ് എക്സിക്യൂട്ടീവ് ഓഫീസറായി തെരഞ്ഞെടുക്കപ്പെട്ടതോടെ ബംഗാൾ രാഷ്ട്രീയത്തിൽ സുഭാഷ് ചന്ദ്രബോസ് ശ്രദ്ധേയനായി. ചിത്തരഞ്ജൻ ദാസ് ആയിരുന്നു മേയർ. പിന്നീട് നേതാജി കൽക്കട്ട മേയറായും തെരഞ്ഞെടുക്കപ്പെട്ടു.\nകോൺഗ്രസിലെ സോഷ്യലിസ്റ്റ് ചിന്താഗതിക്കാരായ ചെറുപ്പക്കാരുടെ സംഘത്തിലെ പ്രധാനിയായി നേതാജി മാറി. നെഹ്റുവും സുഭാഷ് ചന്ദ്ര ബോസുമായിരുന്നു ഈ വിഭാഗത്തിന് നേതൃത്വം നൽകിയത്. ഗാന്ധിസവും അഹിംസാമാർഗവും സ്വീകരിച്ചുകൊണ്ട് നെഹ്റു സോഷ്യലിസത്തിനുവേണ്ടി വാദിച്ചപ്പോൾ സുഭാഷ് ചന്ദ്രബോസ് ഗാന്ധിസത്തെ നിരാകരിച്ചുകൊണ്ട് സോഷ്യലിസത്തെ സ്വീകരിച്ചു. ലെഫ്റ്റിസം തന്റെ രാഷ്ട്രീയദർശനമായി നേതാജി സ്വീകരിച്ചു. എന്നാൽ, ശാസ്ത്രീയ സോഷ്യലിസത്തിന്റെ സമ്പത്തികഘടനയോ കമ്യൂണിസ്റ്റ് പ്രത്യയശാസ്ത്രമോ അതിന്റെ അടിസ്ഥാനപ്രമാണങ്ങളോട് ആഭിമുഖ്യം പുലർത്തുംവിധം ആന്തരവൽക്കരിക്കാനോ പ്രയോഗത്തിൽ വരുത്താനോ അദ്ദേഹം പരിശ്രമിച്ചതായി കാണുന്നില്ല. എന്നാൽ, സോഷ്യലിസത്തിലെ സാമ്രാജ്യത്വ വിരുദ്ധതയും തുല്യതാസങ്കൽപ്പവും അദ്ദേഹം സർവാത്മനാ സ്വീകരിച്ചു.\nഇന്നത്തെ ഇന്ത്യൻ ജീവിതദശയിൽ ലെഫ്റ്റിസം എന്നത് സാമ്രാജ്യത്വ വിരുദ്ധതയാണ് എന്ന് അദ്ദേഹം പ്രഖ്യാപിച്ചു. “സ്വാതന്ത്ര്യ പ്രാപ്തിക്കുശേഷം ലെഫ്റ്റിസം സോഷ്യലിസം തന്നെയാണ്. ദേശീയ ജീവിതത്തെ സോഷ്യലിസം അടിസ്ഥാനമായി പുനർനിർമിക്കുക എന്നതാണ് സ്വതന്ത്ര ഭാരതത്തിന്റെ ദേശീയ കടമ’ അദ്ദേഹം വ്യക്തമാക്കി. വലതുപക്ഷ നിലപാടുള്ളവരെ “സാമ്രാജ്യത്വവുമായി സന്ധി ചെയ്തവർ’ എന്നദ്ദേഹം വിമർശിച്ചു (ദ ഇൻഡ്യൻ സ്‌ട്രഗിൾ പേജ്–-28). ബാലഗംഗാധര തിലകിനെയും അരവിന്ദഘോഷിനെയുമെല്ലാം ഇടതുപക്ഷക്കാരായാണ് സുഭാഷ് ചന്ദ്രബോസ് വീക്ഷിച്ചത് (ദ ഇൻഡ്യൻ സ്‌ട്രഗിൾ പേജ്–-15). ദേശീയതയാൽ പ്രചോദിതമായ സാമ്രാജ്യത്വ വിരുദ്ധതയിലാണ് സോഷ്യലിസത്തെ നേതാജി പ്രതിഷ്ഠിച്ചത്. അതുകൊണ്ടുതന്നെ കമ്യൂണിസ്റ്റ് സാർവദേശീയത അദ്ദേഹത്തിന് സ്വീകാര്യമായിരുന്നില്ല. അതേസമയം, ഗാന്ധിയൻ സോഷ്യലിസവും ഹിന്ദുത്വ സൈദ്ധാന്തികരായ ഡോ. മുഞ്ചേ, ശ്യാമപ്രസാദ് മുഖർജി എന്നിവരുടെ ഹിന്ദു സോഷ്യലിസവും നിരാകരിച്ചു. ഇന്ത്യയുടെ മതവൈവിധ്യവും ബഹുസ്വരതയും അദ്ദേഹം ഉയർത്തിപ്പിടിച്ചു. എല്ലാ മതങ്ങൾക്കും തുല്യഅവകാശം എന്നതായിരുന്നു നേതാജിയുടെ മുദ്രാവാക്യം.സ്വതന്ത്രഭാരതം സോഷ്യലിസ്റ്റ് മതനിരപേക്ഷമായിരിക്കണമെന്ന കാര്യത്തിൽ നിഷ്കർഷ പുലർത്തി.\nഇന്ത്യൻ നാഷണൽ കോൺഗ്രസിലെ മിതവാദ -വലതുപക്ഷ വിഭാഗത്തെ തോൽപ്പിച്ച് 1938-ൽ അദ്ദേഹം പ്രസിഡന്റായി തെരഞ്ഞെടുക്കപ്പെട്ടു. ഗാന്ധിജിയുടെ സ്ഥാനാർഥിയായ പട്ടാഭി സീതാരാമയ്യയെയാണ് പരാജയപ്പെടുത്തിയത്. 1939-ൽ വീണ്ടും തെരഞ്ഞെടുക്കപ്പെട്ടെങ്കിലും ഗാന്ധിജിയുമായുള്ള അഭിപ്രായവ്യത്യാസത്തെതുടർന്ന് രാജിവച്ചു. 1939-ൽ ഫോർവേഡ് ബ്ലോക്ക് രൂപീകരിച്ചു. കെപിസിസി പ്രസിഡന്റായിരുന്ന മുഹമ്മദ് അബ്ദു റഹ്മാൻ സാഹിബ് രാജിവച്ച് ഫോർവേഡ് ബ്ലോക്കിൽ ചേർന്നു. കേരള ഘടകത്തിന്റെ പ്രസിഡന്റായി അദ്ദേഹം അറിയപ്പെട്ടു. ബംഗാൾ പ്രവിശ്യയിൽ ഫോർവേഡ് ബ്ലോക്കിന് വലിയ പിന്തുണ ലഭിച്ചു. അഖിലേന്ത്യാടിസ്ഥാനത്തിൽ പാർടി കെട്ടിപ്പടുക്കാൻ കഴിയുംമുമ്പേ അദ്ദേഹത്തിന് ഇന്ത്യ വിടേണ്ടിവന്നു.\nരണ്ടാം ലോക യുദ്ധം പൊട്ടിപ്പുറപ്പെട്ട സന്ദർഭത്തിൽ അച്ചുതണ്ടുശക്തികളുടെ സഹായത്തോടെ ഇന്ത്യയെ മോചിപ്പിക്കുകയെന്ന ലക്ഷ്യവുമായി സുഭാഷ് ചന്ദ്രബോസ് ജർമനിയിലേക്ക് പലായനം ചെയ്തു. യൂറോപ്പിലെ ജർമൻ അധിനിവേശ രാജ്യങ്ങളിലുണ്ടായിരുന്ന ഇന്ത്യക്കാരെയും ഉത്തരാഫ്രിക്കയിൽ തടവുകാരാക്കപ്പെട്ട ഇന്ത്യൻ സൈനികരെയും ചേർത്ത് ഇന്ത്യൻ ലീജിയൻ എന്ന സൈനികദളം രൂപീകരിച്ചു. ജർമൻ വിദേശ വകുപ്പിൽ ‘സ്പെഷ്യൽ ഇന്ത്യൻ ഡിപ്പാർട്ട്മെന്റും ബർലിനിൽ’ ഫ്രീ ഇന്ത്യ സെന്ററും സ്ഥാപിച്ചു. സ്ഥാനപതി കാര്യാലയത്തിനു തുല്യമായ പരിഗണന ഫ്രീ ഇന്ത്യാ സെന്ററിന് ലഭിച്ചു. ബർലിനിലെ ഫ്രീ ഇന്ത്യാ സെന്ററാണ് ടാഗോറിന്റെ ‘ജനഗണമന’ ദേശീയഗാനമായി ആദ്യം അംഗീകരിച്ചത്. കുതിച്ചുചാടുന്ന കടുവയുടെ ചിത്രം ആലേഖനം ചെയ്ത മൂവർണക്കൊടി ദേശീയപതാകയായി സ്വീകരിച്ചു.\nഹിറ്റ്‌ലറുമായുള്ള അഭിപ്രായവ്യത്യാസത്തെ തുടർന്ന് ജപ്പാനിലേക്കു കടന്ന സുഭാഷ് ചന്ദ്രബോസ് 1943 ജൂലൈ നാലി-ന് റാഷ്ബിഹാരി ബോസ് രൂപീകരിച്ച ഇന്ത്യൻ നാഷണൽ ആർമിയുടെ നേതൃത്വം ഏറ്റെടുത്തു. ജൂലൈ അഞ്ചിന് ആസാദ് ഹിന്ദ് ഫൗജ് അഥവാ ഐഎൻഎ രൂപീകരിച്ച വിവരം അദ്ദേഹം ലോകത്തെ അറിയിച്ചു. തുടർന്ന് സിംഗപ്പൂർ ആസ്ഥാനമായി ‘സ്വതന്ത്ര ഭാരത സർക്കാർ’ അഥവാ ആസാദ് ഹിന്ദ് സർക്കാർ രൂപീകരിച്ചു. ഈ പ്രവാസി സർക്കാരിലെ ഏക വനിതാ അംഗം ഐഎൻഎയുടെ ഝാൻസി റെജിമെന്റിന് നേതൃത്വം നൽകിയ ക്യാപ്റ്റൻ ലക്ഷ്മിയായിരുന്നു. ജപ്പാന്റെ പിന്തുണയോടെ ഇന്ത്യയെ മോചിപ്പിക്കാൻ കഴിയുമെന്ന് നേതാജി കരുതി. ഐഎൻഎ പോരാളികൾ ഇംഫാൽ വരെ മുന്നേറുകയും ചെയ്തു. എന്നാൽ, ജപ്പാന്റെ പരാജയത്തോടെ ഐഎൻഎയും ചിതറപ്പെട്ടു. നിരവധി ഐഎൻഎ ഭടന്മാർ കൊല്ലപ്പെടുകയും അവശേഷിച്ചവർ ബ്രിട്ടീഷ് സർക്കാരിനു മുന്നിൽ കീഴടങ്ങുകയും ചെയ്തു. ഇന്ത്യൻ ദേശീയതയാൽ പ്രചോദിതമായ രാജ്യസ്നേഹികളുടെ മഹത്തായ പോരാട്ടത്തിന്റെയും രക്തസാക്ഷിത്വത്തിന്റെയും വീരഗാഥയാണ് ഐഎൻഎ. 1945 ആഗസ്‌ത് 18നു തായ്‌വാനിലെ തെയ്ഹോക് വിമാനത്താവളത്തിൽ ഉണ്ടായ അപകടത്തിൽ സുഭാഷ് ചന്ദ്രബോസ് കൊല്ലപ്പെട്ടതോടെ നേതാജി ഇല്ലാത്ത ഭാരതം അനാഥമായി.\nസുഭാഷ് ചന്ദ്രബോസ് ക്യാപ്റ്റൻ ലക്ഷ്മിക്കൊപ്പം ഐഎൻഎ പരേഡ് പരിശോധിക്കുന്നു\nനേതാജി എന്ന അത്ഭുതം\nനേതാജിയുടെ മരണത്തിലെ ദുരൂഹത ഒരു സമസ്യയായി തുടരുന്നു. സുഭാഷ് ചന്ദ്രബോസ് തിരിച്ചുവരുമെന്നും ‘ഇന്ത്യൻ സോഷ്യലിസം’ സ്ഥാപിക്കുമെന്നും വിശ്വസിക്കുന്നവർ നിരവധിയാണ്. നെഹ്റു നിയമിച്ച ഷാനവാസ് കമീഷൻ, ഇന്ദിര ഗാന്ധിയുടെ കാലത്തെ ഖോസ്ലാ കമീഷൻ, വാജ്പേയി സർക്കാർ നിയമിച്ച മുഖർജി കമീഷൻ എന്നിവയ്ക്കൊന്നും ആ മരണത്തിലെ ദുരൂഹത നീക്കാൻ കഴിഞ്ഞിട്ടില്ല. ഇതിനിടെ, നെഹ്റുവിന്റെ നിർദേശപ്രകാരം സോവിയറ്റ് യൂണിയനിൽവച്ച് നേതാജിയെ വധിച്ചെന്ന വാദവുമായി സുബ്രഹ്മണ്യ സ്വാമി രംഗത്തുവന്നു. എല്ലാത്തിനും നെഹ്റുവിൽ കുറ്റം കാണുന്ന ഹിന്ദുത്വ അജൻഡയാണ് ഇതിനു പിന്നിൽ. നെഹ്റുവിനെയും കമ്യൂണിസ്റ്റുകാരെയും സംശയത്തിന്റെ മുനയിൽ നിർത്താനുള്ള സൃഗാല തന്ത്രമാണിത്. വിഭജിത രാഷ്ട്രീയം കൈകാര്യം ചെയ്യുന്നവർ ദേശീയ ഐക്യത്തിന്റെ സമുദ്രശക്തി ആന്തരവൽക്കരിച്ച നേതാജിയുടെ ജീവിതവും മരണവും ദുരുപയോഗം ചെയ്യുന്നത് ചരിത്രത്തോടും രാഷ്ട്രത്തോടുമുള്ള കടുത്ത അനീതിയാണ്.\n1945--_46 കാലത്ത് ഐഎൻഎ ഭടന്മാരെ രാജ്യദ്രോഹക്കുറ്റം ചുമത്തി വിചാരണ ചെയ്യുന്നതിനെതിരെ ശക്തമായ പോരാട്ടം ഉയർന്നുവന്നു. ഐഎൻഎ പതാകയും ചെങ്കൊടിയുമേന്തി ആയിരക്കണക്കിന് രാജ്യസ്നേഹികൾ അണിനിരന്നു. സോഷ്യലിസ്റ്റുകളും കമ്യൂണിസ്റ്റ് - തൊഴിലാളി സംഘടനകളുമാണ് ഐഎൻഎ ഭടന്മാർക്കുവേണ്ടി സമരം ചെയ്തത്. 1946-ലെ നാവിക കലാപകാലത്തും റോയൽ ഇന്ത്യൻ നേവിയിലെ ഭടന്മാർക്കൊപ്പം തൊഴിലാളികളും കമ്യൂണിസ്റ്റുകാരും അണിനിരന്നു. 1942-ലെ ക്വിറ്റ് ഇന്ത്യാ സമരത്തിനുശേഷം ഏറ്റവും ശക്തമായ സാമ്രാജ്യത്വവിരുദ്ധ ജനമുന്നേറ്റങ്ങളായിരുന്നു ഇവ രണ്ടും.\nനേതാജിയുടെ അനുയായികൾ സ്വതന്ത്ര ഇന്ത്യയിൽ ഇടതുപക്ഷത്തിനൊപ്പം അണിനിരന്നു. ക്യാപ്റ്റൻ ലക്ഷ്മി ഇടതുപക്ഷത്തിന്റെ രാഷ്‌ട്രപതി സ്ഥാനാർഥിയായി മത്സരിക്കുകയുണ്ടായി. അവരുടെ പുത്രി സുഭാഷിണി അലി സിപിഐ എം പൊളിറ്റ് ബ്യൂറോ അംഗമാണ് (ക്യാപ്റ്റൻ ലക്ഷ്മി സിപിഐ എം അംഗമായിരുന്നു). സ്വാതന്ത്ര്യാനന്തര ഇന്ത്യയിൽ സോഷ്യലിസ്റ്റ് - ഇടതുപക്ഷ രാഷ്ട്രീയ പ്രസ്ഥാനങ്ങളുടെ നേതാക്കളും സംഘാടകരുമായി ഐഎൻഎ ഭടന്മാരും ഫോർവേഡ് ബ്ലോക്കും മാറി. ജയപ്രകാശ് നാരായണന്റെ സോഷ്യലിസ്റ്റ് പ്രസ്ഥാനത്തിലും നേതാജിയുടെ അനുയായികളും ആരാധകരും സജീവ സാന്നിധ്യമായി.\nഐഎൻഎയുടെ രൂപീകരണത്തിലും പ്രവർത്തനങ്ങളിലും നേതൃപരമായ പങ്കുവഹിച്ച മലയാളികൾ നിരവധിയാണ്. ഇക്കൂട്ടത്തിൽ വക്കം അബ്ദുൾ ഖാദർ, ടി പി കുമാരൻ നായർ എന്നിവർ തൂക്കിലേറ്റപ്പെട്ടു. ക്യാപ്റ്റൻ ലക്ഷ്മിക്കൊപ്പം നാരായണിയമ്മാൾ, മിസിസ് പി കെ പൊതുവാൾ തുടങ്ങിയ വനിതകൾ ഐഎൻഎയുടെ ഭാഗമായി. എൻ രാഘവൻ, എ സി എൻ നമ്പ്യാർ, കണ്ണേമ്പിള്ളി കരുണാകര മേനോൻ, എൻ എ നായർ തുടങ്ങിയവർ ഐഎൻഎയുടെ മുന്നണി പോരാളികളായിരുന്നു. ക്യാപ്റ്റൻ ലക്ഷ്മി അടക്കമുള്ള ഐഎൻഎ ഭടന്മാർ പിന്നീട് കേരളത്തിലെ കമ്യൂണിസ്റ്റ് പാർടിയുമായി സഹകരിച്ചു പ്രവർത്തിച്ചു. അഖിലേന്ത്യാതലത്തിൽ സോഷ്യലിസ്റ്റ് -–-ഇടതുപക്ഷ–-കമ്യൂണിസ്റ്റ് ധാരയുമായി ഐക്യപ്പെട്ട് പ്രവർത്തിച്ച നേതാജിയുടെ അനുയായികൾ സാമ്രാജ്യത്വവിരുദ്ധ സോഷ്യലിസ്റ്റ് ഇന്ത്യ എന്ന സ്വപ്നം യാഥാർഥ്യമാക്കാൻ പരിശ്രമിച്ചു.\nഎല്ലാ മതങ്ങളോടുമുള്ള സമഭാവന, സാമ്രാജ്യത്വ വിരുദ്ധത, കറകളഞ്ഞ ദേശീയത, സോഷ്യലിസം എന്നിങ്ങനെ നേതാജി മുന്നോട്ടുവച്ച ആശയങ്ങൾ സമകാലീന ഇന്ത്യയിൽ ഏറെ പ്രസക്തമാണ്. നേതാജി കഠിനമായി വിമർശിച്ച “സാമ്രാജ്യത്വവുമായി സന്ധി ചെയ്ത വലതുപക്ഷക്കാർ’ ഭരണകൂടത്തെ ആമൂലാഗ്രം നിയന്ത്രിക്കുന്ന വർത്തമാനകാലത്താണ് അദ്ദേഹത്തിന്റെ ജന്മദിനമായ ജനുവരി 23 ‘പരാക്രം ദിവസ്’ ആയി പ്രഖ്യാപിച്ചിരിക്കുന്നത്. ഇന്ത്യയുടെ മോചനം ജനതയുടെ ഐക്യത്തിലും തുല്യതയിലും അധിഷ്ഠിതമാണെന്ന് ജീവിതംകൊണ്ടും പ്രവർത്തനംകൊണ്ടും തെളിയിച്ച അനശ്വരനായ നേതാജിയെ ആദരിക്കേണ്ടത് അദ്ദേഹം സ്വപ്നംകണ്ട ഇന്ത്യ യാഥാർഥ്യമാക്കിക്കൊണ്ടായിരിക്കണം. അവിടെ വിഭജിതരാഷ്ട്രീയത്തിനും വർഗീയ പ്രത്യയശാസ്ത്രങ്ങൾക്കും പ്രസക്തിയില്ല എന്നതാണ് യാഥാർഥ്യം.\nഡോ. പി ജെ വിൻസെന്റ്\nPosted by ജനശക്തി at 7:38 PM


'ബ്രോഡാഡി'യില് ലാലിന്റെ അമ്മയായും 'ഗോള്‍ഡി'ല് പൃഥ്വിരാജിന്റെ അമ്മയായും മല്ലികാസുകുമാരന്. ഗോള്‍ഡിന്റെ പൂജ് ഇന്ന് വൈകുന്നേരം മൂന്ന് മണിക്ക് - Mallika Sukumaran as Mohanlal's Mother in 'Brodaddy' and Prithviraj's Mother in 'Gold' - Canchannels\nപൃഥ്വിരാജിനെയും നയന്‍താരയെയും പ്രധാന കഥാപാത്രങ്ങളാക്കി അല്‍ഫോന്‍സ് പുത്രന് സംവിധാനം ചെയ്യുന്ന ഗോള്‍ഡിന്റെ ഷൂട്ടിംഗിന് ഇന്ന് ആലുവയില് തുടക്കമാകും. മൂന്ന് മണിക്കാണ് പൂജ. പൃഥ്വിയും നയനും വരുംദിവസങ്ങളില് ജോയിന് ചെയ്യും. ബ്രോഡാഡിയുടെ ഷൂട്ടിംഗ് പൂര്‍ത്തിയാക്കി പൃഥ്വിരാജ് കേരളത്തിലെത്തിയിട്ടുണ്ട്.\nഗോള്‍ഡില് പൃഥ്വിയുടെ അമ്മയായി അഭിനയിക്കുന്നത് മല്ലികാ സുകുമാരനാണ്. പൃഥ്വിരാജ് സംവിധാനം ചെയ്ത ബ്രോഡാഡിയില് ലാലിന്റെ അമ്മവേഷമായിരുന്നു മല്ലികയ്ക്ക്. അതില് മോഹന്‍ലാലും പൃഥ്വിരാജും അച്ഛനും മകനുമായിട്ടാണ് അഭിനയിക്കുന്നത്.\nപ്രിയദര്‍ശനൊപ്പം അല്‍ഫോന്‍സ് പുത്രന്\nമാജിക് ഫ്രെയിംസും പൃഥ്വിരാജ് പ്രൊഡക്ഷന്‍സും ചേര്‍ന്നാണ് ഗോള്‍ഡ് നിര്‍മ്മിക്കുന്നത്. ഡോ. അജ്മല് അമീറും ഈ ചിത്രത്തില് ഒരു പ്രധാന വേഷം ചെയ്യുന്നു.


: സ്വന്തം ലേഖകന് in Keralam, News, വാര്‍ത്തകള് on December 1, 2014\nകൊച്ചി: തനിക്ക് വിലക്ക് നേരിടേണ്ടി വന്നത് ക്രിക്കറ്റില് ഗോഡ്ഫാദര് ഇല്ലാത്തതിനാലെന്ന് മുന് ഇന്ത്യന് താരം ശ്രീശാന്ത്. തന്നെ വിലക്കാന് ബിസിസിഐയ്ക്ക് അഞ്ചു മിനിറ്റ് കൂടിയാലോചന മാത്രമേ വേണ്ടി വന്നുള്ളൂ എന്നും ശ്രീശാന്ത് പറഞ്ഞു. തന്റെ നിരപരാധിത്വം തെളിയിച്ച് തിരിച്ച് വരാനാകുമെന്നാണ് പ്രതീക്ഷ. തനിക്കെതിരെ ആരോപിക്കപ്പെട്ട കുറ്റങ്ങള് ഒന്നും തെളിയിക്കപ്പെട്ടിട്ടില്ല. തന്റെ ഭാഗം കേള്‍ക്കാതെയാണ് തന്നെ വിലക്കിയത്. കേസ് കോടതിയിലായതിനാല് കൂടുതല് പ്രതികരിക്കുന്നില്ലെന്നും ശ്രീശാന്ത് പറഞ്ഞു.


Maharashtra, Haryana Assembly Election Results 2019 Live Updates | മഹാരാഷ്ട്രയില് ഭരണ തുടര്‍ച്ച ഉറപ്പിച്ച് എന്‍ഡിഎ!!'മുഖ്യമന്ത്രി' കസേരയ്ക്ക് ചരട് വലിച്ച് ശിവസേന! - Malayalam Oneindia\nharyana assembly elections 2019 maharashtra assembly elections 2019 bjp congress shivsena എന്‍സിപി ഹരിയാണ മഹാരാഷ്ട്ര നിയമസഭ തിരഞ്ഞെടുപ്പ് ബിജെപി കോൺഗ്രസ് ശിവസേന\nമഹാരാഷ്ട്രയില് ഭരണ തുടര്‍ച്ച ഉറപ്പിച്ച് എന്‍ഡിഎ!!'മുഖ്യമന്ത്രി' കസേരയ്ക്ക് ചരട് വലിച്ച് ശിവസേന!\nUpdated: Thu, Oct 24, 2019, 20:42 [IST]\n2 സ്വതന്ത്ര്യസ്ഥാനാർത്ഥിമാരുമായി ഹരിയാണയിലെ ബിജെപി എംപി സുനിത ദഗ്ഗൽ ദില്ലിയിലേക്ക് പുറപ്പെട്ടു\n8:23 PM, 24 Oct\nവോർളി മണ്ഡലത്തിൽ ആദിത്യ താക്കറെയുടെ വിജയം 63,000ൽ പരം വോട്ടുകളുടെ ഭൂരിപക്ഷത്തിന്\n7:44 PM, 24 Oct\nഏറ്റവും ഒടുവിലത്തെ വിവരം അനുസരിച്ച് മഹാരാഷ്ട്രയിൽ ബിജെപി 72 സീറ്റുകളും ശിവസേന 47 സീററുകളും നേടി. കോൺഗ്രസ് 31ഉം എൻസിപി 43ഉം സീറ്റുകൾ നേടി.\nഹരിയാണയിലെ ജനങ്ങൾക്ക് നന്ദി അറിയിച്ച് പ്രധാനമന്ത്രി നരേന്ദ്ര മോദി. സംസ്ഥാനത്തിന്റെ പുരോഗമനത്തിനായി ഒന്നിച്ച് പ്രവർത്തിക്കുമെന്നും മോദി.\n6:40 PM, 24 Oct\nമഹാരാഷ്ട്രയിലെ 15 സ്വതന്ത്ര്യ എംഎൽഎമാർ തങ്ങളോടൊപ്പം ചേരാൻ സന്നദ്ധത അറിയിച്ചതായി ദേവേന്ദ്ര ഫട്നാവിസ്.\nഇത് പുതിയ തുടക്കമെന്ന് ആദിത്യ താക്കറെ. മുംബൈയിലെ വോർളി സീറ്റിൽ നിന്നുമാണ് ആദിത്യ വിജയിച്ചത്.\nതിരഞ്ഞെടുപ്പ് കമ്മീഷന്റെ ഔദ്യോഗിക കണക്ക് പ്രകാരം ഹരിയാണയിൽ ബിജെപി 26 സീറ്റുകളിൽ വിജയിച്ചു. 14 സീറ്റുകളിൽ ലീഡ് ചെയ്യുന്നു. കോൺഗ്രസ് 20 സീറ്റുകൾ വിജയിച്ചു. 11 സീറ്റുകളിൽ ലീഡ് ചെയ്യുന്നു. ജെജെപി 10 സീറ്റുകൾ നേടി.\nഹരിയാനയില് സര്‍ക്കാരുണ്ടാക്കാന് അവകാശവാദമുന്നയിച്ച് മനോഹര്‍ലാല് ഖട്ടാര്.ഗവര്‍ണറെ കാണുമെന്നും ഖട്ടര്.\nഹിന്ദി ബെൽറ്റിൽ ആദ്യ വിജയം നേടി അസദുദ്ദീൻ ഒവൈസിയുടെ എഐഎംഐഎം പാർട്ടി. ബീഹാറിലെ കിഷൻഗഞ്ച് മണ്ഡലത്തിലാണ് എഐഎംഐഎം സ്ഥാനാർത്ഥി വിജയിച്ചത്. എഐഎംഐഎം സ്ഥാനാർത്ഥിയായിരുന്ന ഖംറുൾ ഹോഡ ബിജെപിയുടെ സ്വീറ്റി സിംഗിനെക്കാൾ 10,204 വോട്ടുകളുടെ ഭൂരിപക്ഷത്തിലാണ് വിജയിച്ചത്. ഒക്ടോബർ 21നായിരുന്നു കിഷൻഗഞ്ചിലും ഉപതിരഞ്ഞെടുപ്പ് നടന്നത്.\n3:10 PM, 24 Oct\nമഹാരാഷ്ട്ര: ബിജെപിയും ശിവസേനയും5സീറ്റുകളില് വിജയിച്ചു. 97 സീറ്റുകളില് ബിജെപിക്ക് ലീഡ്. ശിവസേനയ്ക്ക് 55 സീറ്റുകളില് ലീഡ്. എന്‍സിപി ഒരു സീറ്റില് വിജയിച്ചു. 54 സീറ്റില് ലീഡ്. കോണ്‍ഗ്രസ് 44 സീറ്റുകളില് ലീഡ് ചെയ്യുന്നു\n2:15 PM, 24 Oct\nവോര്‍ളിയില് ശിവസേന നേതാവ് ആദിത്യ താക്കറെ വിജയിച്ചു.54,000 വോട്ടിന്‍റെ ഭൂരിപക്ഷത്തിലാണ് വിജയം. താക്കറെ കുടുംബത്തില് നിന്ന് ഇത് ആദ്യമായാണ് ഒരാള് തിരഞ്ഞെടുപ്പില് മത്സരിക്കുന്നത്. എന്‍ഡിഎ വീണ്ടും അധികാരത്തിലെത്തിയാല് മുഖ്യമന്ത്രി പദം ലക്ഷ്യമാക്കിയാണ് ആദിത്യ താക്കറയെ ശിവസേന രംഗത്തിറക്കിയത്.\n1:57 PM, 24 Oct\nഹരിയാണ:കൈതാലില് കോണ്‍ഗ്രസ് നേതാവ് രണ്‍ദീപ് സിംഗ് സുര്‍ജേവാല പരാജയപ്പെട്ടു. ബിജെപിയോട് 567 വോട്ടുകള്‍ക്കാണ് പരാജയം രുചിച്ചത്.\nഹരിയാണ: ഭൂപേന്ദര് സിംഗ് ഹൂഡ മാധ്യമങ്ങളെ കാണുന്നു\nഹരിയാണ:എല്ലാവർക്കും അർഹിക്കുന്ന സ്ഥാനം നൽകി സർക്കാർ രൂപീകരിക്കുമെന്ന് കോണ്‍ഗ്രസ് നേതാവും മുന് മുഖ്യമന്ത്രിയുമായ ഭൂപേന്ദര് സിംഗ് ഹൂഡ.\nമഹാരാഷ്ട്ര: ബരാമതിയില് എന്‍സിപിയുടെ അജിത് പവാര് വിജയിച്ചു\nജെജെപിക്ക് കൈയ്യടിച്ച് ബിജെപി മന്ത്രി. ഹരിയാണയിലെ ജനവിധി ജെജെപിക്ക് അനുകൂലമാണ്. ജനവിധി അംഗീകരിക്കുന്നുവെന്നും ബിജെപി മന്ത്രിയും നര്‍നൗണ്ട് മണ്ഡലം സ്ഥാനാര്‍ത്ഥിയുമായ കാപ്റ്റ്യന് അഭിമന്യു\nഹരിയാനയില് ബിജെപി സംസ്ഥന അധ്യക്ഷന് സുഭാഷ് ബറാലയാണ് രാജിവെച്ച.സംസ്ഥാനത്തെ പാര്‍ട്ടിയുടെ പ്രകടനം മോശമായതിന് പിന്നാലെയാണ് രാജി\n1:15 PM, 24 Oct\nമഹാരാഷ്ട്രയിൽ ഭരണത്തുടർച്ച ഉറപ്പാക്കിയതിനു പിന്നാലെ മുംബൈയിലെ പാർട്ടി ആസ്ഥാനത്ത് ബിജെപി പ്രവർത്തകരുട... Read more at: https://www.manoramaonline.com/news/latest-news/2019/10/24/maharashtra-haryana-assembly-elections-2019-results-live-updates.html\nമഹാരാഷ്ട്രയിൽ ഭരണത്തുടർച്ച ഉറപ്പിച്ച പിന്നാലെ മുംബൈയിലെ പാർട്ടി ആസ്ഥാനത്ത് ബിജെപി പ്രവർത്തകരുടെ ആഹ്ളാദ പ്രകടനം\n12:44 PM, 24 Oct\nവോട്ടെണ്ണല് ഫിനിഷിംഗ് പോയിന്റിലേക്ക് കടക്കുമ്പോള് സര്‍ക്കാര് രൂപീകരണത്തെക്കുറിച്ച് പ്രതികരിച്ച് ശിവസേന. ബിജെപിയുമായി തിരഞ്ഞെടുപ്പിന് മുമ്പുതന്നെ 50: 50 ഫോര്‍മുലയെക്കുറിച്ച് ധാരണയിലെത്തിയിരുന്നുവെന്ന് ശിവസേന നേതാവ് സഞ്ജയ് റൗത്ത്.\nമഹാരാഷ്ട്രയില് ഒരു സീറ്റില് പോലും മുന്നേറാനാകാതെ മഹാരാഷ്ട്ര നവ നിര്‍മ്മാണ് സേന. ആകെയുള്ള 288 സീറ്റുകളില് 101 സീറ്റുകളിലും എംഎന്‍എസ് മത്സരിച്ചിരുന്നു.\nമഹാരാഷ്ട്രയിലെ മുസ്ലീം ആധിപത്യമുള്ള കിഷൻഗഞ്ച് നിയമസഭാ സീറ്റിൽ അസദുദ്ദീൻ ഒവൈസിയുടെ നേതൃത്വത്തിലുള്ള എ.ഐ.ഐ.എം ലീഡ് ചെയ്യുന്നു\nഹരിയാണ: സര്‍ക്കാര് രൂപീകരണം സംബന്ധിച്ചുള്ള അന്തിമ തിരുമാനം കൈക്കൊള്ളേണ്ടത് പാര്‍ട്ടി എംഎല്‍എമാരാണെന്ന് ജെജെപി നേതാവ് ദുഷ്യന്ത് ചൗട്ടാല. അന്തിമ ഫലം വരട്ടേയെന്നും ദുഷ്യന്ത് പ്രതികരിച്ചു\nഹരിയാണയില് 36 സീറ്റില് ബിജെപി ലീഡ് ചെയ്യുന്നു. കോണ്‍ഗ്രസ് 32 സീറ്റിലും ജെജെപി 13 സീറ്റിലും ലീഡ് ചെയ്യുന്നു.\nബിജെപിയെ പരിഹസിച്ച് കോണ്‍ഗ്രസ് നേതാവ് അഭിഷേക് സിംഗ്വി. നിലവിലെ ഹരിയാന അസംബ്ലി തിരഞ്ഞെടുപ്പ് പ്രവണതകൾ പരിശോധിക്കുമ്പോള് ഇനി റിസോര്‍ട്ട് രാഷ്ട്രീയം പുറത്തെടുത്താലേ ബിജെപിക്ക് പിടിച്ച് നില്‍ക്കാനാകൂവെന്ന് അഭിഷേക് സിംഗ്വി ട്വീറ്റ് ചെയ്തു\nജെജെപി പ്രവര്‍ത്തകര് ഹരിയാണയില് ആഹ്ളാദ പ്രകടനത്തില്\nहरियाणा के जनादेश से स्पष्ट है कि जनमत @BJP4Haryana को नकार चुका है। यह भाजपा की चुनावी हार के साथ ही नैतिक पराजय भी है। @INCHaryana प्रदेश में सरकार बनाने जा रही है।#IbbkeCongress\n— Kumari Selja (@kumari_selja) 24 October 2019\nഹരിയാണയില് സര്‍ക്കാര് രൂപീകരിക്കുമെന്ന് സംസ്ഥാന കോണ്‍ഗ്രസ് അധ്യക്ഷ കുമാര് സെലിജ\n11:49 AM, 24 Oct\nസര്‍ക്കാര് രൂപീകരണത്തിനായി ബിജെപിയും കോണ്‍ഗ്രസും ബന്ധപ്പെട്ടുവെന്ന വാര്‍ത്തകള് തള്ളി ജെജെപി നേതാവ് ദുഷ്യന്ത് ചൗട്ടാല. തന്നെ ഒരു പാര്‍ട്ടിയും സമീപിച്ചിട്ടില്ലെന്ന് ചൗട്ടാല പ്രതികരിച്ചു\nWrestler and BJP candidate from Baroda, Yogeshwar Dutt leading by 430 votes as per official EC trends #HaryanaAssemblyPolls (file pic) pic.twitter.com/6SGo6PXNT0\nഹരിയാണ: ഗുസ്തി താരം യോഗേശ്വര് ദത്ത് ബറോഡയില് ലീഡ് ചെയ്യുന്നു.430 വോട്ടുകള്‍ക്കാണ് ദത്ത് ലീഡ് ചെയ്യുന്നത്\n11:46 AM, 24 Oct\nഹരിയാണയിലെ രാഷ്ട്രീയ സാഹചര്യം ആരാഞ്ഞ് കോൺഗ്രസ് അധ്യക്ഷ സോണിയ ഗാന്ധി മുൻ ഹരിയാന മുഖ്യമന്ത്രി ഭൂപീന്ദറിനെ ഫോണില് ബന്ധപ്പെട്ടു\nഹരിയാണ: മുഖ്യമന്ത്രി മനോഹര് ലാല് ഖട്ടറിനെ ദില്ലിയിലേക്ക് വിളിപ്പിച്ച് അമിത് ഷാ. എക്സറ്റ് പോള് ഫലങ്ങളെ തള്ളി കോണ്‍ഗ്രസിന്‍റെ അപ്രതീക്ഷിത മുന്നേറ്റമാണ് ഹരിയാണയില് നടക്കുന്നത്. ദുഷ്യന്ത് ചൗട്ടാലയുടെ ജെജെപിയും ഹരിയാണയില് നിര്‍ണായക ശക്തിയായി മാറിയിരിക്കുകയാണ്.\nമഹാരാഷ്ട്രയിൽ ആകെയുള്ള 288 സീറ്റുകളിൽ 164 സീറ്റുകളിലാണ് ബിജെപി മത്സരിച്ചത്. 124 സീറ്റുകളിൽ ശിവസേനയും മത്സരിച്ചു. കഴിഞ്ഞ തിരഞ്ഞെടുപ്പിൽ സീറ്റ് വിഭജനത്തിൽ ധാരണയാകാത്തതിനെ തുടർന്ന് ഒറ്റയ്ക്കൊറ്റയ്ക്ക് മത്സരിച്ച ബിജെപിയും ശിവസേനയും തിരഞ്ഞെടുപ്പിന് ശേഷം സഖ്യം രൂപികരിക്കുകയായിരുന്നു.\nഹരിയാണയിൽ 90 സീറ്റുകളിലും കോൺഗ്രസും ബിജെപിയും സ്ഥാനാർത്ഥികളെ നിർത്തിയിട്ടുണ്ട്. കന്നി പോരാട്ടത്തിനിറങ്ങിയ ജെജെപി 85 സ്ഥാനാർത്ഥികളെയാണ് നിർത്തിയിരിക്കുന്നത്. ഐഎൻഎൽഡി- ശിരോമണി അകാലിദൾ സഖ്യത്തിന്റെ സ്ഥാനാർത്ഥികൾ 81 സീറ്റുകളിലും ജനവിധി തേടി.\nമഹാരാഷ്ട്രയിലും ഹരിയാനയിലും രാവിലെ 8 മണി മുതല് വോട്ടെണ്ണല് തുടങ്ങും\nമഹാരാഷ്ട്രയില് 269 സ്ഥലങ്ങളിലാണ് കൗണ്ടിങ് സെന്‍ററുകള് സ്ഥാപിച്ചിട്ടുള്ളത്. 25,000 ത്തോളം ഉദ്യോഗസ്ഥരെ കൗണ്ടിംഗ് ഡ്യൂട്ടിക്ക് വിന്യസിച്ചിട്ടുണ്ട്.\nതിരഞ്ഞെടുപ്പ് ഫലത്തിന് മുന്‍പേ മഹാരാഷ്ട്രയില് ജയം ഉറപ്പിച്ച് ബിജെപി. മുംബൈയിലുള്ള പാര്‍ട്ടി സംസ്ഥാന ഓഫീസ് അലങ്കരിച്ചപ്പോള്\nദേശീയതയും രാജ്യസുരക്ഷയും മുന്‍നിര്‍ത്തിയായിരുന്നു ബിജെപി ഹരിയാനയില് തിരഞ്ഞെടുപ്പ് പ്രചരണം ശക്തമാക്കിയത്. അതേസമയം തൊഴിലില്ലായ്മ, സാമ്പത്തിക പ്രതിസന്ധി, കര്‍ഷക പ്രശ്നങ്ങള്, ഖനന അഴിമതി, ക്രമസമാധാനപാലനം എന്നീ വിഷയങ്ങള് മുന് നിര്‍ത്തിയായിരുന്നു പ്രതിപക്ഷം ഖട്ടര് സര്‍ക്കാരിനെതിരെ പ്രചരണം നയിച്ചത്.\nഎക്സിറ്റ് പോള് ഫലങ്ങളില് മഹാരാഷ്ട്ര ബിജെപി തൂത്തുവാരുമെന്നാണ് പ്രവചിക്കപ്പെട്ടതെങ്കിലും ഇതിനെയെല്ലാം തള്ളിയിരിക്കുകയാണ് പ്രതിപക്ഷം. ബിജെപിയുടെ സ്വാധീന മേഖലകളില് പോളിങ്ങ് കുറഞ്ഞതായണ് കോണ്‍ഗ്രസ്-എന്‍സിപി സഖ്യത്തിന്‍റെ പ്രതീക്ഷ ഉയര്‍ത്തുന്നത്\n2014 ലെ മഹാരാഷ്ട്ര നിയമസഭ തിരഞ്ഞെടുപ്പില് ബിജെപി വലിയ ഭൂരിപക്ഷത്തില് വിജയിച്ച പൂനെയിലെ 8 നിയോജക മണ്ഡലങ്ങളിലാണ് ഇത്തവണ പോളിങ്ങ് കുത്തന കുറഞ്ഞത്. മാത്രമല്ല വിമത നീക്കവും ബിജെപി-ശിവസേന സഖ്യത്തെ താഴെ ഇറക്കുമെന്നും പ്രതിപക്ഷം കണക്ക് കൂട്ടുന്നു.\n7:37 AM, 24 Oct\nബിജെപിയും ശിവസേനയും സഖ്യത്തിലാണ് മഹാരാഷ്ട്രയില് തിരഞ്ഞെടുപ്പിനെ നേരിട്ടത്. ബിജെപിക്ക് തനിച്ച് തന്നെ വ്യക്തമായ ഭൂരിപക്ഷം ലഭിക്കുമെന്നാണ് എക്സിറ്റ് പോള് ഫലങ്ങള് പ്രവചിക്കുന്നത്. എന്നാല് ശിവസേനയുടെ പിന്തുണയില്ലാതെ മഹാരാഷ്ട്രയില് ബിജെപിക്ക് സര്‍ക്കാര് രൂപീകരിക്കാന് കഴിയില്ലെന്ന് ശിവസേന നേതാവ് സഞ്ജയ് റൗത്ത് പ്രതികരിച്ചു. ശിവസേന 100 സീറ്റുകളില് വിജയിക്കുമെന്നും സഞ്ജയ് റൗത്ത് അവകാശപ്പെട്ടു. 124 സീറ്റിലാണ് ശിവസേന മത്സരിച്ചത്. 164 സീറ്റിലായിരുന്നു ബിജെപി മത്സരിച്ചത്.\nസംസ്ഥാന തലസ്ഥാനമായ മുംബൈയില് വിജയിക്കുന്ന പാർട്ടിയാണ് ഇതുവരെ മഹാരാഷ്ട്രയില് സര്‍ക്കാര് രൂപീകരിച്ചിട്ടുളളത്. പുറത്തുവന്ന എക്സിറ്റ് പോള് ഫലങ്ങളെല്ലാം മുംബൈയില് ബിജെപി-ശിവസേന സഖ്യം വിജയിക്കുമെന്നാണ് പ്രവചനം. 2014 ല് ഈ മേഖലയിലെ 36 സീറ്റുകളിൽ 29 ലും ബിജെപി-ശിവസേന സഖ്യമാണ് വിജയിച്ചത്. ഇത്തവണയും ഇത് ആവര്‍ത്തിക്കുമെന്നാണ് സര്‍വ്വേ പ്രവചനം\n"ആളുകൾ എനിക്ക് സ്നേഹവും പിന്തുണയും നൽകി, അതാണ് എന്റെ ശക്തി, എന്നെ മുന്നോട്ട് കൊണ്ടുപോകുന്നത്. എനിക്ക് ജനങ്ങളിലും എന്നിലും വിശ്വാസമുണ്ട്, ജനം അവരുടെ മകളെ കൈവിടില്ല', ഗുസ്തി താരം ബബിത ഫോഗട്ട് പ്രതികരിച്ചു. ഹരിയാനയിലെ ദാദ്രിയില് ബിജെപി സ്ഥാനാര്‍ത്ഥിയാണ് ബബിത. ജാട്ട് സമുദായത്തിന് സ്വാധീനമുള്ള മണ്ഡലത്തില് സോംവീര് സംഗ്വാന് ആയിരുന്നു കോണ്‍ഗ്രസ് സ്ഥാനാര്‍ത്ഥി.\nപൂനെ ബരാമതി മണ്ഡലത്തിലെ ബിഎസ്പി സ്ഥാനാര്‍ത്ഥിക്ക് നേരെ പ്രവര്‍ത്തകരുടെ കൈയ്യേറ്റ ശ്രമം.അശോക് മനെയെ ആണ് പ്രവര്‍ത്തകര് ആക്രമിച്ചത്. എന്‍സിപി അധ്യക്ഷനും മണ്ഡലത്തിലെ സ്ഥാനാര്‍ത്ഥിയുമായ ശരദ് പവാറിന് പിന്തുണ പ്രഖ്യാപിച്ചതാണ് പ്രവര്‍ത്തകരെ ചൊടിപ്പിച്ചത്.\nവോട്ടെണ്ണല് തുടങ്ങി. ഹരിയാനയിലും മഹാരാഷ്ട്രയിലും ആദ്യ ലീഡ് ബിജെപിക്ക്\nനാഗ്പൂരില് ദേവേന്ദ്ര ഫഡ്നാവിസ് ലീഡ് ചെയ്യുന്നു.വെര്‍ലിയില് ശിവസേന നേതാവ് ആദിത്യ താക്കറെ ലീഡ് ചെയ്യുന്നു\nബോക്കറില് കോണ്‍ഗ്രസ് നേതാവും മുന് മുഖ്യമന്ത്രിയുമായ അശോക് ചവാന് ലീഡ് ചെയ്യുന്നു.\n8:24 AM, 24 Oct\nഅജിത് പവാര് ബരാമതിയില് ലീഡ് ചെയ്യുന്നു. പവാര് കുടുംബത്തിന്‍റെ പരമ്പരാഗത കോട്ടയാണ് ബരാമതി. അതേസമയം ശരദ് പവാറിന്‍റെ കൊച്ചുമകന് റോഹിത് പവാര് കര്‍ജാത്തില് പിന്നിലാണ്.\n8:26 AM, 24 Oct\nഹരിയാനയില് കോൺഗ്രസ് നേതാവും മുൻ മുഖ്യമന്ത്രിയുമായ ഭൂപീന്ദർ സിംഗ് ഹൂഡ ഗാരി സാംപ്ല-കിലോ മണ്ഡലത്തില് ലീഡ് ചെയ്യുന്നു.കാര്‍ണലില് മുഖ്യമന്ത്രി മനോഹര് ലാല് ഖട്ടര് ലീഡ് ചെയ്യുന്നു\nമുൻ കേന്ദ്രമന്ത്രി സുശീൽ കുമാർ ഷിൻഡെയുടെ മകൾ പരിനീതി ഷിൻഡെ തന്റെ മണ്ഡലമായ സോളാപൂർ സിറ്റി സെൻട്രലിൽ ഏറെ പിന്നിലാണ്. സോളാപൂർ സിറ്റിയിൽ നിന്നുള്ള സിറ്റിംഗ് എം‌എൽ‌എയാണ് പരിനീതി. അഖിലേന്ത്യാ കോൺഗ്രസ് കമ്മിറ്റിയുടെ മീഡിയ പാനലിസ്റ്റാണ് പരിനീതി.\nഹരിയാന: ജന്നായക് ജന്ത പാർട്ടി (ജെജെപി) നേതാവ് ദുഷ്യന്ത് ചൗതാല ഉച്ചാന കൈതാലില് ലീഡ് ചെയ്യുന്നു\nഹരിയാന: ജന്നായക് ജന്ത പാർട്ടി (ജെജെപി) നേതാവ് ദുഷ്യന്ത് ചൗതാല ഉച്ചാന കലനില് ലീഡ് ചെയ്യുന്നു\nകോൺഗ്രസ് നേതാവ് രൺദീപ് സിംഗ് സുർജേവാല കൈത്തലിലെ സീറ്റിൽ ലീഡ് ചെയ്യുന്നു\nഹരിയാന:ബിജെപിയോ കോൺഗ്രസോ 40 സീറ്റുകൾ മറികടക്കില്ലെന്ന് ജന്നായക് ജന്ത പാർട്ടി (ജെജെപി) നേതാവ് ദുഷ്യന്ത് ചൗട്ടാല. അധികാരത്തിന്റെ താക്കോൽ ജെജപിയുടെ കൈയിലായിരിക്കുമെന്നും ദുഷ്യന്ത് ചൗട്ടാല പ്രതികരിച്ചു.\nമഹാരാഷ്ട്ര: ആദിത്യ താക്കറെയെ മഹാരാഷ്ട്ര മുഖ്യമന്ത്രിയായി കാണണമെന്ന് ശിവസേന നേതാവ് സഞ്ജയ് റൗത്ത്. ഉദ്ദവ് താക്കറെ നയിക്കുന്ന പാർട്ടിയുടെ പിന്തുണയില്ലാതെ സഖ്യകക്ഷിയായ ബിജെപിയ്ക്ക് അടുത്ത സർക്കാർ രൂപീകരിക്കാൻ കഴിയില്ലെന്നും സഞ്ജയ് റൗത്ത്.\nഹരിയാന: കായികതാരങ്ങളെ ഇറക്കി മണ്ഡലം പിടിക്കാനുള്ള ബിജെപിയുടെ തീരുമാനം ഫലിക്കുന്നുവെന്ന് സൂചന. ദാദ്രി, ബറോഡ എന്നിവിടങ്ങളിൽ ബബിത ഫോഗാട്ടിനും യോഗേശ്വർ ദത്തിനും വന് ലീഡ്\nമഹാരാഷ്ട്ര: ആദ്യ ഫല സൂചനകള് പുറത്തുവരുമ്പോള് 63 സീറ്റുകളില് ബിജെപി മുന്നില്. കോണ്‍ഗ്രസ്-എന്‍സിപി സഖ്യം 29 സീറ്റുകളിലാണ് ലീഡ് ചെയ്യുന്നത്.\nമഹാരാഷ്ട്ര: ബിജെപി സംസ്ഥാന അധ്യക്ഷന് ചന്ദ്രകാന്ത ദാദ പാട്ടീല് കോത്ത്റൂഡില് ലീഡ് ചെയ്യുന്നു\n8:54 AM, 24 Oct\nമഹാരാഷ്ട്ര: ആദ്യ ഫല സൂചനകള് പുറത്തുവരുമ്പോള് കോണ്‍ഗ്രസ് 18 സീറ്റുകളിലും എന്‍സിപി 19 സീറ്റുകളിലും മുന്നിട്ട് നില്‍ക്കുന്നു\nഹരിയാണ: 35 സീറ്റില് 20 ഇടത്ത് ബിജെപി ലീഡ് ചെയ്യുകയാണ്. ഇത് ഖട്ടര് സര്‍ക്കാര് തന്നെ വീണ്ടും ഭരണത്തില് എത്തുമെന്നതിന്‍റെ സൂചനയാണെന്ന് സുദാന്‍ഷു മിത്തല് പറഞ്ഞു.\nഹരിയാണ: 90 ല് 75 സീറ്റുകളും ബിജെപി നേടുമെന്ന് അനില് വിജ്.\nമഹാരാഷ്ട്ര: ബിജെപി 60 സീറ്റുകളിലും സഖ്യകക്ഷിയായ ശിവസേന 30 സീറ്റുകളിലും ലീഡ് ചെയ്യുന്നു. കോണ്‍ഗ്രസ് എന്‍സിപി സഖ്യം 23 സീറ്റുകളിലാണ് ലീഡ് ചെയ്യുന്നത്. കേവലഭൂരിപക്ഷത്തിന് 145 സീറ്റുകളാണ് വേണ്ടത്.\nദില്ലി: ഹരിയാണ, മഹാരാഷ്ട്ര സംസ്ഥാനങ്ങളിൽ നടന്ന നിയമസഭാ തിരഞ്ഞെടുപ്പിന്റെ ഫലം ഇന്നറിയാം. ഇരു സംസ്ഥാനങ്ങളിലും ഭരണത്തുടർച്ച ഉറപ്പിച്ച് ആത്മവിശ്വാസത്തിലാണ് ബിജെപി. മഹാരാഷ്ട്രയിൽ ഇക്കുറി ബിജെപിയും ശിവസേനയും ഒരുമിച്ചാണ് തിരഞ്ഞെടുപ്പിനെ നേരിട്ടത്. ദേവേന്ദ്ര ഫട്നാവിസിന്റെ ജനപിന്തുണയും പ്രതിപക്ഷ നിരയിലെ പ്രതിസന്ധികളും ബിജെപിയുടെ ആത്മവിശ്വാസം വർദ്ധിപ്പിച്ചിട്ടുണ്ട്. തിരഞ്ഞെടുപ്പ് ഫലം വന്നതിന് ശേഷം വിതരണം ചെയ്യാനായി 5000 ലഡു സംസ്ഥാന ഓഫീസിലേക്ക് പാർട്ടി ഓർഡർ ചെയ്തിട്ടുണ്ടെന്നാണ് റിപ്പോർട്ടുകൾ. 60.46 ശതമാനം പോളിംഗാണ് മഹാരാഷ്ട്രയിൽ രേഖപ്പെടുത്തിയത്. 2014ൽ ഇത് 63.38 ശതമാനമായിരുന്നു. സംസ്ഥാനത്ത് ബിജെപി- ശിവസേനാ സഖ്യം 200 സീറ്റിന് മുകളിൽ നേടുമെന്നാണ് എക്സിറ്റ് പോളുകൾ പ്രവചിക്കുന്നത്. തിരഞ്ഞെടുപ്പ് ഒരുക്കങ്ങൾക്കിടെ മുൻ മുഖ്യമന്ത്രിയടക്കം പ്രതിപക്ഷ നിരയിലെ പല പ്രമുഖ നേതാക്കളും ബിജെപിയിൽ എത്തിയിരുന്നു. ദുർബലമായ പ്രതിപക്ഷം മഹാരാഷ്ട്രയിൽ മഹായൂതിയുടെ വിജയം എളുപ്പമാക്കുമെന്നാണ് പ്രവചനങ്ങൾ.\nഹരിയാണയിലും ബിജെപിക്ക് അനുകൂല കാലാവസ്ഥയാണുള്ളത്. 90 അംഗ നിയമസഭയിൽ 75ൽ അധികം സീറ്റുകൾ ബിജെപി നേടുമെന്നാണ് ഭൂരിഭാഗം എക്സിറ്റ് പോൾ സർവേകളും പ്രവചിച്ചത്. എന്നാൽ ഇന്ത്യാ ടുഡേ- ആക്സിസ് മൈ ഇന്ത്യാ സർവേ ഹരിയാണയിൽ ഇഞ്ചോടിഞ്ച് പോരാട്ടമാണ് പ്രവചിച്ചത്. ചൗട്ടാല കുടുംബത്തിലെ ഇളമുറക്കാരൻ ദുഷ്യന്ത് ചൗട്ടാലയുടെ ജെജെപി പാർട്ടി കന്നി അംഗത്തിൽ തന്നെ നിർണായകമാകുമെന്നാണ് സർവേകൾ പറയുന്നത്. മനോഹർ ലാൽ ഖട്ടാറിന് തുടർഭരണം ലഭിക്കുമെന്ന കാര്യത്തിൽ ബിജെപി ക്യാമ്പിൽ ആശങ്കകലൊന്നുമില്ല. ലോക്സഭ തിരഞ്ഞെടുപ്പിലെ പത്തിൽ പത്ത് സീറ്റ് നേട്ടവും കോൺഗ്രസിലെ പടലപ്പിണക്കങ്ങളും ബിജെപിയുടെ ആത്മവിശ്വാസം വർദ്ധിപ്പിക്കുന്നുണ്ട്. ദേശീയ പൗരത്വ പട്ടികയും, കശ്മീരിന്റെ പ്രത്യേക പദവി റദ്ദാക്കിയ നടപടിയും ഇരു സംസ്ഥാനങ്ങളിലും ബിജെപി പ്രചാരണ ആയുധമാക്കിയിരുന്നു. വോട്ടെണ്ണലിന്റെ തൽസമയ വിവരങ്ങൾ ലൈവ് അപ്ഡേറ്റ്സിൽ വായിക്കാം.\nMaharashtra, Haryana Assembly Election Results 2019 Live Updates


Friday 27 April 2018 3:02 am IST\nന്യൂദല്‍ഹി: ഇന്ത്യന് ക്രിക്കറ്റ് ടീം ക്യാപ്റ്റന് വിരാട് കോഹ്‌ലിയെ ഇന്ത്യന് ക്രിക്കറ്റ് കണ്‍ട്രോള് ബോര്‍ഡ് (ബിസിസിഐ) രാജീവ് ഗാന്ധി ഖേല്‍രത്‌ന അവാര്‍ഡിന് ശുപാര്‍ശ ചെയ്തു.\nമുന് ക്യാപ്റ്റന് രാഹുല് ദ്രാവിഡിനെ ദ്രോണാചാര്യ അവാര്‍ഡിനും ഇതിഹാസമായ ഇന്ത്യന് ഓപ്പണര് സുനില് ഗവാസ്‌ക്കറെ ധ്യാന്‍ചന്ദ് പരുസ്‌കാരത്തിനും ശുപാര്‍ശ ചെയ്തിട്ടുണ്ട്.\nരാഹുല് ദ്രാവിഡിന്റെ ശക്ഷിണത്തില് ഇന്ത്യന് ടീം ഈ വര്‍ഷം അണ്ടര്-19 ലോകകപ്പ്് കിരീടം നേടി. 2016 ല് ദ്രാവിഡ് പരിശീലിപ്പിച്ച ടീം ലോകകപ്പിന്റെ ഫൈനലിലെത്തിയിരുന്നു.\nഇന്ത്യക്ക് ഒട്ടേറെ വിജയങ്ങള് നേടിക്കൊടുത്ത വിരാട് കോഹ്‌ലിയെ ഇത് രണ്ടാം തവണയാണ് ഖേല് രത്‌ന അവാര്‍ഡിന് ശുപാര്‍ശ ചെയ്യുന്നത്. 2016 ലാണ് ആദ്യ കോഹ്‌ലിയെ ശുപാര്‍ശ ചെയ്തത്. അന്ന് പക്ഷെ കോഹ്‌ലിയെ അവാര്‍ഡിന് പരിഗണിച്ചില്ല . റിയോ ഒളിമ്പിക്‌സില് തിളങ്ങിയ പി.വി. സിന്ധു, സാക്ഷി മാലിക്ക് , ദീപാ കര്‍മാക്കര് എന്നിവര്‍ക്കാണ് 2016ല് ഖേല്‍രത്‌ന അവാര്‍ഡ് ലഭിച്ചത്.\nകളിക്കാരനും വിമര്‍ശകനുമെന്ന നിലയിയില് ഇന്ത്യന് ക്രിക്കറ്റിന് നല്‍കിയ സംഭാവനകള് പരിഗണിച്ചാണ് സുനില് ഗവാസ്‌ക്കറെ ധ്യാന്‍ചന്ദ് പരുസ്‌കാരത്തിന് ശുപാര്‍ശ ചെയ്തത്.\nഅര്‍ജുന അവാര്‍ഡ് ലഭിക്കാത്തവരെയാണ് സാധാരണ ധ്യാന് ചന്ദ് പുരസ്‌കാരത്തിന് പരിഗണിക്കുന്നത്. അതിനാല് അര്‍ജുന അവാര്‍ഡ് ജേതാവായ ഗവാസ്‌ക്കര്‍ക്ക് ഈ അവാര്‍ഡ് ലഭിക്കുമോയെന്ന് കണ്ടറിയണം.\nമൊറട്ടോറിയത്തിന് തെരഞ്ഞെടുപ്പ് ഓഫീസറുടെ അനുകൂല ശുപാര്‍ശ


actor vadivelu's heartfelt words after friend and coactor vivek's demise | വിവേകിനെ കുറിച്ച് പറയുമ്പോള് എന്റെ തൊണ്ട ഇടറുന്നു, പ്രിയ സുഹൃത്തിന്‌റെ വിയോഗത്തില് വടിവേലു - Malayalam Filmibeat\n| Updated: Saturday, April 17, 2021, 21:18 [IST]\nതമിഴ് നടന് വിവേകിന്‌റെ അപ്രതീക്ഷിയ വിയോഗ വാര്‍ത്ത സിനിമാ ലോകത്തെയും ആരാധകരെയും ഒന്നടങ്കം സങ്കടത്തിലാഴ്ത്തിയിരുന്നു. ഹൃദയാഘാതത്തെ തുടര്‍ന്ന് ഇന്ന് പുലര്‍ച്ചെ 4.35ന് ചെന്നൈയിലെ സ്വകാര്യ ആശുപത്രിയില് വെച്ചായിരുന്നു നടന്‌റെ വിയോഗം. വിവേകിന്‌റെ ആരോഗ്യനില അതീവ ഗുരുതരമാണെന്ന് കഴിഞ്ഞ ദിവസം റിപ്പോര്‍ട്ടുകളുണ്ടായിരുന്നു. നടന് ആദരാഞ്ജലികള് നേര്‍ന്ന് നിരവധി പേരാണ് നേരിട്ടും സോഷ്യല് മീഡിയയിലുമെല്ലാം എത്തിയത്.\nവര്‍ഷങ്ങളായി പ്രേക്ഷകരെ ചിരിപ്പിച്ച നടന്‌റെ വിയോഗം ഇപ്പോഴും അടുത്ത സുഹൃത്തുക്കള്‍ക്കൊന്നും വിശ്വസിക്കാന് കഴിഞ്ഞിട്ടില്ല. വിവേകിനൊപ്പം തന്നെ തമിഴിലെ മുന്‍നിര ഹാസ്യനടനായി തിളങ്ങിയ താരമാണ് വടിവേലു. ഒരേസമയത്താണ് ഇരുവരും തമിഴ് സിനിമാലോകത്ത് നിറഞ്ഞുനിന്നത്. നിരവധി സിനിമകളില് ഇരുവരും ഒന്നിച്ചഭിനയിച്ചിട്ടുണ്ട്.\nതമിഴിലെ ഹാസ്യനടന്മാരെ കുറിച്ച് പറയുമ്പോള് പ്രേക്ഷകരുടെ മനസില് ആദ്യം വരുന്ന രണ്ട് പേരുകളാണ് വടിവേലുവും വിവേകും. അതേസമയം പ്രിയ സുഹൃത്തിന് വികാരനിര്‍ഭരമായി ആദരാഞ്ജലികള് നേര്‍ന്ന് വടിവേലു സോഷ്യല് മീഡിയയില് എത്തിയിരുന്നു. വടിവേലുവിന്‌റെ വീഡിയോ സമൂഹ മാധ്യമങ്ങളില് ഒന്നടങ്കം വൈറലായിരിക്കുകയാണ്.\nനടന് വിവേക് മരിച്ചു എന്ന വാര്‍ത്ത അറിഞ്ഞു. ഞാനും അദ്ദേഹവും ഒരുപാട് ചിത്രങ്ങളില് ഒരുമിച്ച് ജോലി ചെയ്തവരാണ്. അവനെ കുറിച്ച് പറയുമ്പോള് എന്റെ തൊണ്ട ഇടറുന്നു. നല്ലവനാണ് അവന് ഇനിയും ജീവിക്കേണ്ടവനായിരുന്നു. അയാളെ പോലെ കാര്യങ്ങള് തുറന്ന് സംസാരിക്കുന്ന ഒരാള് വേറെയില്ല. ഓരോ വിഷയത്തെ കുറിച്ചും അവന് പറയുന്നത് നമ്മുടെ മനസില് പതിയും നല്ല എളിമയോടെ നമ്മളോട് സംസാരിക്കും, വടിവേലു പറഞ്ഞു.\nഅവന്റെ കോടിക്കണക്കിന് ആരാധകരില് ഒരാളാണ് ഞാനും വിവേക് ഇങ്ങനെ മരിച്ചത് വളരെ കഷ്ടമായി. ദു;.ഖം താങ്ങാനാവുന്നില്ല എന്ത് പറയണമെന്നറിയില്ല. വടിവേലു പറഞ്ഞു. ആരാധകരെല്ലാം ധൈര്യമായിരിക്കണമെന്നും വിവേക് എവിടെയും പോയിട്ടില്ല. നമ്മുടെ മനസില് തന്നെയുണ്ടെന്ന് ആരാധകരോട് വടിവേലു പറഞ്ഞു. മധുരയില് അമ്മയോടൊപ്പം ആയതിനാല് വിവേകിനെ അവസാനമായി ഒരുനോക്ക് കാണാനാവില്ലെന്ന ദുഖവും വടിവേലു പങ്കുവെച്ചു.\nതമിഴില് സൂപ്പര് താരങ്ങളുടെയും യുവതാരങ്ങളുടെയുമെല്ലാം സിനിമകളില് പ്രധാന വേഷങ്ങളില് അഭിനയിച്ച താരമാണ് വിവേക്. ഹാസ്യറോളുകളിലാണ് കൂടുതല് സിനിമകളിലും വിവേക് എത്തിയത്. അണിയറയില് ഒരുങ്ങുന്ന അരണ്‍മനൈ 3യിലാണ് വിവേക് അവസാനമായി അഭിനയിച്ചത്. അഭിനേതാവ് എന്നതിലുപരി ടിവി അവതാരകനായും താരം എത്തിയിരുന്നു. പദ്മശ്രീ പുരസ്‌കാര ജേതാവ് കൂടിയാണ് അദ്ദേഹം. തമിഴിലെ പ്രശ്‌സത സംവിധായകന് കെ ബാലചന്ദറാണ് വിവേകിനെ തമിഴില് പരിചയപ്പെടുത്തിയത്. കോമഡി റോളുകള്‍ക്ക് പുറമെ നായകവേഷങ്ങളിലും അഭിനയിച്ചിരുന്നു വിവേക്. ഹാസ്യ വേഷങ്ങള്‍ക്കൊപ്പം സീരിയസ് റോളുകളിലും തിളങ്ങി നടന്.\nRead more about: vivek vadivelu\nactor vadivelu's heartfelt words about friend and coactor vivek's demise


ലോര്‍ഡ്‌സില് ഇംഗ്ലണ്ട് തോല്ക്കാന് കാരണം പ്രേതശല്യമത്രെ..! - Boolokam\nHome Sports Cricket ലോര്‍ഡ്‌സില് ഇംഗ്ലണ്ട് തോല്ക്കാന് കാരണം പ്രേതശല്യമത്രെ..!\nഇംഗ്ലണ്ട് ടീമംഗള്‍ക്കായി മേരിലിബോണിലെ പ്രശസ്ത ലാങ്ങ്ഹാം ഹോട്ടലായിരുന്നു താമസത്തിനായി ഒരുക്കിയിരുന്നത്.ഫാസ്റ്റ് ബൗളറായ സ്റ്റ്യൂവര്‍ട്ട് ബ്രോഡിന് പ്രേതശല്യമുണ്ടായത്രെ. റൂമില് അദൃശ്യ ശക്തിയുടെ സ്വാധീനം അനുഭവപ്പെട്ട് എഴുന്നേറ്റ ബ്രോഡ് കണ്ടത് ബാത്രൂമിലെ പൈപ്പുകള് തനിയെ തുറക്കുന്നതും ബള്‍ബുകള് കത്തുകയും അണയുകയും ചെയ്യുന്നതാണ്.ഉടനെ തന്നെ പേടിച്ച് പുറത്തിറങ്ങിയ ബ്രോഡ് ഹോട്ടല് അധികൃതരോട് പുതിയ റൂം ആവശ്യപ്പെടുകയായിരുന്നു.\nപ്രേതാനുഭവം മൂലം ഇംഗ്ലണ്ട് കളിക്കാര്‍ക്ക് പിന്നീട് ഉറക്കമില്ലാത്ത രാത്രികളായിരുന്നു. പ്രേതശല്യം മൂലം കളിക്കാരുടെ പങ്കാളികളില് പലരും ഹോട്ടലിലേക്ക് തിരിഞ്ഞുനോക്കിയതുമില്ല. ഹോട്ടലിന്റെ വെബ്‌സൈറ്റിലും പ്രേതശല്യത്തെ കുറിച്ച് ചിലസൂചനകളുണ്ട്. 333ാം നമ്പര് മുറി പ്രേതത്തിന്റെ താവളമാണത്രെ. ഹോട്ടലില് ആകെ ഏഴു പ്രേതങ്ങള് ചുറ്റിയടിക്കുന്നുണ്ടെന്നാണ് വാര്‍ത്തകള്!\nPrevious articleവൃദ്ധസദനം(കഥ) – ബൈജു ജോര്‍ജ്ജ്\nNext articleമേഘച്ചിറകേറി മഴനൂലുകള് വാരിപ്പുതച്ചൊരു യാത്ര – അനിമേഷ് സേവ്യര്


സഊദിയില് വാഹനാപകടത്തില് മരിച്ച യുവാക്കളുടെ മയ്യത്ത് ഇന്ന് ഖബറടക്കും – Chandrika Daily\nBy web desk3Monday May 17, 2021 12:14 pm\nഅഷ്റഫ് വേങ്ങാട്ട് റിയാദ്- ഇന്നലെ റിയാദ് ബിഷ റോഡില് അല്‍റൈനിന് സമീപം അപകടത്തില് മരിച്ച മലപ്പുറം ചെമ്മാട് പന്താരങ്ങാടി സ്വദേശികളായ വലിയപീടിയേക്കല് മുഹമ്മദ് വസീം, വലിയ പീടിയേക്കല്…\nറിയാദ്- ഇന്നലെ റിയാദ് ബിഷ റോഡില് അല്‍റൈനിന് സമീപം അപകടത്തില് മരിച്ച മലപ്പുറം ചെമ്മാട് പന്താരങ്ങാടി സ്വദേശികളായ വലിയപീടിയേക്കല് മുഹമ്മദ് വസീം, വലിയ പീടിയേക്കല് മുഹമ്മദ് മുനീബ് എന്നിവരുടെ മയ്യത്ത് ഇന്ന് നടപടികള് പൂര്‍ത്തിയാക്കി ദമാമില് ഖബറടക്കുമെന്ന് ബന്ധുക്കള് അറിയിച്ചു. അല്‍റൈനിലെ ജനറല് ആശുപത്രി മോര്‍ച്ചറിയില് സൂക്ഷിച്ചിരിക്കുന്ന ഇരുവരുടെയും മയ്യത്ത് രാവിലെയോടെ ദമാമിലേക്ക് കൊണ്ടുപോകും. ഇന്നലെ അതിരാവിലെയാണ് ദാരുണമായ അപകടം നടന്നത്. ചെറിയ പെരുന്നാള് അവധിക്ക് അബഹയിലും ഖമീസ് മുഷൈത്തിലും സന്ദര്‍ശനം നടത്തി തിരിച്ചു പോരുന്ന വഴിക്കാണ് വസീമും മുനീബും അല് റൈനില് നിന്ന് 80 കിലോമീറ്റര് അകലെ അപകടത്തില് പെട്ടത് . അല്‍റയിനിനടുത്ത് ഒറ്റവരിപ്പാത റോഡില് വെച്ചാണ് എതിരെ വന്ന സഊദി പൗരന്റെ കാര് ഇവരുടെ എസ് യു വി കാറില് ഇടിച്ചത് . ഇടിയുടെ ആഘാതത്തില് മുനീബ് ഓടിച്ചിരുന്ന കാര് തലകീഴായി മറിഞ്ഞു. കാറിനകത്ത് പെട്ട ഇരുവരും തല്‍ക്ഷണം മരിച്ചു. കൂടെയുണ്ടായിരുന്ന മുനീബിന്റെ അമ്മാവന്റെ മകന് തെയ്യാല സ്വദേശി ഷക്കീല് നിസ്സാര പരിക്കുകളോടെ അത്ഭുതകരമായി രക്ഷപെട്ടു . ഇവരുടെ കാറില് ഇടിച്ച വാഹനം ഉടന് തീപിടിക്കുകയും സഊദി പൗരന് മരിക്കുകയും ചെയ്തു. ഇദ്ദേഹത്തിന്റെ കൂടെയുണ്ടായിരുന്ന ഭാര്യ പരിക്കുകളോടെ ആശുപത്രിയിലാണ്. ദമാമിലെ ഇറാം ഗ്രൂപ്പിലാണ് വസീമും മുനീബും ജോലി ചെയ്യുന്നത്.\nഇരുവരും പന്താരങ്ങാടി വലിയപീടിയേക്കല് കുടുംബത്തിലെ ജേഷ്ഠാനുജന്മാരായ മുഹമ്മദ് അലിയുടെയും മുബാറക്കിന്റെയും മക്കളാണ്. വസീമിന്റെ പിതാവാണ് മുഹമ്മദലി. മാതാവ് റാബിയ. ഭാര്യ നബീല. അസീം ഏക പുത്രനാണ്. മുനീബിന്റെ പിതാവാണ് മുബാറക്ക്. മാതാവ് ലൈല. ആതിഖ ഹസ്നയാണ് മുനീബിന്റെ ഭാര്യ. നൂറ, സുല്‍ത്താന് എന്നിവര് മക്കളാണ്. അപകട വിവരം അറിഞ്ഞു ദമാമിലുള്ള മുനീബിന്റെ സഹോദരന് മുനീര് അല് റൈനിലെ ജനറല് ആശുപത്രിയില് എത്തിയിട്ടുണ്ട്. വിവരമറിഞ്ഞ ഉടനെ റിയാദ് കെഎംസിസി വെല്‍ഫയര് വിഭാഗം ചെയര്‍മാന് സിദ്ദീഖ് തുവൂര് , ഒഐസിസി സെക്രട്ടറി സിദ്ദിഖ് കല്ലുപറമ്പന് എന്നിവര് സംഭവസ്ഥലത്തു എത്തിയിരുന്നു. എംബസിയുമായും മറ്റും ബന്ധപ്പെട്ട കാര്യങ്ങള് നീക്കാന് റിയാദ് കെഎംസിസി പ്രസിഡണ്ട് സി പി മുസ്തഫ, അല് റൈന് കെഎംസിസി ഭാരവാഹി ഷൗക്കത്ത് എന്നിവര് രംഗത്തുണ്ടായിരുന്നു .


Pakistan demands ICC action against India for wearing military cap | കോലിയും ടീമംഗങ്ങളും പട്ടാള തൊപ്പി അണിഞ്ഞു; നടപടി വേണമെന്ന് ഐസിസിയോട് പാകിസ്താന് - Malayalam Oneindia\nമുഖ്യമന്ത്രിയുമായി ഔദ്യോഗിക ബന്ധം, അച്ഛൻ മരിച്ചപ്പോൾ അനുശോചനം അറിയിച്ചു; സ്വപ്‌നയുടെ മൊഴി പുറത്ത്\nഐപിഎല്: പ്ലേഓഫ് പ്രതീക്ഷ സജീവമാക്കി രാജസ്ഥാന്, ചെന്നൈയെ ഏഴ് വിക്കറ്റിന് തകര്‍ത്തു!!\nഐപിഎല്: രണ്ട് സൂപ്പര് ഓവര്, ഒടുവില് വിജയം പിടിച്ചെടുത്ത് പഞ്ചാബ്, മുംബൈക്ക് തോല്‍വി!!\nIPL 2020: ഷാര്‍ജയില് അഴിഞ്ഞാടി ധവാന്, സിഎസ്‌കെയ്‌ക്കെതിരെ ഡല്‍ഹിക്ക്5വിക്കറ്റ് ജയം!!\nഐപിഎല് 2020: കൊല്‍ക്കത്തയെ പറപ്പിച്ച് മുംബൈ, 8 വിക്കറ്റ് ജയം, ഒന്നാമത്, വിജയനായകനായി ഡികോക്ക്!!\nIPL 2020: അവസാന പന്ത് വരെ ആവേശം, ത്രില്ലര് പോരില് പഞ്ചാബിന് 8 വിക്കറ്റ് ജയം, ഗെയില് തകര്‍ത്തു!!\nറാഷിദ് ഖാന്‍റെ ഭാര്യ ആരെന്ന് തിരയുമ്പോള് ഗുഗിള് പറയുന്നു അനുഷ്ക ശര്‍മയെന്ന്; കാരണം ഇതാണ്\n10 min ago നടന് പൃഥ്വിരാജിന് കൊവിഡ് സ്ഥിരീകരിച്ചു, കൊച്ചിയിലെ 'ജനഗണമന' ഷൂട്ടിംഗിനിടെ\n15 min ago 800 വിവാദം: വിജയ് സേതുപതിയുടെ മകള്‍ക്കെതിരെ ബലാത്സംഗ ഭീഷണി, പൊലീസില് പരാതി നല്‍കി താരം\n25 min ago കൊട്ടിയം കേസ്; നടി ലക്ഷ്മി പ്രമോദും ഭർത്താവും അറസ്റ്റിലേക്ക്? മൂൻകൂർ ജാമ്യം സ്റ്റേ ചെയ്ത് ഹൈക്കോടതി\nLifestyle ചുവന്ന പരിപ്പ് കഴിച്ചാല് ശരീരത്തിലെ മാറ്റം\nകോലിയും ടീമംഗങ്ങളും പട്ടാള തൊപ്പി അണിഞ്ഞു; നടപടി വേണമെന്ന് ഐസിസിയോട് പാകിസ്താന്\nPublished: March92019, 17:36 [IST]\nഇസ്ലാമാബാദ്: ക്രിക്കറ്റ് മല്‍സരത്തിന് പട്ടാള തൊപ്പിയണിച്ച് ഗ്രൗണ്ടിലിറങ്ങിയ ഇന്ത്യന് ടീമിനെതിരെ പാകിസ്താന്. ഇന്ത്യന് ടീമിനെതിരെ നടപടി വേണമെന്ന് പാകിസ്താന് ഐസിസിയോട് ആവശ്യപ്പെട്ടു. ടൂര്‍ണമെന്റിനെ രാഷ്ട്രീയ വല്‍ക്കരിക്കുകയാണ് ചെയ്തതെന്ന് പാകിസ്താന് ആരോപിച്ചു.\nഓസ്‌ട്രേലിയയുമായുള്ള മൂന്നാം ഏകദിനത്തിലാണ് കോലിയും ടീമംഗങ്ങളും സൈനിക തൊപ്പി അണിഞ്ഞ് ഇറങ്ങിയത്. പുല്‍വാമയില് തീവ്രവാദി ആക്രമണത്തില് കൊല്ലപ്പെട്ട സിആര്‍പിഎഫ് ജവാന്‍മാരോടുള്ള ആദരസൂചകമായിട്ടാണ് ഇങ്ങനെ ചെയ്തത്. കൊല്ലപ്പെട്ട സൈനികരുടെ കുടുംബങ്ങളുടെ ക്ഷേമത്തിനായി മാച്ച് ഫീസ് വിനിയോഗിക്കാനും ഇന്ത്യന് ടീം തീരുമാനിച്ചിരുന്നു.\nസൈനിക തൊപ്പിയുമായി കളത്തിലിങ്ങിയ ഇന്ത്യന് ടീമിനെതിരെ നടപടിയെടുക്കണമെന്ന് ഐസിസിയോട് പാകിസ്താന് വിദേശകാര്യമന്ത്രി ഷാ മഹ്മൂദ് ഖുറേഷി ആവശ്യപ്പെട്ടു. ഐസിസി ഇത് ശ്രദ്ധിച്ചില്ലേ? ഐസിസി നടപടി സ്വീകരിക്കണം. പാകിസ്താന് ആവശ്യപ്പെടാതെ തന്നെ നടപടി എടുക്കണമായിരുന്നുവെന്നും ഖുറേഷി പറഞ്ഞു.\nമോദിയെ ലോക്‌സഭ കാണിക്കില്ല; ബിജെപിക്കെതിരെ പടയൊരുക്കി ഭീം ആര്‍മി; മാറുന്ന യുപി രാഷ്ട്രീയം!!\nഇത് ക്രിക്കറ്റ് മല്‍സരമല്ലെന്ന് പാക് വാര്‍ത്താ വിതരണ മന്ത്രി ഫവാദ് ചൗധരി കുറ്റപ്പെടുത്തി. ഇന്ത്യന് ടീം ഇത്തരം നീക്കങ്ങള് അവസാനിപ്പിച്ചില്ലെങ്കില് കശ്മീരിലെ ഇന്ത്യന് ക്രൂരതകള് പുറംലോകത്തെ അറിയിക്കാന് പാകിസ്താന് ടീം കറുത്ത വസ്ത്രമെടുത്ത് കളത്തിലിറങ്ങുമെന്നും ചൗധരി ട്വിറ്ററില് പറഞ്ഞു. ഇന്ത്യയുടെ നടപടിക്കെതിരെ പാകിസ്താന് ടീം ഔദ്യോഗികമായി ഐസിസിക്ക് പരാതി നല്‍കണമെന്നും മന്ത്രി ആവശ്യപ്പെട്ടു.\nമല്‍സരത്തില് ഇന്ത്യന് ടീം പരാജയപ്പെട്ടിരുന്നു. എങ്കിലും 2-1ന് മുന്നിലാണ്.\nകൂടുതൽ cricket വാർത്തകൾ\nIPL 2020: സൂപ്പര് ത്രില്ലറില് ഡല്‍ഹിയെ അഞ്ച് വിക്കറ്റിന് കീഴടക്കി മുംബൈ, ഡികോക്കും യാദവും തിളങ്ങി\nIPL 2020: ചെന്നൈയെ പൊളിച്ചടുക്കി ബാംഗ്ലൂര്, 37 റണ്‍സ് ജയം, വെടിക്കെട്ട് തീര്‍ത്ത് വിരാട് കോലി!!\nIPL 2020: ഡല്‍ഹിക്ക് 46 റണ്‍സ് ജയം, രാജസ്ഥാനെ തരിപ്പണമാക്കി,ഓള്‍റൗണ്ട് മികവുമായി സ്റ്റോയിനിസ്\nമുൻ കേരള രഞ്ജി ട്രോഫി താരം എം സുരേഷ് കുമാർ അന്തരിച്ചു\nIPL 2020: ഹൈദരാബാദിന്റെ വെടിക്കെട്ടില് തകര്‍ന്ന് പഞ്ചാബ്, 69 റണ്‍സ് ജയം, കത്തിക്കയറി ബെയര്‍സ്‌റ്റോ!\nഐപിഎല്: ചെന്നൈയെ തൂക്കിയടിച്ച് കൊല്‍ക്കത്ത, 10 റണ്‍സ് ജയം, പവര്‍ഹിറ്റുമായി ത്രിപാഠി\nIPL 2020: രാജസ്ഥാനെ തരിപ്പണമാക്കി മുംബൈ, 57 റണ്‍സ് ജയം, സഞ്ജു പരാജയം, യാദവ് തിളങ്ങി\nIPL 2020: ആര്‍സിബിയെ തരിപ്പണമാക്കി ഡല്‍ഹി, 59 റണ്‍സിന്റെ കൂറ്റന് ജയം, വെടിക്കെട്ടുമായി സ്റ്റോയിനിസ്\nIPL 2020: സിഎസ്‌കെയുടെ തിരിച്ചുവരവ്, പഞ്ചാബിനെ പത്ത് വിക്കറ്റിന് തകര്‍ത്തു, ഓപ്പണര്‍മാര് ഫോമില്!!\nഐപിഎല്: കെകെആറിനെ 18 റണ്‍സിന് വീഴ്ത്തി ഡല്‍ഹി, തകര്‍ത്താടി ശ്രേയസ് അയ്യര്!!\nഐപിഎല്: സൂപ്പര് ത്രില്ലറില് സിഎസ്‌കെയെ വീഴ്ത്തി ഹൈദരാബാദ്, ഏഴ് റണ്‍സ് ജയം, കളി മാറ്റി ഗാര്‍ഗ്!!\nഐപിഎല്: പഞ്ചാബിനെതിരെ മുംബൈ ഇന്ത്യന്‍സിന് 48 റണ്‍സ് ജയം.... നിറഞ്ഞാടി ഹിറ്റ്മാന്!!\ncricket pulwama attack india pakistan ഇന്ത്യ ക്രിക്കറ്റ് വിരാട് കോലി virat kohli\nPakistan demands ICC action against India for wearing military cap\nStory first published: Saturday, March 9, 2019, 17:36 [IST]\nOther articles published on Mar 9, 2019\nമാസ്‌ക് ധരിക്കൂ, കൈകള് കഴുകൂ, വോട്ട് ചെയ്ത് ട്രംപിനെ പുറത്താക്കൂ; പരിഹാസവുമായി കടന്നാക്രമിച്ച് ബൈഡൻ


യക്ഷപ്രശ്നവുമായി ജി. വേണുഗോപാല്; വീഡിയോ പുറത്ത് | News Moments | The world in your palm top\nയക്ഷപ്രശ്നവുമായി ജി. വേണുഗോപാല്; വീഡിയോ പുറത്ത്\nമഹാഭാരതത്തിലെ പ്രധാനപ്പെട്ട കഥാസന്ദര്‍ഭമായ യക്ഷപ്രശ്നം ജി. വേണുഗോപാലിന്റെ ശബ്ദത്തിലൂടെ ആസ്വാദകരിലേക്ക് എത്തിച്ചിരിക്കുകയാണ് അമേരിക്കന് മലയാളിയായ രമ്യ സജീഷ്. രിസരിസ പ്രൊഡക്ഷന്‍സിന്റെ ബാനറില് നിര്‍മ്മിച്ച ഈ സംഗീത വീഡിയോയില് പൂര്‍ണ്ണമായും സംസ്‌കൃതത്തിലുള്ള വരികളാണ് ഉള്ളത്. പെരുമ്പാവൂര് ജി. രവീന്ദ്രനാഥ് ആണ് സംഗീതം നല്‍കിയിരിക്കുന്നത്. ഇന്ത്യന് ഭാഷകളേയും ക്ഷേത്ര പാരമ്പര്യ കലകളേയും പ്രോല്‍സാഹിപ്പിക്കാനായി തുടങ്ങിയ https://www.resaresa.org/ എന്ന വെബ്സൈറ്റും അതിന്റെ യുട്യൂബ് ചാനലും വഴിയാണ് വീഡിയോ ആസ്വാദകരിലേക്ക് എത്തുന്നത്. സംസ്‌കൃതത്തിലുള്ള ആലാപനത്തിനൊപ്പം മലയാളത്തിലും ഇംഗ്ലീഷിലുമുള്ള വിവരണവും ഉണ്ട്. മഹാഭാരതത്തിലെ വരികള് വളരെ ലളിത സുന്ദരമായി വേണുഗോപാല് പാടിയിരിക്കുന്നു.\nനേരത്തെ കാവാലം ശ്രീകുമാര് ആലപിച്ച കാളിദാസന്റെ മേഘസന്ദേശവും രമ്യ സജീഷ് പുറത്തിറക്കിയിരുന്നു. ചാണക്യനീതിയാണ് അടുത്തതായി പുറത്തിറങ്ങുന്നത്. പ്രശസ്ത പിന്നണി ഗായകരായ കാര്‍ത്തിക്, അനൂപ് ശങ്കര്, വിജി വിശ്വനാഥ്, അഭിലാഷ് എന്നിവരാണ് ചാണക്യനീതിയില് പാടിയിട്ടുള്ളത്. അമേരിക്കന് നാഷണല് യൂണിവേഴ്സിറ്റിയിലെ ഫാക്കല്‍റ്റിയായ രമ്യ സജീഷ് മെംഫിസ് സര്‍വകലാശാലയിലെ ഗവേഷണ വിദ്യാര്‍ത്ഥി കൂടിയാണ്. കാലടി ശ്രീശങ്കര സര്‍വകലാശാലയില് നിന്നും സംസ്‌കൃതത്തില് ബിരുദാനന്തര ബിരുദം നേടിയ രമ്യ ഗുരുവായൂര് സ്വദേശിയാണ്.


ഇഷ്ടപ്പെട്ട സ്ഥലങ്ങളിലേക്ക് ലീവ് എടുക്കാതെ യാത്ര പോകണോ? യാത്ര\nഇഷ്ടപ്പെട്ട സ്ഥലങ്ങളിലേക്ക് ലീവ് എടുക്കാതെ യാത്ര പോകണോ? യാത്ര പ്രേമികള്‍ക്ക് പറ്റിയ ചില ജോലികള്\nയാത്രകളെ സ്‌നേഹിക്കുന്നവര്‍ക്ക് പലപ്പോഴും ജോലി ഒരു വിലങ്ങു തടിയാണ്. ജോലി തിരക്കുകള്‍ക്കിടയില് ലഭിക്കുന്ന ഇടവേളകളില് യാത്ര പോകുക എന്നതാണ് ഏക വഴി. എന്നാല് അവധി എടുക്കാതെ തന്നെ യാത്ര ചെയ്യാന് കഴിയുന്ന ജോലികള് ഉണ്ടെങ്കില്ലോ. അത്തരത്തിലുള്ള ചില ജോലികള് ഇതാ...\n1. യാത്രാ വിവരണം എഴുതുന്നവര്\nസ്വപ്‌നയാത്രകള് നടത്തി അതിലൂടെ പണം ഉണ്ടാക്കാന് കഴിയും എങ്കില് യാത്രയെ ഹരമാക്കിയവര്‍ക്ക് ജോലി ആവേശകമമായിരിക്കും അല്ലേ? ഇത്തരത്തില് അവസരങ്ങള് ഇപ്പോള് നിരവധിയാണ്. പുതിയ സ്ഥലങ്ങളിലേക്ക് യാത്ര ചെയ്ത് അവിടുത്തെ സംസ്‌കാരങ്ങളെക്കുറിച്ചും കാഴ്ചകളെക്കുറിച്ചും യാത്ര അനുഭവങ്ങള് എഴുതാന് കഴിയുമോ എങ്കില് നിങ്ങളെ കാത്ത് നിരവധി അവസരങ്ങള് ഉണ്ട്. നിങ്ങളുടെ യാത്ര വിവരണങ്ങള്‍ക്ക് വായനക്കാര് ഏറെയാണെങ്കില് സ്വന്തമായി ഒരു ബ്ലോഗ് തന്നെ ആരംഭിച്ച് പണം ഉണ്ടാക്കാം.\n2. എയര് ഹോസ്റ്റസ്\nവിവിധ സ്ഥലങ്ങള് സന്ദര്‍ശിക്കാനുള്ള അവസരമൊരുക്കുന്ന മറ്റൊരു പ്രൊഫഷനാണിത്. വ്യത്യസ്ത സ്ഥലങ്ങള് സഞ്ചരിക്കുകയും പുതിയ ആളുകളെ പരിചയപ്പെടാനും കഴിയും.\nപുരാവസ്തു ഗവേഷണവും യാത്രകളും ഒരു പോലെ ഇഷ്ടുള്ളവര്‍ക്ക് ആര്‍ക്കിയോളജിസ് എന്ന ജോലി കണ്ണ് അടച്ച് തിരഞ്ഞെടുക്കാം. ജോലി സംബന്ധമായി ലോക ചരിത്രങ്ങള് ഉറങ്ങി കിടക്കുന്ന വിവിധ സ്ഥലങ്ങളില് യാത്ര ചെയ്യാനുള്ള അവസരങ്ങളും ജോലിക്കിടയില് ലഭിക്കും.\n4. ക്രൂയിസ് ലൈന് വര്‍ക്കര്\nകടല് യാത്രകള് ചെയ്യാന് ഇഷ്ടമുള്ളവരാണോ നിങ്ങള്? ക്രൂയിസ് കപ്പല് തൊഴിലാളികള്‍ക്ക്, ലോകത്തിലെ ഏഴു മഹാസമുദ്രങ്ങളിലൂടെയൂം യാത്ര ചെയ്യാനുള്ള അവസരമാണ് ഉള്ളത്. നിങ്ങളുടെ താമസവും ഭക്ഷണവും എല്ലാം സൗജ്യന്യം തന്നെ. ശമ്പളവും കിട്ടും ഒപ്പം ഇഷ്ടപ്പെട്ട കപ്പല് യാത്രയും നയാപൈസ മുടക്കാതെ നടത്തുകയുമാവാം. വിദ്യാഭ്യാസ യോഗ്യത അനുസരിച്ച്, കപ്പലില് വിവിധ ജോലികള് നേടാം.\n5. ഇംഗ്ലീഷ് ടീച്ചര്\nലോക ഭാഷ എന്ന രീതിയില് ആംഗലേയഭാഷ വ്യാപിച്ചിരിക്കുകയാണ്. അതുകൊണ്ട് തന്നെ ഇംഗ്ലീഷ് അധ്യാപകര്‍ക്ക് പല രാജ്യങ്ങളിലും ആവശ്യമുണ്ട്. നിങ്ങള്‍ക്ക് കൃത്യമായ യോഗ്യതകള് ഉണ്ടെങ്കില് പല വിദേശ രാജ്യങ്ങളിലും പ്രവര്‍ത്തിക്കാനുള്ള അവരസരങ്ങള് ഉണ്ട്. പഠിപ്പിക്കാന് ഇഷ്ടമുള്ളവര്‍ക്ക് വിദേശ രാജ്യങ്ങളിലെ സംസ്‌കാരവും അനുഭവങ്ങളും നിങ്ങളുടെ ജോലി സമ്മാനിക്കും.\n6. സ്റ്റേജ് ക്രൂ / റോഡി\nടെലിവിഷന് അല്ലെങ്കില് മറ്റ് അവതരണപരിപാടികള്‍ക്ക് സ്റ്റേജ് ക്രൂ അത്യന്താപേഷിതമാണ്. സൗണ്ട് സിസ്റ്റം, ലൈറ്റ് ആന്റ് ഇഫക്റ്റ്, മ്യൂസിഷന്‍സ്, തിയേറ്റര് പ്രൊഡക്ഷന്‍സ് എന്നിവര്‍ക്ക് പരിപാടികളുടെ ഭാഗമായി താരങ്ങള്‍ക്കൊപ്പം യാത്രകള് നടത്താനുള്ള ആവസരം ഉണ്ടാവൂ. ഒരേരുത്തരുടെയും അഭിരുചിക്കനുസരിച്ച് ജോലി ചെയ്യാം ഒപ്പം യാത്രകള് ആസ്വദിക്കുകയുമാവാം.\n7. ടൂര് ഗൈഡ്\nഒപ്പമുള്ള യാത്രാ പ്രേമികള്‍ക്ക് ചുറ്റുമുള്ള മനോഹര സ്ഥലങ്ങള് കാണിച്ചു കൊടുത്തും അവയെക്കുറിച്ച് വിശദീകരിക്കുന്നതും ഒന്ന് സങ്കല്‍പ്പിക്കൂ. മറ്റുള്ളവരുമായി സൗഹാര്‍ദപരമായി സംവദിക്കാന് കഴിയുന്ന ആളുകള്‍ക്ക് പറ്റിയ ജോലിയാണ് ഇത്. നിങ്ങള് ഒരു ട്രവല് ഗൈഡാണെങ്കില് നിങ്ങള്‍ക്ക് ഇഷ്ടമുള്ളിടത്തെല്ലാം ജോലി ഉപേക്ഷിക്കാതെ തന്നെ യാത്ര ചെയ്യാം. വിനോദ സഞ്ചാരമേഖലയില് ടൂര് ഗൈഡ് ആവാനുള്ള അവസരങ്ങളും ഏറെയാണ്.


Monday 26 March 2018 7:45 am IST\nഷോപ്പിംഗ് മാളിനുള്ളിലെ സിനിമാ തിയറ്ററില് നിന്നാണ് തീപടര്‍ന്നതെന്നാണ് വിവരം. എന്നാല് തീപിടിത്തത്തിനുള്ള കാരണം എന്താണെന്ന് വ്യക്തമല്ല. തീ ഇതുവരെ പൂര്‍ണമായി നിയന്ത്രണവിധേയമായിട്ടില്ല.\nമോസ്‌കോ: റഷ്യയിലെ കെമറോവിലുള്ള ഷോപ്പിംഗ് മാളില് ഉണ്ടായ വന് തീപിടിത്തത്തില് 56 പേര് മരിച്ചു.69 പേര് കെട്ടിടത്തില് കുടുങ്ങി കിടപ്പുണ്ടെന്നാണ് റിപ്പോര്‍ട്ട്. ഇതില് 40 പേര് കുട്ടികളാണ്. റഷ്യന് ദുരന്തനിവാരണ വിഭാഗമാണ് ഇത് സംബന്ധിച്ച വിവരം പുറത്ത് വിട്ടത്.\nസംഭവത്തേത്തുടര്‍ന്ന് സമീപത്തെ കെട്ടിടങ്ങളിലു മറ്റുമുള്ള മുഴുവന് ആളുകളെയും അഗ്‌നിശമനസേനാ വിഭാഗം ഒഴിപ്പിച്ചു.\nതീപടര്‍ന്നു പിടിക്കുന്ന സമയത്ത് മാളിനുള്ളില് 200ലേറെപ്പേര് മാളിനുള്ളില് ഉണ്ടായിരുന്നെന്നാണ് വിവരം. ഇവരില് 100ലേറെപ്പേരെ രക്ഷിച്ചെന്ന് പോലീസ് വൃത്തങ്ങള് വ്യക്തമാക്കി. സ്ഥലത്ത് പോലീസ് സുരക്ഷ ശക്തമാക്കി.\nവെനസ്വേലയില് ജയിലിന് തീപിടിച്ച് 68 പേര് മരിച്ചു


നീയൊക്കെ അര ട്രൗസറുമിട്ട് അജന്തയിൽ ആദിപാപം കൊണ്ടിരുന്നപ്പോൾ രജനി ചാണ്ടി ഈ സീൻ വിട്ടതാണ് പോസ്റ്റ് വൈറൽ - Entertainment Corner നീയൊക്കെ അര ട്രൗസറുമിട്ട് അജന്തയിൽ ആദിപാപം കൊണ്ടിരുന്നപ്പോൾ രജനി ചാണ്ടി ഈ സീൻ വിട്ടതാണ് പോസ്റ്റ് വൈറൽ - Entertainment Corner\nനീയൊക്കെ അര ട്രൗസറുമിട്ട് അജന്തയിൽ ആദിപാപം കൊണ്ടിരുന്നപ്പോൾ രജനി ചാണ്ടി ഈ സീൻ വിട്ടതാണ് പോസ്റ്റ് വൈറൽ\nഒരു മുത്തശ്ശി ഗഥ എന്ന സിനിമയിലൂടെ ശ്രദ്ധേയായ താരമാണ് രജനി ചാണ്ടി. പ്രേമം എന്ന സിനിമയിൽ നായകന്റെ അമ്മയുടെ കഥാപാത്രത്തിന് ശബ്ദം നൽകിയാണ് രജനി ചാണ്ടിയുടെ തുടക്കം. പിന്നീട് രജനി ചാണ്ടി റിയാലിറ്റി ഷോ ആയ ബിഗ് ബോസ്സിന്റെ രണ്ടാം ഭാഗത്തിലും രജനി ചാണ്ടി എത്തിയിരുന്നു. അടുത്തിടെ സോഷ്യൽ മീഡിയയിൽ ചർച്ചാവിഷയം രജനിയുടെ ഒരു ഫോട്ടോഷൂട്ട് ചർച്ചാവിഷയം ആയിരുന്നു\nവളരെ മോഡേൺ വേഷത്തിലാണ് രജനി ചാണ്ടി ആ ഫോട്ടോഷൂട്ടുകളിൽ എത്തിയത്. എന്നാൽ വളരെയധികം സൈബർ ആക്രമണം രജനി ചാണ്ടി അതിന്റെ പേരിൽ നേരിട്ടിരുന്നു. വ്യക്തിഹത്യ നടത്തുന്ന രീതിയിലെ കമെന്റുകൾ ആണ് ഏറെയും രജനി ചാണ്ടിയുടെ ഫോട്ടോഷൂട്ടിനു ലഭിച്ചത്. രജനി ചാണ്ടി ധരിച്ചിരുന്ന വസ്ത്രങ്ങളാണ് ഇത്തരം ഒരു ആക്രമണത്തിന് തുടക്കമിട്ടത്. എന്നാൽ തന്റെ ചെറുപ്പ കാലത്തുള്ള സ്ലിം സ്യുട്ട് ചിത്രങ്ങൾ സോഷ്യൽ മീഡിയയിൽ പോസ്റ്റ് ചെയ്താണ് രജനി ചാണ്ടി വിമർശകർക്ക് മറുപടി നൽകിയത്. ഇതേപ്പറ്റി ഒരു സോഷ്യൽ മീഡിയ കുറിപ് ഇപ്പോൾ ശ്രദ്ധേയമാണ്. സംവിധായാകൻ ഒമർ ലുലു അടക്കമുള്ളവർ ആ കുറിപ്പ് ഷെയർ ചെയ്തിട്ടുണ്ട്. കുറിപ്പ് ഇങ്ങനെ\n“ഈ വയസ്സ് കാലത്ത് എന്തിന്റെ അഹങ്കാരം ആണ് തള്ളക്ക് എന്ന് പറഞവരോട്….”\n“ഈ മുതുകിക്ക് വേറെ പണിയൊന്നും ഇല്ലേ എന്ന്\nരജനി ചാണ്ടി കുറച്ചു ഫോട്ടോ ഫേസ്ബുക്ക് പേജിൽ ഇട്ടപ്പോൾ തെറിയഭിഷേകം നടത്തി കമന്റ് ഇട്ട ആളുകൾക്ക് നെറുകും തലയിൽ കിട്ടിയ അടിയാണ് ഇന്ന് അവർ അപ്ലോഡ് ചെയ്ത ഫോട്ടോകൾ.\nപിന്നെ ഇങനെ തെറിയഭിഷേകം നടത്തിയ ആളുകളോട് അവർ പറയാതെ പറഞ ഒരു\nഡയലോഗും ഉണ്ട്…. "നീയൊക്കെ അര ട്രൗസറും ഇട്ട് അജന്തയിൽ ആധിപാപം കാണുംമ്പോൾ ചേച്ചീ ഈ സീൻ വിട്ടതാണ്.....😁”


സ്വന്തം ലക്ഷണക്കേടിന് കുട്ടികളെ പഴിച്ചിട്ടെന്താണ്? | RISALA WEEKLY\nസ്വന്തം ലക്ഷണക്കേടിന് കുട്ടികളെ പഴിച്ചിട്ടെന്താണ്?\nഅമ്പത്തിമൂന്ന് വര്‍ഷമാകുകയാണ് ഞാന് അധ്യാപന മേഖലയിലേക്ക് എത്തിയിട്ട്. വിദ്യാഭ്യാസ മേഖലയില് വലിയ അപചയം സംഭവിച്ചിട്ടുണ്ട് എന്ന വിമര്‍ശം അതിന്റെ പൂര്‍ണാര്‍ത്ഥത്തില് തന്നെ ഞാനുള്‍കൊള്ളുന്നു. അധ്യാപക-വിദ്യാര്‍ത്ഥി ബന്ധത്തില് മാത്രമല്ലിത് സംഭവിച്ചിരിക്കുന്നത്. മൊത്തത്തില് സമൂഹത്തില് സംഭവിച്ചിരിക്കുന്ന മൂല്യാപചയങ്ങളുടെ ഭാഗമായി വിദ്യാഭ്യാസമേഖലയെയും ഇത് ഗ്രസിച്ചിരിക്കുന്നുവെന്നതാണ് വാസ്തവം. ഉത്തരപദാര്‍ത്ഥപ്രദാനമായ ഒരു സമസ്തപദമാണ് വിദ്യാഭ്യാസമെന്ന് ഞാന് ക്ലാസുകളില് തമാശയായി പറയാറുണ്ട്. ഇത് വ്യാകരണ പണ്ഡിതന്റെ കാഴ്ചപ്പാടാണ്. ഒരുകാലത്ത് വിദ്യാഭ്യാസം എന്ന വാക്കായിരുന്നില്ല ഭാരതീയര് ഉപയോഗിച്ചിരുന്നത്. വിനയനം എന്ന വാക്കായിരുന്നു. ‘വിദ്യകൊണ്ട് അറിയേണ്ടതറിയാതെ വിദ്വാനെന്ന് നടിക്കുന്നിതൂ ചിലര്, കുങ്കുമത്തിന്റെ ഗന്ധമറിയാതെ കുങ്കുമം ചുമക്കുന്നു ഗര്‍ദഭം’ എന്ന് പൂന്താനം എഴുതിയിട്ടുണ്ട്. വിദ്യകൊണ്ട് നേടേണ്ടത് വിനയനമാണ്. ഇപ്പോള് വിദ്യാഭ്യാസത്തില് വിദ്യയ്ക്ക് അല്ല, ഉത്തരപദമായ അഭ്യാസത്തിനാണ് പ്രാധാന്യം. പൂര്‍വ്വപദമായ വിദ്യയ്ക്ക് ഒരു പ്രാധാന്യവുമില്ലാതായി.\nഈ രീതിയിലേക്ക് കാര്യങ്ങളെത്തിയിട്ട് കുറച്ചുകാലമായി. അത് സത്യത്തില് ദുരവസ്ഥ തന്നെയാണ്. ഇതെന്തുകൊണ്ട് എന്ന് നിരീക്ഷിക്കുമ്പോള് പൊതുവേ അധ്യാപകരുടെ ഗുണമേന്മ കുറഞ്ഞുകുറഞ്ഞുവരുന്നതാണ് പ്രധാനകാരണം എന്ന് മനസ്സിലാക്കാനാകും. എന്റെ കുട്ടിക്കാലത്ത് അതിപ്രഗത്ഭരായ അധ്യാപകരുടെ നീണ്ടനിര തന്നെയുണ്ടായിരുന്നു. തൊട്ടുമുമ്പത്തെ തലമുറയില് തന്നെ നമ്മള് നോക്കിയാല് ഡോ. എസ് ഗുപ്തന്‍നായര്, ഡോ. സുകുമാര് അഴീക്കോട്, ദേവഗിരി കോളജിലെ സി എ ഷെപ്പേര്‍ഡ് ഇങ്ങനെ തലയെടുപ്പുള്ള ഒരുപാട് അധ്യാപകരുണ്ടായിരുന്നു. അവരൊക്കെ അധ്യാപകര് മാത്രമായിരുന്നില്ല സാഹിത്യകാരന്മാരും സാമൂഹികപരിഷ്‌കര്‍ത്താക്കളും ഒക്കെയായിരുന്നു. അതിലുപരി അധ്യാപകധര്‍മ്മം എന്തെന്ന് തിരിച്ചറിഞ്ഞവരുമായിരുന്നു. എന്നാല് ഇപ്പോള് അതുപോലെ തലയെടുപ്പുള്ള ഒരു പത്തുപേരുടെ പേരുപറയാന് ആവശ്യപ്പെട്ടാല് ദുഃഖത്തോടെ പറയേണ്ടിവരും അങ്ങനെയുള്ള പ്രഗത്ഭമതികള് ഇല്ലെന്ന്. പ്രതിബദ്ധതയുള്ള ഗുരുക്കന്മാരുടെ എണ്ണം കുറഞ്ഞുവരുമ്പോള് വിദ്യാഭ്യാസ മേഖലയില് അപചയമുണ്ടാകാന് വേറെ കാരണമൊന്നും വേണ്ടല്ലോ!\nമുമ്പിലിരിക്കുന്ന കുട്ടികള് തന്റെ സ്വന്തം കുട്ടികളാണെന്ന് മനസിലാക്കാനുള്ള മാനസികാവസ്ഥയുള്ള അധ്യാപകര് കുറയുകയാണ്. സ്വന്തം മകന്റെയും മകളുടെയും പരീക്ഷയ്ക്ക് വേണ്ടി ദീര്‍ഘാവധിയെടുത്ത് വീട്ടിലിരിക്കുന്ന അധ്യാപകര് താന് പഠിപ്പിക്കുന്ന കുട്ടികള്‍ക്ക് പരീക്ഷയാണെന്ന കാര്യം മറന്നുപോകുന്ന കാലമാണിത്. അവര് കരുതുന്നത് തന്റെ കുട്ടികളെപ്പോലെയല്ല താന് പഠിപ്പിക്കുന്ന കുട്ടികളെന്ന് തന്നെയാണ്. ഇതാണ് വിദ്യാഭ്യാസ മേഖലയില് വന്ന പ്രധാന മാറ്റം. മറ്റേത് തൊഴിലിനെയും പോലെ അധ്യാപനവും ശമ്പളം വാങ്ങുന്ന തൊഴിലായി മാത്രം മാറിയതുകൊണ്ടുള്ള മാറ്റങ്ങളാണ് നാം കാണുന്നത്. ഇത് കുട്ടികള്‍ക്കും അറിയാം. അതുകൊണ്ട് അവര് അധ്യാപകര്‍ക്ക് അത്ര വിലയേ നല്‍കുകയുള്ളൂ. കുട്ടികളുമായി അധ്യാപകര്‍ക്ക് ആത്മബന്ധം നഷ്ടപ്പെടുന്നു എന്നുപറഞ്ഞാല് അതിന്റെ അര്‍ത്ഥം അധ്യാപകന് പരാജയപ്പെട്ടു എന്ന് തന്നെയാണ്. അധ്യാപകന് പരാജയപ്പെടുന്നു എന്നത് നൈതികമായൊരു പ്രശ്‌നം കൂടിയാണ്. വിദ്യാഭ്യാസമേഖലയിലെ അപചയത്തിന് കുട്ടികളെ മാത്രം കുറ്റപ്പെടുത്തുന്നതിനോട് എനിക്കൊരിക്കലും യോജിക്കാനാവില്ല.\nസൈക്കോളജിയില് പറയും there is no problem child there are only problem parents എന്ന്. ഇത് പറഞ്ഞത് ഹീലീ, ബ്രോണര് എന്നീ രണ്ട് പ്രഗത്ഭരായ ക്രിമിനല് സൈക്കോളജിസ്റ്റുകളാണ്. പ്രശ്‌നക്കാരായ കുട്ടികള് ഇല്ല, മറിച്ച് പ്രശ്‌നക്കാരായ മാതാപിതാക്കളാണുള്ളത് എന്നാണ് അവര് പറഞ്ഞുവയ്ക്കുന്നത്. ഇത് അച്ഛനമ്മമാരുടെ കുഴപ്പമാണ്, ഞങ്ങള് ഉത്തരവാദികളല്ല എന്ന പറയാന് അധ്യാപകര്‍ക്ക് അവകാശമില്ല. കാള് റോജേഴ്‌സ് പറയുന്നത് teachers surrogate parents എന്നാണ്. guardian എന്ന വാക്ക് അറിയാത്തതുകൊണ്ടല്ല കാള് റോജേഴ്‌സ് ആ വാക്ക് പ്രയോഗിക്കാതെ parent എന്ന വാക്ക് ഉപയോഗിച്ചത്. അതിനര്‍ത്ഥം അധ്യാപകര് എന്നത് അച്ഛനമ്മമാര് എന്ന് തന്നെയാണ്. ഭാരതീയ സങ്കല്‍പമനുസരിച്ച് മാതാപിതാഗുരുദൈവം എന്നാണ്. അതായത് ഗുരുവിന് മാതാപിതാക്കളോട് ചേര്‍ന്ന സ്ഥാനം തന്നെ. അധ്യാപകന് ജൈവികമായ അച്ഛനുമമ്മയുമല്ലെങ്കിലും വൈകാരികമായി അധ്യാപകന് കുട്ടിയുടെ മാതാവും പിതാവും തന്നെയാണ്. അധ്യാപകരില് നിന്ന് ആ പരിഗണനയും സമീപനവും കുട്ടികള്‍ക്ക് ലഭ്യമാകണം. അപ്പോള് മാത്രമേ കുട്ടികളില് നിന്ന് ബഹുമാനവും മറ്റും പ്രതീക്ഷിക്കാവൂ. അഭിമാനത്തോടെ ഞാന് ഓര്‍ക്കുകയാണ്, അമ്പത്തിമൂന്ന് വര്‍ഷമായി ഞാന് കുട്ടികള്‍ക്കിടയിലാണ്. ഇതുവരെ അവരില് നിന്ന് എനിക്ക് ഒരു തിക്താനുഭവവും ഉണ്ടായിട്ടില്ല. കുട്ടികളോട് അധ്യാപകര് പെരുമാറുന്ന രീതി സത്യത്തില് അടിയന്തിരമായി പുനഃപരിശോധിക്കണം. വിദ്യാഭ്യാസമേഖലയിലെ പ്രതിസന്ധികള്‍ക്ക് ഇത് മാത്രമാണ് കാരണമെന്നല്ല പറഞ്ഞുവരുന്നത്. ഇതാണ് പ്രധാനകാരണം എന്ന് ചൂണ്ടിക്കാണിച്ചെന്നേയുള്ളൂ.\nമിക്കവാറും ജീവിതസാഹചര്യങ്ങളില് മൂല്യപരമായൊരു അപചയം ഉണ്ടായിട്ടുണ്ട്, അത് നാം കണ്ടുകൊണ്ടിരിക്കുകയുമാണ്. അതെന്തായാലും വിദ്യാഭ്യാസത്തെയും ബാധിക്കുമല്ലോ! സത്യത്തില് തിരിച്ചുപറയുകയാണ് വേണ്ടത്. വിദ്യാഭ്യാസമേഖലയിലെ മൂല്യച്യുതിയാണ് മറ്റ് ജീവിതമേഖലകളിലെ അപചയത്തിന് കാരണമെന്ന് സൂക്ഷ്മമായി നോക്കിയാല് കണ്ടെത്താനാകും. ഒരു വിദ്യാഭ്യാസപ്രവര്‍ത്തകന് എന്ന നിലയില് ഞാന് പറയേണ്ടതും അതാണ്.\nഅധ്യാപകനും ഗുരുവിനും മുമ്പ് ആചാര്യന് എന്ന വാക്കാണ് ഉപയോഗിച്ചിരുന്നത്. ആചരിക്കപ്പെടേണ്ടവന് എന്നാണ് അതിനര്‍ത്ഥം. ശിഷ്യന് അനുകരണീയനായ, ശിഷ്യന് ആചരിക്കാന് തോന്നേണ്ട ആളാണ് ആള്. ഇന്നത്തെ സ്ഥിതിയെന്താണ്? ഏതെങ്കിലും അധ്യാപകനെ അനുകരിക്കാന് ശിഷ്യനാകുമോ? പിന്നെങ്ങനെ അധ്യാപകന് ആചരിക്കപ്പെടും. ഈ സംഗതി ഉയര്‍ത്തിപ്പിടിക്കുന്ന ആളാവുകയാണ് ഗുരുനാഥന്മാര് ചെയ്യേണ്ടത്. അങ്ങനെ എത്രപേരെ നമുക്ക് കാണാനാകും. ഇപ്പോള് ഗുരുവും ആചാര്യനുമൊന്നുമില്ല, വെറും ടീച്ചേഴ്‌സ് മാത്രമാണ്. അതൊരു തൊഴിലാണ്, ചെയ്ത ജോലിക്ക് കൂലിവാങ്ങിപ്പോകുന്ന തൊഴില്.\nഗുവിനെ രോധനം ചെയ്യുന്നവനാണ് ഗുരു. അതായത് ഇരുട്ടിനെ അകറ്റുന്നവന് എന്നര്‍ത്ഥം. ഗുരു വെളിച്ചം പ്രസരിപ്പിക്കേണ്ടവനാണ്. ആ വെളിച്ചമാണ് കുട്ടിയുടെ, വിദ്യാലയത്തിന്റെ, സമൂഹത്തിന്റെ, നാടിന്റെ ഇരുട്ടിനെ അകറ്റേണ്ടത്. ഗുരു ജ്ഞാനം മാത്രമല്ല വിജ്ഞാനവും പകര്‍ന്നുനല്‍കേണ്ടവനാണ്. ജ്ഞാനം വെറും അറിവ് മാത്രമാണ്. വിജ്ഞാനം അതിനപ്പുറമാണ്. അത് സ്വാതന്ത്ര്യമാണ്. തെറ്റില്‍നിന്ന് ശരിയിലേക്കും ഇരുട്ടില് നിന്നും വെളിച്ചത്തിലേക്കും കൊണ്ടുപോകേണ്ട ശക്തിയാണത്.\nകുട്ടികള് വളര്‍ന്നുവരുന്ന സാഹചര്യം അത് പ്രധാനമാണ്. അവര് കണ്ടും കേട്ടും അനുഭവിച്ചും അവരുടെ മനോനിലയെ സ്വാധീനിക്കുന്നതായ ഒട്ടേറെ കാര്യങ്ങളുണ്ട്. ഇതിനെക്കുറിച്ച് ഒട്ടേറെ പഠനങ്ങള് മനഃശാസ്ത്രത്തില് നടന്നിട്ടുണ്ട്. broken home environment അച്ഛനമ്മമാര് നിരന്തരം കലഹിക്കുന്ന ഇടമാണത്. വിവാഹമോചിതരുടെ കുടുംബവും ഇതേ സ്ഥിതിയാണ്. ഒരേ കൂരയ്ക്ക് കീഴില് സമാന്തര രേഖകളെപ്പോലെ പോകുന്ന കുടുംബങ്ങളിലെ കുട്ടികള്‍ക്ക് behavioral problems ഉണ്ടായിരിക്കും. നിശ്ചയമായും അവരില് പെരുമാറ്റ വൈകല്യങ്ങള് ഉണ്ടാകും. ഇത് മനഃശാസ്ത്രം വ്യക്തമായി പറയുന്നുണ്ട്. ഇതേക്കുറിച്ച് ഒരുപാട് പഠനങ്ങള് ലോകത്തിന്റെ പല ഭാഗങ്ങളിലും നടന്നിട്ടുണ്ട്. എഡ്വിന് എസ് സതര്‍ലാന്റ്, ക്രിസി എന്നിവര് ചേര്‍ന്നെഴുതിയ ഒരു പുസ്തകമുണ്ട്, പ്രിന്‍സിപ്പിള്‍സ് ഓഫ് ക്രിമിനോളജി. ലോകത്തെ പ്രധാനപ്പെട്ട ഇത്തരത്തിലുള്ള പഠനങ്ങളും സംഭവങ്ങളും ക്രോഡീകരിച്ചെഴുതിയ ഒരു പുസ്തകമാണത്. അതുവരെയുണ്ടായിരുന്ന സിദ്ധാന്തങ്ങളെയൊക്കെ അതില് അവര് നിഷേധിക്കുന്നുണ്ട്. differential association theory എന്ന സിദ്ധാന്തം മുന്നോട്ടുവയ്ക്കുകയും ചെയ്യുന്നുണ്ട്. കുട്ടികള് ആരുമായാണോ സഹകരിക്കുന്നത് അവരുടെ സ്വഭാവം അവരിലേക്ക് പകര്‍ന്നെത്തുമെന്നാണ് അവരുടെ കണ്ടെത്തല്. mirroring effect എന്ന് ജര്‍മന്‍കാരിയായ ആലീസ് മില്ലറും ഇതിനെ വ്യാഖ്യാനിച്ചിട്ടുണ്ട്. മാതാപിതാക്കളുടെയും അധ്യാപകരുടെയും ഇടയില് ജീവിക്കുന്ന കുട്ടികളില് അവരുടെ സ്വഭാവങ്ങള് കണ്ണാടിയില് എന്നപോലെ പ്രതിഫലിക്കുമെന്നാണ് ആലീസ് മില്ലര് വ്യക്തമാക്കിയിരിക്കുന്നത്.\nകുട്ടികളില് നമ്മള് അടിയുറച്ച വിശ്വാസം വച്ചുപുലര്‍ത്തുകയും അവരുടെ അസാമാന്യമായ സിദ്ധിവൈഭവം തേച്ചുമിനുക്കിയെടുക്കുകയുമാണ് വേണ്ടത്. അധ്യാപകന് മുമ്പില് ഓരോ കുട്ടിയും ഓരോ പാഠപുസ്തകങ്ങളാണ്. ഇത് അധ്യാപകന് തിരിച്ചറിയണം. അങ്ങനെ തിരിച്ചറിയുന്ന അധ്യാപകരാണ് കുട്ടികളില് ജ്ഞാനവും വിജ്ഞാനവും പകര്‍ന്നുനല്‍കുന്നവര്. ഓരോ കുട്ടിയും ഓരോ വിത്താണ്. ആ വിത്തില് ഒരു മഹാവൃക്ഷമുണ്ട്. വിത്തിലെ വൃക്ഷത്തെ കണ്ടെത്തുകയും അതിനെ വെള്ളം കൊടുത്ത് മുളപ്പിച്ച് വളമിട്ട് വളര്‍ത്തിയെടുക്കുകയുമാണ് അധ്യാപകന്റെ കടമ. ആ വിത്ത് നശിപ്പിക്കുന്നവരായി, മുനയൊടിക്കുന്നവരായി, വെള്ളവും വളവും നല്‍കാത്തവരായി മാറുകയാണ് അധ്യാപകസമൂഹം എന്ന് ഞാന് തുറന്നുപറയുക തന്നെയാണ്.\nഓരോ കുട്ടിയെയും ശകാരിക്കുമ്പോഴും ശപിക്കുമ്പോഴും അവന് വലിയ ആഘാതമാണ് നല്‍കിക്കൊണ്ടിരിക്കുന്നത്. അറിഞ്ഞും അറിയാതെയും കുട്ടികള്‍ക്ക് ചെറുപ്പകാലം മുതല്‍ക്കേ കിട്ടുന്ന ഇത്തരം ആഘാതങ്ങള് അവന്റെ രൂപീകരണത്തിലെ പ്രധാനഘടകം തന്നെയാണ്. ശപിക്കുകയും ശകാരിക്കുകയും ചെയ്യുന്നതിന് പകരം അവരെ പൂമ്പാറ്റകളെപ്പോലെ പറന്നുനടക്കാന് അനുവദിക്കണം. പോസിറ്റീവായ തലോടലുകളാണ് അവനാവശ്യം. ഭര്‍ത്തൃഹരി എഴുതിയിട്ടുള്ളത് കുട്ടികളെ അഞ്ചുവയസ്സുവരെ രാജാവിനെപ്പോലെ പരിപാലിക്കണമെന്നാണ്. പിന്നീട് ദാസനെപ്പോലെയും(അടിമയായല്ല, എല്ലാകാര്യങ്ങളും പഠിപ്പിക്കണമെന്നാണ്) പതിനാറ് വയസ്സ് കഴിഞ്ഞാല് പുത്രനെ മിത്രമായും ആചരിക്കണമെന്നാണ്. അതില് എല്ലാമടങ്ങിയിട്ടുണ്ട്. ഇതിന് സമാനമായ രീതിയില് എറിക് കെ ചെറിസണ് എന്ന അമേരിക്കന് സൈക്കോളജിസ്റ്റും തത്വമുണ്ടാക്കിയിട്ടുണ്ട്. കുട്ടിയില് അച്ഛനമ്മമാര്‍ക്ക് വിശ്വാസമുണ്ടാകണമെന്നാണ് ഇതിന്റെയെല്ലാം അടിസ്ഥാന തത്വം.\nഉപദേശങ്ങള് കേട്ട് കുട്ടികള് ആകെ ശ്വാസംമുട്ടുകയാണ്. കൗമാരപ്രായക്കാര് ഉപദേശകരെ കുഷ്ഠരോഗികളെ വെറുക്കുന്നതുപോലെ വെറുക്കും. ഇത് ജോസ്‌ലിന് എന്ന അമേരിക്കന് സൈക്കോളജിസ്റ്റ് പറഞ്ഞതാണ്. ഉപദേശം എവിടെനിന്നും കിട്ടും. അത് കൊടുക്കുന്നവന് നല്ല സുഖവും കേള്‍ക്കുന്നവന് നരകവുമാണ്. കുട്ടികള്‍ക്ക് ഉപദേശമല്ല, മറിച്ച് സന്ദേശമാണ് വേണ്ടത്. അത് പോസിറ്റീവായിരിക്കുകയും വേണം. നീ അവനെക്കണ്ട് പഠിക്ക് എന്ന് പറയുന്നത് നെഗറ്റീവ് സന്ദേശമാണ്. എന്നാല് അവനെക്കണ്ട് പഠിക്കല്ലേടാ എന്ന് പറഞ്ഞാല് അത് പോസിറ്റീവായി. നീയെന്റെ അഭിമാനമാണ് കുഞ്ഞേ എന്ന് പറഞ്ഞാല് അത് പോസിറ്റീവ് എനര്‍ജിയായി. ഇങ്ങനെ സന്ദേശം കിട്ടുന്ന എത്ര കുട്ടികള് നമ്മുടെ ഇടയിലുണ്ട് എന്നാലോചിക്കണം. രാവിലെ കുട്ടിയെ വിളിച്ചുണര്‍ത്തുന്നതുപോലും ശാപവാക്കുകള് പറഞ്ഞുകൊണ്ടാണ്. ലക്ഷണം കെട്ടവനേ എണീക്കെടാ… (എണീക്കെടീ…) എന്ന് പറഞ്ഞാണ് കുട്ടികളെ മാതാപിതാക്കള് വിളിച്ചുണര്‍ത്തുന്നത് തന്നെ. എല് കെ ജി മുതല് കുട്ടിക്ക് സമ്മര്‍ദമാണ്. അതവന്റെ ജീവിതത്തെയാകെയാണ് താറുമാറാക്കുന്നത്. സമ്മര്‍ദങ്ങളില് കൂടി കടന്നുവരുന്ന കുട്ടികള് അക്രമികളായില്ലെങ്കില് അത്ഭുതപ്പെടുക തന്നെ വേണം.\nമുമ്പൊക്കെ നന്നായി ശിക്ഷിച്ചിരുന്ന അധ്യാപകരെയാണ് കുട്ടികള് പില്‍ക്കാലത്ത് സ്‌നേഹിക്കുകയും ബഹുമാനിക്കുകയും ചെയ്തിരുന്നത് എന്നത് പരമാര്‍ത്ഥമാണ്. വിദ്യാഭ്യാസകാലം gang age periodന്റെ കാലമാണ്. താനുള്‍പ്പെട്ട സംഘത്തിന്റെ അംഗീകാരത്തിനായി ഏതറ്റം വരെ പോകാനും തയാറാകുന്ന കാലമാണത്. അവിടെ ചിലര് നായകരാകും. ചിലര് കൊടും വില്ലന്മാരും. ചിലപ്പോള് അച്ഛനമ്മമാരെ തന്നെ തള്ളിപ്പറയുന്ന കാലമാണത്. പിന്നെയാണോ അധ്യാപകനോട് ആ പ്രായത്തില് കുട്ടികള് നന്നായി പെരുമാറുക. മനശാസ്ത്രപരമായ ഒട്ടേറെ ഘടകങ്ങള് ഇതിലുണ്ട്. അധ്യാപകരും മാതാപിതാക്കളും കുട്ടികളുടെ അവകാശങ്ങള്‍ക്ക് വേണ്ടി നിലകൊള്ളുന്നവരും ഇതൊക്കെ മനസിലാക്കി പെരുമാറേണ്ടവരുമാണ്. എങ്കിലേ നമ്മുടെ വിദ്യാഭ്യാസ മേഖല ഇന്ന് ചെന്നുപെട്ടിരിക്കുന്ന അപചയത്തില് നിന്ന് കുറെയൊക്കെയെങ്കിലും കരകയറാനാകൂ എന്നാണ് എന്റെ അഭിപ്രായം.\nകുട്ടികളെയും കലാലയങ്ങളെയും ഇന്ന് കാണുന്ന വിധത്തിലെത്തിക്കുന്നതില് സോഷ്യല് മീഡിയ അടക്കമുള്ള മാധ്യമങ്ങള്‍ക്കും വലിയ പങ്കുണ്ട്. അതും നാം കാണാതിരുന്നുകൂട. ഭാഷാപ്രയോഗത്തില് അടക്കം കുട്ടികളില് നികൃഷ്ടത കുത്തിവയ്ക്കാന് മാധ്യമങ്ങള്‍ക്ക് ഉള്‍പ്പെടെ കഴിയുന്നുണ്ട് എന്ന കാര്യം അവഗണിക്കാനാവില്ല.\nപ്രഫ. ഡോ. സി എന് ബാലകൃഷ്ണന് നമ്പ്യാര്\n(അമ്പത്തിമൂന്ന് വര്‍ഷമായി കോളജ് അധ്യാപകനായ പ്രഫ. ഡോ. സി എന് ബാലകൃഷ്ണന് നമ്പ്യാര് അറിയപ്പെടുന്ന സൈക്കോളജിസ്റ്റ് കൂടിയാണ്. ഇപ്പോള് ചേലേമ്പ്ര ദേവകിയമ്മ മെമ്മോറിയല് ടീച്ചര് എജ്യുക്കേഷന് കോളജിന്റെ പ്രിന്‍സിപ്പലാണ്. കുട്ടികളുടെ വിദ്യാഭ്യാസവുമായി ബന്ധപ്പെട്ട് നിരവധി പഠനങ്ങളും പ്രബന്ധങ്ങളും അദ്ദേഹത്തിന്റേതായുണ്ട്. അധ്യാപനമേഖലയില് അരനൂറ്റാണ്ട് പിന്നിട്ട അപൂര്‍വ്വം മാതൃകാ അധ്യാപകരില് ഒരാളാണ് അദ്ദേഹം. ഇതിന് കാലിക്കറ്റ് സര്‍വ്വകലാശാല പ്രത്യേകം ആദരിച്ച ആളുമാണ് സി എന് ബാലകൃഷ്ണന് നമ്പ്യാര്).\nകേട്ടെഴുത്ത്: ഷിബു ജോസഫ്\nസ്വന്തം ലക്ഷണക്കേടിന് കുട്ടികളെ പഴിച്ചിട്ടെന്താണ്? added by risalaadmin on April 27, 2018


I amadirector's actor says Prithviraj - Malayalam Filmibeat\nപൃഥ്വി ധാര്‍ഷ്ട്യക്കാരനാണെന്ന് പറഞ്ഞ രമേശ് നാരായണിന് നടന്റെ മറുപടി\n| Published: Tuesday, March 22, 2016, 10:40 [IST]\nസംസ്ഥാന പുരസ്‌കാര ലബ്ധിയ്ക്ക് ശേഷം എന്ന് നിന്റെ മൊയ്തീന് എന്ന സിനിമയുടെ സംവിധായകന് ആര് എസ് വിമലിനും നായകന് പൃഥ്വിരാജിനുമെതിരെ സംഗീത സംവിധായകന് രമേശ് നാരായണ് ഗുരുതരമായ ആരോപണങ്ങള് ഉന്നയിച്ചിരുന്നു. തന്റെ രണ്ട് പാട്ടുകള് പൃഥ്വിരാജ് ഇടപെട്ട് ചിത്രത്തില് നിന്നും ഒഴിവാക്കി എന്നും പൃഥ്വിരാജ് ധാര്‍ഷ്ട്യക്കാരനായ നടനാണ് എന്നുമൊക്കെയാണ് രമേശ് നാരായണ് പറഞ്ഞത്.\nടൈംസ് ഓഫ് ഇന്ത്യയ്ക്ക് നല്‍കിയ അഭിമുഖത്തില് ഇതേ കുറിച്ച് ചോദിച്ചപ്പോള് 'ഇക്കാര്യം നിങ്ങള് ആര് എസ് വിമലിനോടോ രമേശ് നാരായണിനോടോ ചോദിക്കണം' എന്നായിരുന്നു നടന്റെ ആദ്യത്തെ പ്രതികരണം.\nഅത്യന്തികമായി സിനിമ സംവിധായകന്റെ തീരുമാനമാണ്. ഞാന് സംവിധായകന്റെ നടനാണ്. എനിക്കെന്തെങ്കിലും എതിരഭിപ്രായം ഉണ്ടെങ്കില് അതിനെ ശരിയായ രീതിയില് മനസ്സിലാക്കിത്തരാന് എന്റെ സംവിധായകന് ഉത്തരവാദിത്വമുണ്ട്. സത്യസന്ധമായി പറയുകയാണെങ്കില് ആര് എസ് വിമലിന് അത് സാധിച്ചു. അഭിമുഖത്തില് പൃഥ്വി പറഞ്ഞ കാര്യങ്ങള്, തുടര്‍ന്ന് വായിക്കൂ...\nഅതില് സന്തോഷമേയുള്ളൂ. സിനിമകള് വിജയിക്കുമ്പോള് എനിക്ക് ആത്മവിശ്വാസം കൂടുന്നു അതിലുപരി ഉത്തരവാദിത്വവും. വിജയം സമ്മര്‍ദ്ദമുണ്ടാക്കും, പക്ഷെ അതില് നിന്ന് വിട്ടു നില്‍ക്കാന് സാധിക്കണം. ഒരു സിനിമ തിരഞ്ഞെടുക്കുമ്പോള് മുന് ചിത്രത്തിന്റെ വിജയത്തെ സ്വാധീനിക്കാറില്ല. എന്നെ സംതൃപ്തിപ്പെടുത്തുന്ന സിനിമകള് ചെയ്യും\nപതിനാല് വര്‍ഷത്തെ അഭിനയാനുഭവം, ഒരു വിജയ ചിത്രത്തിന്റെ ചേരുവകള് ഇപ്പോള് മനസ്സിലായി കാണില്ലേ എന്നായിരുന്നു ചോദ്യം; ഇല്ല. അതൊരു ട്രാപ്പാണ്. ഒരു ഹിറ്റിന് എന്തൊക്കെ വേണം എന്ന് ചിന്തിയ്ക്കുന്നടത്ത് പരാജയം സംഭവിച്ചു. കരിയറില് അത്തരമൊരു ഘട്ടത്തില് ഞാനെത്തിയിരുന്നു എന്നത് എനിക്ക് ജാള്യതയാണ്. ഇപ്പോള് എനിക്ക് മനസ്സിലാവും, ഓരോ സിനിമയ്ക്കും ഒരു പ്രത്യേകതയുണ്ട്. അത് പ്രേക്ഷകര്‍ക്ക് ഉള്‍ക്കൊള്ളാന് കഴിയുമ്പോഴാണ് വിജയം. ഇത്രയും വര്‍ഷത്തെ അനുഭവം കൊണ്ട് എനിക്ക് മനസ്സിലായത്, പേപ്പറില് സിനിമ നന്നായി എഴുതാന് കഴിഞ്ഞില്ലെങ്കില് സ്‌ക്രീനിലും അത് അങ്ങനെ തന്നെയായിരിക്കും\nസമീപകാലത്ത് മാത്രമാണ് ഞാന് നവാഗതര്‍ക്കൊപ്പം സിനിമ ചെയ്യുന്നത് എന്നത് സത്യമല്ല. ജീത്തു ജോസഫ് ഒഴികെ എനിക്ക് അത്ര വലിയ സംവിധായകരുടെ വിളി അധികം വന്നില്ല എന്നതാണ് വാസ്തവം\nസിനിമാ ലോകത്തെ എന്റെ ഏറ്റവും അടുത്ത സുഹൃത്തുക്കളില് ഒരാളാണ് ജീത്തു ജോസഫ്. ജീത്തുവിന്റെ ഭാര്യയും എന്റെ ഭാര്യയും നല്ല സുഹൃത്തുക്കളാണ്. ഇടയ്ക്ക് വീട്ടില് വരും. ഞങ്ങള് സിനിമയെ കുറിച്ചും അല്ലാത്തതും സംസാരിക്കും. മെമ്മറീസിന്റെ ഷൂട്ടിങ് സമയത്താണ് ജീത്തുവിനെ കാണുന്നത്. ആ സമയത്ത് തന്നെ ഊഴത്തെ കുറിച്ചുള്ള സൂചന നല്‍കിയിരുന്നു.\nസംസ്ഥാന പുരസ്‌കാരം നലാഞ്ച് ആള്‍ക്കാര് ഇരുന്ന് ഒരുമിച്ച് എടുക്കുന്ന തീരുമാനമാണ്. അത് തെറ്റാണെന്ന് പറഞ്ഞ് നമുക്ക് ഒരാളെ മാത്രം വ്യക്തിപരമായി കുറ്റപ്പെടുത്താന് കഴിയില്ല. ജൂറി തീരുമാനം തെറ്റാണെങ്കില് വിമര്‍ശിക്കേണ്ടത് വ്യക്തികളെയോ തീരുമാനത്തെയോ അല്ല. ജൂറിയുടെ നിയമത്തെയാണ്. ഈ വര്‍ഷത്തെ പുരസ്‌കാരം സത്യസന്ധമാണെന്ന് ഞാന് വിശ്വസിയ്ക്കുന്നു. എനിക്കതില് ഒരു പരാതിയുമില്ല- പൃഥ്വിരാജ് പറഞ്ഞു. ദുല്‍ഖര് സല്‍മാനാണ് മികച്ച നടനുള്ള പുരസ്‌കാരം നേടിയത്.\nRead more about: malayalam film malayalam movie malayalam cinema rs vimal ramesh narayan മലയാളം സിനിമ രമേശ് നാരായണ് പൃഥ്വിരാജ് ആര് എസ് വിമല്\nI strongly believe that I amadirector's actor says Prithviraj\nStory first published: Tuesday, March 22, 2016, 10:40 [IST]


കുണുങ്ങി... കുണുങ്ങി...നാദിര്‍ഷയുടെ ആലാപനത്തില് മേരാ നാം ഷാജിയിലെ അടിപൊളി ഗാനം !!!\nPosted by ബിന്ദു, 01 Apr, 2019\nനാദിര്‍ഷയുടെ സംവിധാനത്തില് ബിജു മേനോന്, ആസിഫ് അലി, ബൈജു എന്നിവര് പ്രധാന വേഷങ്ങളിലെത്തുന്ന മേരാ നാം ഷാജിയിലെ പുതിയ ഗാനം പുറത്ത് വിട്ടു. കട്ടപ്പനയിലെ ഹൃത്വിക്ക് റോഷന് ശേഷം നാദിര്‍ഷ സംവിധാനം ചെയ്യുന്ന ചിത്രമാണിത്. കുണുങ്ങി കുണുങ്ങി എന്ന് തുടങ്ങുന്ന ഗാനമാണ് ഇപ്പോൾ പുറത്ത് വിട്ടിരിക്കുന്നത്. സാബു അറക്കുഴയുടെ വരികൾക്ക് സംഗീതം പകര്‍ന്നിരിക്കുന്നത് എമിൽ മുഹമ്മദാണ്. ഗാനം ആലപിച്ചിരിക്കുന്നത് സംവിധായകനായ നാദിര്‍ഷ തന്നെയാണ്. മുൻപും ചിത്രത്തിലെ ഗാനങ്ങൾ പുറത്ത് വിട്ടിരുന്നു. മികച്ച പ്രേക്ഷക സ്വീകാര്യതയാണ് ഗാനങ്ങൾക്ക് ലഭിച്ചത്.ചിത്രത്തിലെ രണ്ട് ഗാനങ്ങൾ നേരത്തെ പങ്കുവച്ചിരുന്നു. സാമൂഹ്യ മാധ്യമങ്ങളിൽ ഏറെ ശ്രദ്ധനേടിയിരുന്നു രണ്ട് ഗാനങ്ങളും.\nഷാജി എന്നു പേരുള്ള മൂന്നു പേരുടെ കഥയാണ് ചിത്രം പറയുന്നത്. കോഴിക്കോടുള്ള ഗുണ്ടാ ഷാജിയുടെയും കൊച്ചിയിലുള്ള അലവലാതി ഷാജിയുടെയും തിരുവനന്തപുരത്തുള്ള ഒരു ജെന്‍റില്‍മാന് ഷാജിയുമാണ് ചിത്രത്തില് പ്രധാന കഥാപാത്രങ്ങള്. ചിത്രത്തിന് ക്ലീന് യു സര്‍ട്ടിഫിക്കറ്റാണ് ലഭിച്ചിരിക്കുന്നത്. ഏപ്രില്5നാണ് ചിത്രത്തിന്‍റെ റിലീസ്.2മണിക്കൂര് 14 മിനിറ്റാണ് ചിത്രത്തിന്റെ സെന്‍സര് കോപ്പിയുടെ ദൈര്‍ഘ്യം.നിഖില വിമല് നായികയാകുന്ന ചിത്രത്തില് ഒരു പ്രധാന വേഷത്തില് ശ്രീനിവാസനും എത്തുന്നുണ്ട്. ദിലീപ് പൊന്നനാണ് തിരക്കഥയും സംഭാഷണവും നിര്‍വ്വഹിക്കുന്നത്. തിരുവനന്തപുരവും കൊച്ചിയും കോഴിക്കോടും ചിത്രത്തിന് ലൊക്കേഷനുകളായിരുന്നു. ബി.രാകേഷാണ് നിര്‍മ്മാണം. നര്‍മ്മത്തിന് കൂടുതല് പ്രാധാന്യം നല്‍കിയാണ് ചിത്രം ഒരുക്കിയിരിക്കുന്നത്.\nചില ന്യൂജെന് നാട്ടുവിശേഷങ്ങൾ: ലിറിക്കൽ വീഡിയോ ഇന്ന് അഞ്ചിന് പുറത്തിറങ്ങും !!!\nസുരാജ് വെഞ്ഞാറമൂട്, ഹരീഷ് കണാരന് എന്നിവരെ കേന്ദ്ര കഥാപാത്രങ്ങളാക്കി ഈസ്റ്റ് കോസ്റ്റ് വിജയന് സംവിധാനം ചെയ്യുന്ന ചില ന്യൂജെന് നാട്ടുവിശേഷങ്ങൾ എന്ന ചിത്രത്തിലെ ലിറിക്കൽ വീഡിയോ ഇന്ന് അഞ്ചു മണിക്ക്പുറത്തുവിടും\nനാഥാ..... ഏഴുമലയും സൂര്യശിലയും സാക്ഷി: കുഞ്ഞിരാമന്റെ കുപ്പായത്തിലെ പുതിയ വീഡിയോ ഗാനം\nനാഥാ .....നാഥാ..... ഏഴുമലയും സൂര്യശിലയും സാക്ഷി ...ഈ പഥികൻ ദുരെ ..ദുരെ യാത്രയായി....സിദ്ദീഖ്\nഞാറും ചേറും ഏനും ചേർന്നാലെ...ഹേ ..ഹേ ...: കുഞ്ഞിരാമന്റെ കുപ്പായത്തിലെ വീഡിയോ ഗാനം !!!\nഗ്രാമ ഭംഗിയുടെ നേർകാഴ്ചയുമായി കുഞ്ഞിരാമന്റെ കുപ്പായത്തിലെ വീഡിയോ ഗാനം ഒരു വർഷം പിന്നിടുമ്പോഴും യൂട്യൂബിൽ ഹിറ്റ് .\nപ്രാന്തൻ കണ്ടലിൻ കീഴെവച്ചല്ലേ പണ്ട് നുമ്മ കണ്ടത്; വീഡിയോ ഗാനം പുറത്ത്\nവിനായകൻ നായകനായെത്തിയ തൊട്ടപ്പനിലെ പ്രാന്തൻ കണ്ടലിൻ... എന്ന് തുടങ്ങുന്ന ഗാനത്തന്‍റെ വീഡിയോ പുറത്തിറങ്ങി.


'മൗലാ അലി' വിളിക്കൊപ്പം ഉയരുന്ന ഇരുതലമൂര്‍ച്ചയുള്ള കഠാര\nFri Feb 28 2020 02:16:54 GMT+0530 (IST)\nനൈസാമുമാരുടെ കുതിരക്കുളമ്പടികളാല് പുളകിതമായ ഹൈദരാബാദിയന് തെരുവുകളിലെ ഷിയാ വിഭാഗക്കാരുടെ മുഹറം ഘോഷയാത്രയെ അനുസ്മരിക്കുകയാണ് ലേഖകന്\nSRF10 Sep 2019 11:08 AM GMT\nചുറ്റും, രക്തത്തില് പനിനീര് കലര്‍ന്ന മനംമടുപ്പിക്കുന്ന ഗന്ധം. ചോരയും വെള്ളവും കലര്‍ന്ന് ചുവന്ന ജലം ചാലിട്ടൊഴുകുന്നു. കറുപ്പണിഞ്ഞ ആള്‍ക്കൂട്ടം. കയ്യില് കഠാര, മുള്ളും ബ്ലൈഡും ഘടിപ്പിച്ച ഇരുമ്പ്ചങ്ങല. സ്വയം മുറിവേല്‍പ്പിക്കുമ്പോള് ചീറ്റുന്ന രക്തത്തോടൊപ്പം 'മൗലാ അലീ' വിളികളും കണ്ഠത്തില് നിന്ന് ഉതിരുന്നു. രണ്ട് വയസ്സ് പ്രായമുള്ള കുഞ്ഞിന്റെ നെറ്റിയില് ഇരുതലമൂര്‍ച്ചയുള്ള കഠാരകൊണ്ട് വരച്ചു, ഗോപിക്കുറിപോലെ രക്തം പൊടിഞ്ഞു. എന്തോ അനുഗ്രഹം കിട്ടിയപോലെ ആ കുട്ടിയുടെ മാതാവ് അവനെ വാരിപ്പുണരുന്നു. ഞാനിപ്പോള് നില്‍ക്കുന്നത് ഹൈദരാബാദ് ഓള്‍ഡ് സിറ്റിയിലെ മുഹറം ഘോഷയാത്ര നടക്കുന്ന വഴിവക്കിലാണ്. ഹൈദരാബാദ് വന്നത് മുതല്, ഗോല്‍കൊണ്ട കോട്ട പോലെ ഹുസൈന് സാഗര് തടാകത്തിലെ ബുദ്ധ പ്രതിമപോലെ കാണാനും അറിയാനും ആഗ്രഹം തോന്നിയ ഒന്നാണ് മുഹറം മാസം നടക്കുന്ന ഈ 'ആഘോഷം'. ചെറിയ സംഘങ്ങളാണ് ഇപ്പോള് മുന്നിലൂടെ കടന്നുപോവുന്നത്. ദബീര്‍പുര ഫ്‌ളൈ ഓവറിന് താഴെയുള്ള ബീബി കാ അലാവ എന്ന സ്ഥലത്ത് നിന്നാണ് ഘോഷയാത്ര ആരംഭിക്കുക. അങ്ങോട്ട് നടന്നു. കടകളൊന്നും തുറന്നിട്ടില്ല. ചുറ്റും കെട്ടിയ കോളാമ്പി മൈക്കിലൂടെ ഉച്ചത്തില് കരഞ്ഞുകൊണ്ട് ആരോ പാടുന്നുണ്ട്. ഗല്ലികള്‍ക്ക് ഇരുവശമുള്ള വീട്ടുകാരെല്ലാം വരുന്നവരെ വിവിധ പാനിയങ്ങളും പലഹാരങ്ങളുമായി വരവേല്‍ക്കുന്നു. ഇടുങ്ങിയ എളുപ്പവഴിയിലൂടെ ബീബി കാ അലാവയിലെത്തി. ഘോഷയാത്ര തുടങ്ങനായി. ചോരയുടെ രൂക്ഷഗന്ധം സഹിക്കാവുന്നതിലും അപ്പുറമാണ്. ചന്ദ്രകലയും നക്ഷത്രവും തൂക്കിയ നെറ്റിപ്പട്ടംകെട്ടി ആന പുറത്തിറങ്ങി. കറുപ്പ് കുര്‍ത്തയണിഞ്ഞ മൂന്ന്‌പേര് 'ബീബി കാ ആലം' കൈയിലേന്തി ആനപ്പുറത്തുണ്ട്. പിന്നാലെ അര്‍ദ്ധ നഗ്‌നരായ ആയിരങ്ങള്, കയ്യില് കഠാരയും മുള്‍ച്ചങ്ങലകളും. യാ അലി എന്ന് ആര്‍ത്തുവിളിച്ച് ചങ്ങലകൊണ്ട് പുറത്ത് ആഞ്ഞടിക്കുന്നു. കുട്ടികളും വൃദ്ധരും യുവാക്കളും ഉണ്ട് ഈ കൂട്ടത്തില്. ചോരയുടെ മണം കളയാന് വേണ്ടി പനിനീര് സ്‌പ്രേ ചെയ്യുന്നുണ്ട്. ആംബുലന്‍സുകളും മൈബൈല് ക്ലിനിക്കുകളും റാലിയുടെ ഭാഗമാണ്. രക്തം വാര്‍ന്നും ക്ഷീണിച്ചും വീഴുന്നവര്‍ക്ക് ഉടനടി അടിയന്തര സഹായം നല്‍കുന്നു. കുതിരകളും ഒട്ടകങ്ങളും ഉണ്ട്. കുതിരകളുടെ പുറത്ത് പ്രതീകാത്മകമായി കുത്തിവെച്ച അമ്പുകളില് നിന്ന് ചോരയൊലിക്കുന്നു.\nഇസ്ലാമിക ചരിത്രത്തിലെ കറുത്ത അദ്ധ്യായമായ കര്‍ബലയുടെ അനുസ്മരണമാണ് ഈ കൂറ്റന് റാലിയുടെ സത്ത. മുഹമ്മദ് നബിയുടെ പൗത്രന് ഹുസൈന് ബിന് അലിയോട് യസീദ് ബിന് മുആവിയ ചെയ്ത കൊടുംചതിയുടെ വേദനയാണ് സ്വയം മുറിപ്പെടുത്തികൊണ്ട് ഈ ഷിയാ ജനക്കൂട്ടം പങ്കിടുന്നത്. ഡല്‍ഹി, ലഖ്‌നൗ, ഹൈദരാബാദ് തുടങ്ങിയ പ്രധാന ഷിയാ കേന്ദ്രങ്ങളിലാണ് ഇത്രയും വിപുലമായി വിലാപയാത്ര നടക്കാറുള്ളത്. ബീബി കാ ആലം ഹൈദരാബാദിലെത്തുന്നത് ഖുത്തുബ്ഷായി സുല്‍ത്താനേറ്റിന്റെ കാലത്താണ്. ഗോല്‍കൊണ്ട കേന്ദ്രമാക്കി ഭരണം നടത്തിയിരുന്ന ഷിയാ സുല്‍ത്താനേറ്റ് ആയിരുന്നു ഖുത്തുബ്ഷായി. ആനപ്പുറത്ത് എഴുന്നള്ളിക്കുന്ന 'ബീബി കാ ആലം' ഒരു തിരുശേഷിപ്പ് ആണ്. കൃത്യമായി പറഞ്ഞാല് ഒരു പലക കഷ്ണം. നബിയുടെ പുത്രിയും നാലാം ഖലീഫ അലിയുടെ പത്‌നിയുമായ ഫാത്തിമയുടെ മയ്യിത്ത് ശുചീകരിച്ചത് ഈ മരപ്പലകയില് വെച്ചാണ് എന്നാണ് ചരിത്രം. ഖുത്തുബ്ഷായി സുല്‍ത്താനേറ്റിലെ ഏഴാമത്തെ ഭരണാധികാരി അബ്ദുല്ല ഖുത്തുബ്ഷായി ആണ് ഇത് കര്‍ബലയില് നിന്ന് ഹൈദരാബാദിലെ ഗോല്‍കൊണ്ടയില് എത്തിക്കുന്നത്. അന്ന് മുതല് ഭരണകൂടത്തിന്റെ ഔദ്യോഗിക ആഘോഷമായിമാറി മുഹറം മാസത്തിലെ ഈ റാലി. പിന്നീട് നൈസാമുമാരും ഇത് തുടര്‍ന്നു.\nറാലിനീങ്ങിക്കൊണ്ടിരിക്കുകയാണ്. പച്ചമുറിവില് ചങ്ങല ആഴ്ന്നിറങ്ങുന്‌പോള് ആളുകള് 'ഇബ്‌നു അസ്സഹ്‌റ വ വൈലാ' എന്ന് ചൊല്ലുന്നുണ്ട്. സഹ്‌റയുടെ പുത്രാ നിനക്ക് വിട എന്നാണ് ഇതിന്റെ അര്‍ഥം. റാലിയുടെ മുന്നിലും പിന്നിലും കുതിരകളുമായി പോലീസ് അകമ്പടിയുണ്ട്. അഞ്ച് കിലോമീറ്ററോളം സഞ്ചരിച്ച് വൈകുന്നേരത്തോടെ ചാര്‍മിനാറിനടുത്തുള്ള അസാ ഖാനെ സെഹ്‌റയിലാണ് ഘോഷയാത്ര അവസാനിക്കുക. റാലി ചാര്‍മിനാര് എത്തിയപ്പോഴേക്കും പതിനായിരങ്ങള് അണിനിരന്നിരുന്നു. തിരക്കുകാരണം സംഗമ സ്ഥലത്തേക്ക് എനിക്ക് എത്താന് കഴിഞ്ഞില്ല. ചാര്‍മിനാറിന്റെ ഓരത്ത് നിന്ന് വിലാപയാത്ര നീങ്ങുന്നതും നോക്കി നിന്നു. ഇബ്‌നു അസ്സഹ്‌റ വ വൈലാ വിളികള് നേര്‍ത്തുവന്നു. ചുവന്ന വെള്ളത്തില് ചാര്‍മിനാറിന്റെ പ്രതിബിംബം കനത്തു നിന്നു. തിരികെ യാത്രയില് ബസ്സിലിരിക്കുമ്പോള് പനിനീരും രക്തവും കലര്‍ന്ന രൂക്ഷഗന്ധമായിരുന്നു മനസ്സിനും ശരീരത്തിനും.\nAshura procession Hydarabad


കോളജിലെ കത്തിക്കുത്ത്; പ്രതിയുടെ വീട്ടില് ഉത്തരക്കടലാസും സീലും, അന്വേഷണം പ്രഖ്യാപിച്ചു | University Murder Attempt; Police Recovered answer sheet from accuse's House - Malayalam Oneindia\nPublished: July 15 2019, 10:59 [IST]\nതിരുവനന്തപുരം: യൂണിവേഴ്‌സിറ്റി കോളജില് വിദ്യാര്‍ഥിയെ കുത്തിക്കൊല്ലാന് ശ്രമിച്ച കേസിലെ പ്രതിയുടെ വീട്ടില് നിന്ന് ഉത്തര കടലാസുകളും പ്രധാന സീലുകളും പിടിച്ചെടുത്തു. കേസിലെ ഒന്നാം പ്രതി ശിവരഞ്ജിത്തിന്റെ വീട്ടില് നടത്തിയ പരിശോധനയിലാണ് കേരള സര്‍വകലാശാലയുടെ ഉത്തര കടലാസുകള് കണ്ടെത്തിയത്. ഫിസിക്കല് എഡ്യുക്കേഷന് ഡയറക്ടറുടെ സീലും കണ്ടെടുത്തു.\nസംഭവം അറിഞ്ഞെത്തിയ മാധ്യമപ്രവര്‍ത്തകരെ പ്രതിയുടെ ബന്ധുക്കള് കൈയ്യേറ്റം ചെയ്തു. സംഭവത്തില് സര്‍വകലാശാല അന്വേഷണം പ്രഖ്യാപിച്ചു. അന്വേഷണം നടത്തി റിപ്പോര്‍ട്ട് സമര്‍പ്പിക്കാന് വിസി ബന്ധപ്പെട്ട ഉദ്യോഗസ്ഥര്‍ക്ക് നിര്‍ദേശം നല്‍കി. പ്രോ വൈസ് ചാന്‍സലര്‍ക്കും പരീക്ഷാ കണ്‍ട്രോളര്‍ക്കുമാണ് അന്വേഷണ ചുമതല.\nഓരോ സെന്ററുകള്‍ക്കും എത്ര പരീക്ഷാ പേപ്പറുകള് നല്‍കി, കോളജുകള്‍ക്ക് നല്‍കിയ ഉത്തര കടലാസുകള് എന്തു ചെയ്തു തുടങ്ങിയ കാര്യങ്ങള് അന്വേഷിക്കും. കന്റോണ്‍മെന്റ് പോലീസ് ഞായറാഴ്ച വൈകീട്ട് നടത്തിയ പരിശോധനയിലാണ് ശിവരഞ്ജിത്തിന്റെ വീട്ടില് നിന്ന് ഉത്തരക്കടലാസുകള് കണ്ടെത്തിയത്. 16 സെറ്റ് ബുക്ക് ലെറ്റുകളാണ് ലഭിച്ചത്. ഇതില് ഉത്തരമെഴുതിയതും എഴുതാത്തതുമുണ്ട്. പരീക്ഷാ സമയത്ത് ഹാളില് വിതരണം ചെയ്യേണ്ടവയാണിവ.\nപിഎസ്‌സിയുടെ പോലീസ് കോണ്‍സ്റ്റബിള് പരീക്ഷയില് ശിവരഞ്ജിത്തും മറ്റൊരു പ്രതി നസീമും ഉയര്‍ന്ന റാങ്ക് നേടിയത് സംബന്ധിച്ച് സ്‌പെഷ്യല് ബ്രാഞ്ച് അന്വേഷിച്ചുവരുന്നതിനിടെയാണ് പുതിയ സംഭവം. യൂണിവേഴ്‌സിറ്റി കോളജ് സംഘര്‍ഷത്തിനിടെ മൂന്നാം വര്‍ഷ ബിരുദ വിദ്യാര്‍ഥി അഖിലിനെ വധിക്കാന് ശ്രമിച്ച കേസിലെ പ്രതികളാണ് ശിവരഞ്ജിത്തും നസീമും. അഖിലിനെ അടിയന്തര ശസ്ത്രക്രിയക്ക് വിധേയമാക്കിയിരുന്നു. തന്നെ ആക്രമിച്ചവര് ആരെല്ലാമാണെന്ന് അഖില് ഡോക്ടര്‍ക്ക് നല്‍കിയ മൊഴിയില് വിശദമാക്കിയിരുന്നു.\nuniversity murder thiruvananthapuram വധശ്രമം തിരുവനന്തപുരം kerala university university college\nUniversity Murder Attempt; Police Recovered answer sheet from accuse's House